ވާހަކަ: ލޮކި އަހަންމަދުގެ ރޯދަވީއްލުން\nލޮކި އަހަންމަދުގެ ރޯދަވީއްލުން\n20 އޭޕްރިލް 2021 | އަންގާރަ 16:52\nއުމުރުން 55 އަހަރުވީ ލޮކި އަހަންމަދު (އަސްލު ނަމެއްނޫން) އަކީ އެއްޒަމާނެއްގައި އުޅުނު ވަރަށް މަޝްހޫރު މީހެކެވެ. ލޮކި އަހައްމަދުގެ ގެ ވާހަކަ އާއްމު ގޮތެއްގައި މީހުން ދައްކައެއް ނޫޅޭއެވެ. އެހެން ނަމަވެސް ރޯދަމަސް އަންނަން ގާތްވުމުން ލޮކި އަހައްމަދުގެ ވާހަކަތައް މަޑުމަޑުން މީހުން ދައްކަން ފަށައެވެ. އާއްމު ގޮތެއްގައި ރޯދަމަސް އައުމުން ލޮކި އަހައްމަދަށް އެހެރަ އަންނަ ބަދަލުތައް ފެނިފައި ބައެއް މީހުން ތިބެނީ ސުވާލު އުފެދި ގިނަފަހަރަށް އޭނާ އާއި އަނގައިން ބުނަންވެސް ޖެހިލުންވެފައެވެ. އިރު އަރައިފިއްޔާ މީހުންނާ ވާހަކަ ދައްކާއުޅުން މަދުކަމުންނެވެ. ކަންތައްތަކުގައި ރުޅި އިސްވުން އަވަސްކަމުންނެވެ. ރޯދަ ވަރުބަލިކަމުންނޭ ކިޔާފައި ބައެއް ދުވަސް ދުވަހު، އޭނާ ހެނދުނު 10 ޖަހާއިރު މޫދަށްއެރި ހަވީރު ވަންދެން އުނަގަނޑުތާފެނުގައި ހުރެއެވެ. ބައެއް ދުވަސްދުވަހު، އަމިއްލައަށް ގަމީހާއި މުންޑު ތެންމައި އަސުރުވަންދެން އެއާއެކު އެޅުއެވެ. ކޮންމެއަކަސް ރޯދަމަސް އައުމުން، ލޮކި އަހަންމަދުގެ އުމުރު ކުޑަތަންވާ ކަހަލައެވެ. އަނބި ދަރިންނަށްވެސް ލިޔުމުން އަންގާފައި އޮންނަނީ، ވަރަށްބޮޑު ކަމެއް ޖެހިގެން ނޫނީ އޭނާއާ ދުވާލު ވާހަކަ ނުދެއްކުމަށެވެ. އަދި ކޮންމެ ރެޔަކުވެސް ރޯދަ ވީއްލުމަށް އެއްވެސް އުޒުރެއް ދެކުމެއް ނެތި ބޮޑުތައްޓެއްގައި، ބަތްމޮޑެފައި އެއާއި ޖަގެއްގެ ކަޅުސައި ބެހެއްޓުމަށެވެ.\nލޮކި އަހަންމަދު، އޭނާގެ އާދައިގެ މަތީން ބާޒާރަށް ދިޔަ ދުވަހެކެވެ. އޭނާގެ ގަމީހާއި މުންޑު ވަނީ ތެމިފޯވެފައެވެ. އެއީ ރޯދަވަރުބަލިކަމުން، ކަރުހިއްކުން ފިލުވާށޯލައެވެ. އަހަންމަދު ބާޒާރަށް ދަނީ ދެވަނަ ދެކަމެއްގައެއް ނޫނެވެ. ބާޒާރަށް ނުކުމެއްޖެއްޔާ އޮންނާނީ އިރުއޮއްސޭއިރަށް ކާބޯތަކެތި އެއްކުރުމެވެ. މިގޮތަށް ގަނެ އެއްކުރުމުގައި ވަކި އެއްޗެއް ޚާއްޞައެއް ނޫނެވެ. މިއަދުވެސް މިހާރު ހައެއްކަ ފޭރާން ބޮޑު ކަރަޔަކާ ދެތިން ފަޅޮލާ ދޮންކެޔޮ އަރިއެއް ގަނެ، ގެޔަށް ފޮނުވައިފިއެވެ. އެވަރުން އަދި އަހަންމަދު ހިތްހަމައެއް ނުޖެހެއެވެ. އިރު އޮއްސުނީމާ، ވަރަކަށް ކާލާނަމޭ ހީކޮށް އޭތިމީތި ގަނެ އެއްކުރިއެވެ. އޭގެ ތެރޭގައި އަނބެއް ފެނުނަސް، ޖަނބުރޯލެއް ފެނުނަސް، މުރާތްކެއް ފެނުނަސް، މެޓައެއް ފެނުނަސް، ޗޮކްލެޓެއް ފެނުނަސް، ދިޔާހަކުރު ފުޅިއެއް ފެނުނަސް ވަރިހަމައެވެ. އެއެއްޗެއް ގަނެލައެވެ. އެހެން ގަންނަމުން ގަންނަމުން، އަހަންމަދު އަތުގައިވާ ބޮޑު ފޮތިކޮތަޅު ފުރެންދެން ކާތަކެތި ގަނެއެވެ.\nކޮތަޅު ފުރި، ދެންވާ އެއްޗެއް ލާނެތަން ނެތުމުން އަހަންމަދު މިސްރާބު ޖެހީ ގެޔާ ދިމާއަށެވެ. ވެފައިިިހުރި ވަރުބަލިކަމާއެކެ ވަރަށް މަޑު ހިނގުމެއްގައި ގޮސް ގެއަށް ވަދެވުނު އިރު، އިރުއޮއްސޭން ފަނަރަވަރަކަށް މިނެޓަށް ވެއްޖެއެވެ. އަހަންމަދުގެ އަތުގައިވާ ކާނާ ކޮތަޅު ބޮޑު އަށިމަތީ ބަހައްޓާފައި އެނބުރިލިތަނާ އެއްލި ކަޅިއަކުން ފެނުނީ، ކާމޭޒުމަތީ ހުރި އޭނާގެ ބޮޑު ބަތްތައްޓެވެ. އޭނާގެ ބޮޑު ބަތްތައްޓާއި ކަޅުސައިޖަގު ފެނުމުން އެލިބުނު ހިތްހަމަޖެހުމާއެކު، އަހަންމަދު މަޑުމަޑުންގޮސް ކާމޭޒު ދޮށުގައި އިށީނެވެ.\nދެން އަހައްމަދުގެ އަސްލު ތައްޔާރުވުން ފެށެނީ މިހިސާބުންނެވެ. ބަތްތައްޓާ ދިމާ މަތިން ހުރަސް ވަކަރުގައި އައްސާފައިވާ ފަލަ ބަރަނީގެ، ތިރިއަށް ފައިބައިފައިވާ ކޮޅު، ބަތްތަށީގައި ނުޖެހޭ ހިސާބުން، ފޫޓެއްހައި އުހުން އަހަންމަދުގެ ކަނާތު ކުޑަހުޅުގައި އައްސާލިއެވެ. އަދި އެތާ އޮތް ކަތުރެއް ވާތުން ހިފައި ކަމަކަށް ވަރަށް ބޮޑަށް ތައްޔާރުވިއެވެ. މިވާގޮތަކީ އަހަންމަދު ވަރުބަލި ކަމުން، އިރުއޮއްސޭ (ބަޑިޖަހާ) ވަގުތު، ކަނާތް ނަގާ، ބަތްތައްޓަށް ލާނެ ހިތްވަރުވެސް ނުހުންނާތީ، އެކަން ވާނެ ގޮތަށް ހަދާލީއެވެ.\nމިގޮތަށް ތައްޔާރީ ޙާލާތަށް މީހާ އައުމަށްފަހު ދެން އަހަންމަދު އިނީ ގަޑީގެ ކައްޓަށް ބަލަބަލައެވެ. އެހެން އިންދާ އިރު އޮއްސިއްޖެއެވެ. ހަމަ ބަންގީގެ އަޑު ކަންފަތުގައި ޖެހުމާއެކު، ވާތުގައި އޮތް ކަތުރުން ކަނާތު ކުޑަހުޅުގައި ޖަހާފައިވާ ބަރަނި ބުރި ކޮށްލިއެވެ. އެއާއެކު ޗަސްލާފައި، އަތް ވެއްޓި ބަތްތަށީގައި ޖެހުމާއެކު ކާންފެށިއެވެ. އިތުރު ނޭވާއެއްވެސް އަހައްމަދު ލީ ބަތްތަށި ހުސްވީމައެވެ. ދެން ބަލާކަށް ނީނދެ ހަމަ އެހިނދު ވާތުން، ސައިޖަގުގައި ހިފައި އަނެއް ނޭވައިން އެއޮތް ބޮޑު ސައި ޖަގު ތުނބުގައި ޖެހި ގޮތަށް ހުސްކޮށްލިއެވެ. މިހިސާބުން ކިރިޔާ އަހަންމަދަށް ހޭވެރިކަން ވެއެވެ. އެއްކަލަ ހެނދުނާ ބާޒާރަށް ނުކުމެ ރަސްމީ ބޮޑުފޮތި ކޮތަޅު ފުރާ ދުވާލު ހަތަރު ދަމު ގަނތް ހުރިހާ ކާބޯތަކެތިތައް ބާކީވިއެވެ. މީ އެދުވަހުގެ އެކަނި ކަމެއް ނޫނެވެ. ހަމަ އާއްމު ގޮތެއްގައި އަހައްމަދުގެ ރޯދަވީއްލުން ކުރިޔަށް ގޮސް ނިމޭ ގޮތެވެ. ކޮންމެ ދުވަހަކުވެސް އެވަގުތު ދެން އެ ޢަމަލު ތަކުރާރު ނުކުރުމަށް ނިޔަތް ގަނެއެވެ. ނަމަވެސް ދެރައީ ޖެހިގެން އަންނަ ދުވަހު ހަމައިރުއެރުމާއެކު، އެކަން ހިތުން ފުހެވިގެން ދެއެވެ. ހެނދުނު 10 ޖަހާއިރު އެއްކަލަ ފޮތިކޮތަޅު ހިފައިން އަހައްމަދު އަށް ނައްޓާލެވެނީ ބާޒާރަށެވެ. އަހައްމަދުގެ އަނބިވެސް ރައްޓެހިންވެސް ރޯދަމަހޭ ކިޔާފައި މިގޮތަށް ކާބޯތަކެތި އިސްރާފުނުކުރުމަށް ކެނޑިނޭޅި ނަސޭޙަތް ދެއެވެ. އެހެން ބުނާ ވަގުތު ވަރަށް ބާރަށް ތީޔައީވެސް ތެދެކޭ ކިޔާ ބޯޖަހާނެއެވެ. އެކަމަކު އަހައްމަދުގެ މިސިލްސިލާ އަށް އެއްވެސް ބަދަލެއް ނާދެއެވެ. އެންމެންނަށްވެސް ބުނެވެނީ ހަމަ އެއްވާހަކައެވެ. ލޮކި އަހައްމަދެއް ބަދަލެއް ނުވާނެ ކަމުގައެވެ.


Gaanoonaai Hilaafah Kanthah Kurin - Ziyath - Vaguthu\nޤާނޫނާއި ހިލާފަށް ކަންތައްތައް ކުރިން – ޒިޔަތު\nޒިޔަތު ކްރިމިނަލް ކޯޓުގައި\nޤާނޫނާއި ހިލާފަށް ކަންތައްތައް ކުރިން ކަމަށާއި ޖަލު ޙުކުމެއްގައި މިހުރީ އެހެންވެގެން ކަމަށް އެމްއެމްޕީއާރްސީގެ ކުރީގެ މެނޭޖިން ޑިރެކްޓަރ އަބްދުﷲ ޒިޔަތު ވިދާޅުވެއްޖެއެވެ.\nޒިޔަތު މިހެން ވިދާޅުވީ ކުރީގެ ރައީސް އަބްދުﷲ ޔާމީންގެ މައްޗަށް ދައުލަތުން ކުރާ މަނީ ލޯންޑްރިން ދައުވާގެ މިއަދުގެ އަޑުއެހުމުގައި ޔާމީނާއި ދެކޮޅަށް ހެކިބަސް ދެމުން ޔާމީން ކުރިމަތި ކުރި ސުވާލެއްގެ ޖަވާބުގައެވެ.\nއެމްއެމްޕީއާރްސީ މެދުވެރިކޮށް ދައުލަތައް ލިބެން ޖެހޭ ފަސް މިލިއަން ޑޮލަރު (77 މިލިއަން ދިވެހި ރުފިޔަ) އަށް ޚިޔާނާތްތެރިވި މައްސަލައެއްގައި ޒިޔަތު އަށް އަހަރަށް ޖަލަށް ލާން ކްރިމިނަލް ކޯޓުން ޙުކުމް ކުރީ 2016 ވަނަ އަހަރުގެ ޖޫން މަހުއެވެ. އެ ޙުކުމަށް ހައިކޯޓުން ވަނީ ތާއިދުކޮށްފައެވެ.\nޒިޔަތުގެ މައްޗަށް އިއްވާފައި ވަނީ އަށް އަހަރުގެ ޖަލު ޙުކުމެއް ނަމަވެސް މިދިޔަ ފެބްރުއަރީ މަހުގެ9ވަނަ ދުވަހުން ފެށިގެން ޒިޔަތު ހުންނަނީ ގޭބަންދުގައެވެ.\nޔާމީންގެ މައްޗަށް ދައުލަތުން ދައުވާ ކުރާ މަނީލޯންޑްރިން މައްސަލައިގައި ޔާމީނާއި ދެކޮޅަށް ޒިޔަތު ފުލުހުންނަށް ބަޔާން ދިނީ ފެބްރުއަރީ މަހު ފުލުހުންނަށް ބަޔާން ދިނުމުގެ އެއް ދުވަސް ކުރިންނެވެ. ޔާމީންގެ ވަކީލް ވަނީ އެކަން މިއަދުގެ ޝަރީޢަތުގައި ފާހަގަ ކުރައްވާފައެވެ. އަދި 2016 ވަނަ އަހަރު ޒިޔަތު އޭސީސީ އަށް ދިން ބަޔާނާއި ހިލާފަށް މިއަހަރު ފުލުހުންނަށް ބަޔާން ދީފައި ވާތީ އެކަމާއި ވެސް ޔާމީންގެ ވަކީލް އާދަމް އާސިމް މިއަދު ސުވާލު ކުރެއްވިއެވެ.\nޖަވާބުގައި ޒިޔަތު ވިދާޅުވީ އޭރު އެގޮތައް ބަޔާން ދިނީ ހަނދާނުގައި އެގޮތައް ހުރުމުން ކަމަށެވެ.\nވޮޑެމުއްލާގެ އެގްޒިޝަން ކޯސްޓްގެ ގޮތުގައި ލިބުނު ފައިސާ ހަވާލު ކުރީ ކާކާތޯ ޔާމީންގެ ވަކީލް ޒިޔަތު އާއި ސުވާލު ކުރުމުން ޒިޔަތު ފުރަތަމަ ވިދާޅުވީ އެފައިސާ ހަވާލު ކުރީ އަދީބު އާއި ކަމަށެވެ. ނަމަވެސް ދެން ވިދާޅުވީ އަދީބު ރާއްޖޭގައި ނެތުމުން އެފައިސާ ހަވާލު ކުރީ އެސްއޯއެފްގެ ބޭފުޅަކާއި ކަމަށެވެ.\nޒިޔަތު މިއަދުގެ ޝަރީޢަތުގައި ވިދާޅުވީ އެމްއެމްޕީއާރްސީ މެދުވެރިކޮށް ދައުލަތައް ލިބޭ ފައިސާ އަށް ހަދަންވީ ގޮތް ރައީސް ޔާމީން ވެސް އަދި އަދީބު ވެސް އަންގަވަމުން ގެންދެވި ކަމަށެވެ. ޔާމީން އެންގެވުންތައް އަންގަވަނީ ކިހިނެއްތޯ ސުވާލު ކުރުމުން ޒިޔަތު ވިދާޅުވީ ފޯނުން ކަމަށެވެ.\nޒިޔަތު އެހެން ވިދާޅުވުމުން ޔާމީން ވަނީ ޒިޔަތު އާއި ފޯނުން ބައްދަލު ނުވާކަމަށް ވިދާޅުވެފައެވެ.\n"އަޅުގަނޑާއި ޒިޔަތަކީ ފޯނުން ބައްދަލުވި މީހެއް ނޫން. އަޅުގަނޑާއި ޒިޔަތު ބައްދަލުވީ އެންމެ ފަހަރަކު. އެއީ ފުލުހުންގެ ތަޙްޤީޤެއްގައި ހަނު ހުރުމުން (ފިނިފެންމާ ގޮއްވާލި ދުވަސްވަރު) ރައީސް އޮފީހުގައި ބޭއްވި ބައްދަލުވުމެއްގައި." ޔާމީން ވިދާޅުވިއެވެ.\nއެމްއެމްޕީއާރްސީ އިން މިހައި ބޮޑު ގޯސް ހަދަމުން ދިޔައިރު އިސްތިއުފާ ދޭން ޖެހޭ ކަމަށް ގަބޫލު ކުރަންތޯ ޔާމީން ސުވާލު ކުރުމުން ޒިޔަތު ވިދާޅުވީ އިސްތިއުފާ ދޭން ޖެހޭނެ ކަމަށް ގަބޫލު ނުކުރާކަމަށައި ނަމަވެސް ޤާނޫނާއި ހިލާފުކަންކަން އަމިއްލަފުޅަށް ކުރެއްވި ކަމަށް އެއްބަސްވާ ކަމަށެވެ.\nޒިޔަތުގެ ހެކިބަސް ނެގުމަށް ފަހު މިއަދުގެ އަޑުއެހުން ވަނީ ނިންމާލާފައެވެ. ދެން މިމައްސަލައިގެ އަޑުއެހުމެއް އޮންނާނީ އަންނަ މަހުގެ 03 ވަނަ ދުވަހު އެވެ.\nއޮޑިޓަ ޖެނެރަލް ކަމަށް ކުރިމަތިލުމުގެ ފުރުސަތު ހުޅުވާލައިފި\nއެމްއެމްޕީއާރުސީގެ ފައިސާ ލިބުނު ލިސްޓްގައި އޮޑިޓަ ޖެނެރަލް ޒިޔަތު\nއޮގަސްޓް 22, 2019 17:17\nދައުލަތް ކާލި އަދީބާއި ޒިޔަތު ޔާމީނުގެ މައްޗަށް ދޮގުހެކި ދީފާނެކަމީ ގަބޫލްކުރެވޭ ކަމެކެވެ. ޔައުނީ މިހާރުގެ ސަރުކާރުން މި ދެމީހުންނަށް ދީފައިވާ ލުއިތަކަކީވެސް ވޯކްކުރާނެ ކަންތަކެވެ.\nއޮގަސްޓް 22, 2019 17:18\nއެއްދޮގު ފޮރުވަން ހަތް ދޮގު ހަދަން އަޅުގަނޑަށް މިޔަދުއެބަ މަޖުބޫރުވޭ. ދޮގުނުހަދާ އަޅުގަނޑު ސަލާމަތެއްނުވާނެ.\nއޮގަސްޓް 22, 2019 17:52\nވަރަ ށްލޯބިސޮރެއް އެކަމަކު ނަޒާހަތްތެރި ނޫންވީމަ ވައިއެޅޭކަށް ނުވާނެދޯ\nއޮގަސްޓް 22, 2019 18:08\nއެ ފައުސާ އަޅުގަނޑު ދިނީ އަދީބަށް. އަދީބު ރަށުގަ ނެތުމުން އެސްއޯއެފަށް. އެސްއޯއެފް ރަށުގަ ނެތުމުން 37 މިލިއަން ކާލި ވަގަށް. ވަގު ރަށުގަ ނެތުމުން ހިންނަވަރު ފަޅުތެރެއަށް. ކެކެކެ ބަލާއެއްނު.\nއޮގަސްޓް 22, 2019 18:23\nމި މީހުނގެ ހެކިބަސް ހަމ ަޞައްހަވާނެބާ/؟ އަދީބާއި ޒިޔަތު އަކީ ކުށްކޮށްގެނ ްޖަލަށްލާފަ ތިބިބައެއް. މިހާރު ގޭބަންދަށް ބަދަލުކޮށްގެން ނުފޫޒު ފޯރުވާކަން އެނގިތިބެ ހަމަ ހެކި ސައްހަވާނެތޯ


Liam Bunanee Jinni Ulhey Gethakeh Gai Eyna Dhiriulhunu Kamah - Vaguthu\nލިއާމް ބުނަނީ ޖިންނި އުޅޭ ގެތަކެއްގައި އޭނާ ދިރިއުޅުނު ކަމަށް!\nމަޝްހޫރު ލަވަކިޔުންތެރިޔާ ލިއާމް ޕޭން މިދިޔަ އަހަރު ތެރޭގައި ޖިންނި އުޅޭ ގެއަކަށް ބަދަލު ވި ކަން އެނގޭ ހެއްޔެވެ؟. އޭނާ އެގެއަށް ބަދަލުވި ފަހުން އުޅުނީ ރޭގަނޑު ނުނިދިގެންނެވެ.\nވަން ޑައިރެކްޝަންއިން އާއްމުންގެ މެދުގައި މަގްބޫލުކަން ހޯދި ލިއާމް ކުރިން އުޅުނު ލަންޑަން ގެއިންވެސް ޖިންނި ފެންނަ ކަމަށް އޭނާ ބުނެފައި ވެއެވެ. އެހެންވެ އެގެއިން އޭނާ ބަދަލުވީއެވެ.\nއޭނާ ފަހުން ނޮވެމްބަރު މަސް ތެރޭގައި ބަދަލުވި ގޭގެ ހާލަތު މާ ގޯހެވެ. އޭނާ ބުނަނީ ފަހުން ބަދަލުވި ގޭގައި މާގިނަ ޖިންނި އުޅޭ ކަމަށެވެ. އޭނާ ބުނެފައިވާގޮތުގައި، ފަހުން ބަދަލުވި ގެއަކީ 1500ގެ އަހަރުތަކުގައި އިމާރަތް ކުރި ގެއެއްކަމަށާއި، އެގެ ވަރަށް ބިރުވެރިކަމަށެވެ.\nއުމުރުން 27 އަހަރުގެ ލިއާމް މިދިޔަ އަހަރުގެ މެއި މަސް ތެރޭގައި ބުނެފައިވާގޮތުގައި، އޭނާ ލަންޑަންގައި ކުރިން ދިރިއުޅެމުންދިޔަ ގޭގައި ނިދާފައި ހޭލެވުނީ ގެއިން ބާރު އަޑެއް އިވިގެންނެވެ. އެއީ ބިރުވެރި އަޑެއްގެ ގޮތުގައި އޭނާ ސިފަކޮށްފައި ވެއެވެ.\n"އަހަރެން އޮތީ ނިދާފައި، ދެން އިވުނީ ބާރުއަޑެއް. އަހަރެން އުޅުނި އެ އަޑުތައް ރެކޯޑް ކުރަން، އަހަރެން އެނދުގައި އިދެގެން ބުނިން، އެއްވެސް މީހަކު އެބަ އުޅޭތަ؟ ޓަކި ޖެހީ ތި މީހެއްތަ؟ ދެން ކުއްލިއަކަށް އަހަރެންގެ ކޮޓަރީގެ އަލަމާރީގެ ލައިޓް ދިއްލުނީ، އެކަމަކު އެ އަލަމާރިވެސް ހުރީ ލައްޕާފައި. އެއީ ބިރުވެރި ވަގުތެއް".\nއޭނާ ވަނީ އެކަން ތަހުގީގު ކުރަން ބޭނުންވާ ކަމަށްވެސް ބުނެފައެވެ.\nލިއާމް ބުނީ، އެއީ އޭނާ ބިރުގަތްކަހަލަ ކަމެއް ކަމަށާއި، އެކަމަކު މަޖާވެސް ކަމެއް ކަމަށެވެ.\nއޭނާ ފަހުން އުޅުނު ގެއިން ޖިންނި އުޅޭކަން ހާމަކުރިއިރު، ފަހުން އޭނާ އެހެން ގެއަކަށް ބަދަލުވިކަން ރިޕޯޓްކޮށްފައެއް ނުވެއެވެ.


ފަންޑު ހޯދަން ވަފާއިން މިފަހަރު ނައިޓް މާކެޓެއް\n4 ފެބްރުއަރީ 2019\nބ. އޭދަފުއްޓަށް މީހުން ބަދަލުކުރިތާ 50 އަހަރު ފުރުން ކުލަގަދަކޮށް ފާހަގަ ކުރުމަށް ފަންޑު ހޯދުމަށް ޖަމިއްޔަތުލް ވަފާއިން ކުރިއަށް ގެންދާ ހަރަކާތްތަކުގެ ތެރެއިން ނައިޓް މާކެޓެއް ބާއްވަން ނިންމައިފި އެވެ.\n“ރަން ޔޫބީލް ނައިޓް މާކެޓް 2019“ގެ ނަމުގައި ބާއްވާ މި ނައިތް މާކެޓް އޮންނާނީ އަންނަ ހުކުރު އަދި ހޮނިހިރު ދުވަހު ދުވަހު ހަވީރު 4:00 އިން6އަށް އަދި ރޭގަނޑު 8:00 އިން 11:00 އަށް ވަފާ ޖަމިއްޔާގެ ދެކުނުން އޮތް ހުސް ބިމުގަ އެވެ.\nއޭދަފުށީގެ ބައެއް ވިޔަފާރިވެރިންނާ ގުޅިގެން ބާއްވާ މި ނައިޓް މާކެޓްގައި ތަފާތު ވައްތަރުގެ މުދާ ހެޔޮ އަގުގައި ހޯދުމަށާއި ގޮތުންނާއި ގިނަ މުދާ އެއްތަނަކުން ހޯދަން ބޭނުންވާ ފަރާތްތަކަށް މިއީ ރަނުގެ ފުރުސަތެއްކަމަށް އެޖަމިއްޔާއިން ބުންޏެވެ.\nވަފާ ޖަމިއްޔާއިން ބުނީ ނައިޓްމާކެޓް ގައި އޭދަފުށީގެ ގިނަ ފިހާރަތަކަކުން ބައިވެރިވާކަމަށާއި މި ކަމުގައި ބައިވެރިވުމުގެ ފުރުސަތު މިހާރުވެސް ހުޅުވާލާފައިވާ ކަމަށެވެ.\nޝައުގުވެރިވާ ފަރާތްތަކުން މިމަހުގެ6ވަނަ ދުވަހުގެ ރޭ 10 ޖެހުމުގެ ކުރިން 7896915 އާއި ގުޅުއްވުމަށްވެސް އެޖަމިއްޔާއިން އެދެއެވެ.\nއޭދަފުއްޓަށް މީހުން ބަދަލުކުރިތާ 50 އަހަރު ފުރުން ކުލަގަދަކޮށް ފާހަގަ ކުރުމަށް ފަންޑު ހޯދުމަށް ޖަމިއްޔަތުލް ވަފާއިން މީގެ ކުރިން ވަނީ ދެ ފުޑްފެއަރ އެއް ވެސް ބާއްވާފައެވެ.\nއޭދަފުއްޓަށް މީހުން ބަދަލުކުރިތާ 50 އަހަރު ފުރުނީ މިދިޔަ ޑިސެމްބަރު މަހު އެވެ. ނަމަވެސް ވަފާ ޖަމިއްޔާއިން ރަންޔޫބީލް ފާހަގަކުރުމުގެ ހަރަކާތްތައް ކުޅިވަރު އީދެއްގެ ގޮތުގައި ފާހަގަކުރުމަށް ނިންމާފައިވަނީ އަންނަ މާޗުމަހުގެ ފުރަތަމަ ޓާމުގެ ބަންދުތެރޭގަ އެވެ.


America sifainge traineraku muslim recruiting nah aniya kohffi\nއެމެރިކާ ސިފައިންގެ ޓްރެއިނަރަކު މުސްލިމް ރެކްރޫޓުންނަށް އަނިޔާވެރި ވެއްޖެ\nއެމެރިކާގެ ސިފައިންގެ ޓްރެއިނަރަކު، މުސްލިމް ސިފައިންނަށް އަނިޔާވެރިވި ކަމުގެ ކުށް ސާބިތުވެ ޖަލު ހުކުމެއް އެނާގެ މައްޗަށް އައިސްފިއެވެ.\nއެމެރިކާގެ މެރިން ސިފައިން ޓްރެއިނިންގް އެއްގެ ތެރޭގައި މުސްލިމް ސިފައިން ވަކިކޮށް އެމީހުންނަށް ހާއްސަ އަދަބު ތައް ދީފައިވާ ކަމަށް 34 އަހަރުގެ ސާޖެންޓު ޖޯސެފް ފީލިކްސް ގެ މައްޗަށް ވަނީ ސާބިތު ވެފައެވެ.\nމި މައްސަލައިގައި ޕްރޮސެކިއުޓާ ލިއުޓިނެންޓް ކާނަލް ޖޯން ނޯމަން ބުނެފައިވަނީ، ފީލިކްސް އެމީހުންނާ މެދު ތަފާތު ކޮއްފައިވާ ކަން ސާބިތުވާ ކަމަށަވެ. އެގޮތުން އެމީހުން ދީނަށް ހަޖޫ ޖަހާ އެމީހުން އިންޑަސްޓްރިއަލް އެޕްލައިންސަށް އަދަބު ދިނުމުގެ ގޮތުން ވައްދާ އަނިޔާ ކޮއްފައި ވާ ކަމަށެވެ.\nފީލިކްސް އާއި ދެކޮޅަށް މިމައްސަލައިގައި ހެކި ބަސް ދިން ފަރާތުން ބުނެފައިވަނީ ފީލިކްސް މުސްމު ސިފައިންނާ މުޙާތަބު ކުރުމަށް ޓެރަރިސްޓް ނުވަތަ އައިސިސް ފަދަ ނަންތައް ބޭނުން ކޮށްގެން ކަމަށް ވެއެވެ.\nމި މައްސަލަ ފެންމަތި ވެފައި ވަނީ ސިފައިންގެ މެރިން ޓްރެއިނިންގް ހަދަމުން ދިޔަ މުސްލިމް ސިފައިންގެ ކުއްޖަކު 12 މީޓަރު މަތިން ވެއްޓި މަރުވުމާ ގުޅިގެން، އެމެރިކާ ސަރުކާާރާ ދެކޮޅަށް އެނާގެ އައިލާއިން ކުރި ދައުވާ އާއި އެކުގައެވެ.\nމިކަމަށް ޖަވާބު ދާރީ ވަމުން ޑިފެންސް ލޯވްޔަރުން ބުނެފައި ވަނީ ރަހީލް ސިދީކީ ނަމަކަށް ކިޔަ ސިފައިންގެ ޓްރެއިނިންގް ހަދަމުން ދިޔަ މި ކުއްޖާ މަރުވީ އަމިއްލައަށް ފުންމާލައިގެން ކަމަށެވެ. ނަމަވެސް އާއިލާއިން ބުނެފައިވަނީ އެ ކުއްޖާ ފުންމާލީ ކުރަމުން ދިޔަ އަނިޔާތަކުގެ ސަބަބުންނެވެ.\n2015 ވަނަ އަހަރުން ފެށިގެން 20 ވުރެ ގިނަ މެރިން އިންސްޓްރަކްޓަރުން ވަނީ މުސްލިމް ރެކްރޫޓުންނަށް އަނިޔާވެރި ވިކަމުގެ ތުހުމަތުގައި ތަހުގީގު ކޮއްފައެވެ. މީގެ ތެރެއިން 13 ފަރާތެއްގެ މައްޗަށް ކުށް ސާބިތުވެ ޖަލު ހުކުމެއް ވެސް ވަނީ އައިސްފައެވެ.


Bollywood ge thari Arjun ah haqeeqee lobi vevunee kaaku dheke kan egeytha? - AO News\nބޮލީވުޑްގެ މަޝްހޫރު ތަރި އަރްޖުން ކަޕޫރު އަކީ އަބަދުވެސް އޭނާގެ ފިލްމީ މަސައްކަތްތަކުގެ ވާހަކަ މީޑިއާ އާއި ހިއްސާކުރަމުން އަންނަ މީޑިއާ އާއި ގާތް ތަރިއެކެވެ. އޭނާގެ އަމިއްލަ ދިރިއުޅުމާއި ގުޅޭ ބައެއް ވާހަކަތައްވެސް މީގެ ކުރިން މީޑިއާގައި ހިއްސާކޮށްފައިވާ އަރްޖުން މި ވަނީ އަނެއްކާވެސް އޭނާއަށް ތާއިދުކުރާ ފަރާތްތައް ހައިރާންވާފަދަ ވާހަކައެއް މީޑީއާގައި ހިއްސާކޮށްފައެވެ.\n‘ބޮމްބޭ ޓައިމްސް’ އަށް ދިން އިންޓަވިއުއެއްގައި އަރްޖުން ވަނީ މީގެ ކުރިން ސަލްމާންގެ ކޮއްކޮ އަރްޕިތާ ޚާނާއި ރައްޓެހިވެގެން އުޅުނުކަމަށް ބުނެ އެ ދެމީހުން ރުޅިވި ގޮތުގެ ވާހަކަވެސް މީޑިއާގައި ހިއްސާކޮށްފައެވެ. އަރްޖުންގެ ފުރަތަމަ އަދި ހަގީގީ ލޯތްބަކީ އަރްޕިތާކަން ފާހަގަކުރަމުން އޭނާ ދިން އިންޓަވިއުގައި ބުނީ އަރްޕިތާ އާ ރައްޓެހިވީ އުމުރުން 18 އަހަރުގައި ކަމަށާއި އެ ގުޅުން2އަހަރަށް ދެމިގެން ދިޔަކަމަށެވެ.\nއަރްޕިތާއާ އަރްޖުން ރައްޓެހިވި އިރު އަރްޖުން އުޅުނީ އެސިސްޓެންޓް ޑައިރެކްޓަރެއްގެ ގޮތުގައިކަން ފާހަގަކޮށް އަރްޖުން ބުނީ އެ ދުވަސްވަރު ސަލްމާން އުޅުނީ “މޭނޭ ޕިޔާރް ކިޔު ކިޔާ” ގެ ޝޫޓިންގައި ކަމަށެވެ. އަދި ސަލްމާންގެ ކޮއްކޮއާ ރައްޓެހިވެގެން އުޅޭކަން ބުނަން ނުކެރިގެން ބިރުން އުޅުނުކަމަށާއި އެހެންނަމަވެސް އެންމެފަހުން ބިރު ކަނޑާލާފަ އެ ވާހަކަ ސަލްމާނާއި އެ އާއިލާ މީހުންނާއި ހިއްސާކުރީ އެ ހަބަރު އެހެން މީހެއްގެ ފަރާތުން އެ އާއިލާއަށް އެގެން ބޭނުންނުވާތީކަމަށް އަރްޖުން ބުންޏެވެ. އިތުރަށް އަރްޖުން ބުނީ އަރްޕިތާއާއި ދެމީހުންގެ ގުޅުމުގެ ވާހަކަ އިވުމުންވެސް ސަލްމާނާއި އޭނާގެ އާއިލާ މީހުން ނުރުހުންވެ އެއްވެސް ކަމަކަށް ހުރަސް އަޅާފައި ނުވާކަމަށެވެ. އަދި ސަލްމާންއަކީ އެހެން މީހުންގެ ގުޅުންތަކަށް ގަދަރުކުރަން ދަންނަ މީހެއްގެ ގޮތުގައި އަރްޖުންވަނީ ސިފަކޮށްފައެވެ.\nއެ ގުޅުން ނިންމައިލި މީހަކީ އަރްޕިތާކަން ހާމަކުރަމުން އަރްޖުން ބުނީ އޭރު އޭނައަކީ 140 ކިލޯ ގެ އެސިސްޓެންޓް ޑިރެކްޓަރެއްކަމަށެވެ. “އޭރު އަހަރެން މަސައްކަތްކުރަން ދިޔައީ ސަލާމޭ އިޝްގުގައި. އޭރު ހީކުރެވުނީ ލޯބިވެރިޔެއް ލިބި ދިރިއުޅުމުގެ ކަންތައްތައް ހަމައެކަށް އެޅިފައިވާކަމަށް. އަދި އުމުރުން 22 އަހަރުގައި ޑައިރެކްޓަރަކަށްވެ ފިލްމެއް ނެރުމުގެ ހުވަފެންތައް ދެކެމުން ދިޔަ އަހަންނަށް އަރްޕިތާގެ ވަކިވެ ދިޔުމަތް ކެތެއް ނުކުރެވުނު. އަހަރެންނަށް ދިރިއުޅުން އޮޅި ދާންވީ މިސްރާބް އޮޅުނު” އަރްޖުން ބުންޏެވެ. އިތުރަށް އަރްޖުން ބުނީ އޭނާ އާއި އަރްޕިތާ ރުޅިވިފަހުންވެސް ސަލްމާނަކީ އޭނާގެ އެކުވެރިއެއްކަމަށެވެ. ފިލްމީ ދާއިރާއަށް އަރްޖުން ނިކުތުމުގައި ސަލްމާންގެ ވަރަށް ބޮޑު ހިއްސާއެއް ވާއިރު އަރްޖުންވަނީ އޭނާގެ މިހާރުގެ ސިފައަށް އައުމަށް ގިނަ މަސައްކަތްތަކެއްކޮށް ބަރުދަން ވަރަށް ބޮޑަށް ލުއިކޮށްލާފައެވެ.\nކޮންމެ އަކަސް މީގެ ދިހައަހަރު ކުރިން އަރްޖުން އަށް ވެވުނު ‘ހަގީގީ ލޯބި’ އަދިވެސް އޭނާއަށް ހަނދާން ނައްތާލެވިފައި ނުވާއިރު އަރްޕިތާ އާއި ބޮލީވުޑް ތަރި އާޔުޝް ޝަރުމާ ވަނީ ކައިވެނިކޮށްފައެވެ. އަދ އެ ކައިވެންޏަށް މިހާރު ދެ ކުދިންވެސް ލިބިފައިވާއިރު އަރްޖުން މިހާރު ލޯބީގެ ގޮތުން އުޅެނީ ސަލްމާންގެ ބޭބެ އަރްބާޒް ކުރިން ކައިވެނިކުރި މަލައިކާ އަރޯރާއާއެވެ.\nފިލްމެއްގެ މަސައްކަތުގައި އުޅެނިކޮށް ރާހުލް އަށް ސްޓްރޯކެއްޖެހި ފަރުވާދެނީ!


Siyaam Ge Vaahaka Olhuvaalee, Massala Beleyne Hamaeh Nei: MDA - Vaguthu\nރައްޔިތުންގެ މަޖިލީހުގެ ސަލާމަތީ ޚިދުމަތްތަކުގެ ކޮމިޓީ (241 ކޮމިޓީ) ގައި އެމްޑީއޭގެ ލީޑަރު އަދި ދ. މީދޫ ދާއިރާގެ މެންބަރު އަހުމަދު ސިޔާމް ދެއްކެވި ވާހަކައެއްގެ މައްސަލަ ފުލުހަށް ހުށަހެޅީ އޭނާގެ ވާހަކަ އޮޅުވާލައިގެން ކަމަށް އެމްޑީއޭއިން މިއަދު ބުނެފިއެވެ.\n241 ކޮމިޓީގައި ވެސް އިންނަވާ ޖުޑިޝަލް ސާވިސް ކޮމިޝަން (ޖޭއެސްސީ) ގެ ރައީސް އަދި ތުޅާދޫ ދާއިރާގެ މެންބަރު "ދަންޖައްސަން" ޖެހޭ ކަމަށް ސިޔާމް ވިދާޅުވާ އަޑު އިވޭ އޯޑިއޯއެއް ވަނީ އާންމުވެފައެވެ.\nމި މައްސަލަ ފުލުހަށާއި، ޑިފެންސް މިނިސްޓްރީއަށާއި، ރައްޔިތުންގެ މަޖިލީހުގެ އިމްތިޔާޒުތަކާއި ސުލޫކު ކޮމިޓީއަށް ހުށަހަޅުއްވާފައިވާ ކަމަށް މަޖިލީހުގެ ރިޔާސަތުން މިއަދު އިއުލާން ކުރެއްވިއެވެ.\nމިކަމާ ގުޅިގެން އެމްޑީއޭއިން ނެރުނު ނޫސް ބަޔާނެއްގައި ވަނީ، އެ ޕާޓީގެ ލީޑަރު ސިޔާމަކީ އެއްވެސް އިރެއްގައި ރައްޔިތަކަށް އަނިޔާވެރިވުމަށް އެދޭނެ ބޭފުޅެއް ނޫން ކަމަށެވެ. އަދި މަޖިލީހުގެ އިދާރާއިން ސިޔާމްގެ ވާހަކައިގެ މަފްހޫމް އޮޅުވާލާފައިވާ ކަމަށް އޭގައިވެއެވެ.\nމީގެ އިތުރުން ރައްޔިތުންގެ މަޖިލީހުގެ ތަޅުމާއި ކޮމިޓީއެއްގައި މެންބަރަކު ދެއްކެވި ވާހަކައެއްގެ މައްޗަށް ޖިނާއީ ތަހުގީގެއް ނުހިންގޭނެ ކަމަށް ގާނޫނު އަސާސީގެ 90 ވަނަ މާއްދާގއިވާ ކަން ވެސް އެ ބަޔާނުގައި ފާހަގަކޮށްފައިވެއެވެ.\nއެހެންކަމުން އެ މައްސަލަ ބަލާނެ ހަމައެއް ވެސް ނެތް ކަން ފާހަގަކޮށް އެމްޑީއޭއިން ބުނީ ފުލުހަށާއި ޑިފެންސް މިނިސްޓްރީއަށާއި، އިމްތިޔާޒު ކޮމިޓީއަށް މައްސަލަ ހުށަހެޅުން އެ ޕާޓީން ބަލައިނުގަންނާނެ ކަމަށެވެ.\nމި ކަމާ ގުޅިގެން ސިޔާމް ވިދާޅުވެފައިވަނީ އޭނާ އެހެން ވިދާޅުވިނަމަ ވިދާޅުވީ ވެސް އެފަދަ ކަމެއް ކުރުމުގެ ނިޔަތުގައި ނޫން ކަމަށެވެ. އަދި އޭނާ ކޮމިޓީގައި ދެއްކެވި ވާހަކައަކީ ޝަރުއީ ނިޒާމަށް އޮތް ނުފޫޒާ ގުޅިގެން ޖޭއެސްސީއަށް ފާޑުވިދާޅުވެ ދެއްކެވި ވާހަކަތަކެއް ކަމަށް ވިދާޅުވިއެވެ.\nސިޔާމް ހާޒިރުވި ކޮމިޓީ ބައްދަލުވުމަކީ ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ސެކުއިރިޓީ މިދިޔަ މަހުގެ ހަވަނަ ދުވަހުގެ ރޭ ފޫއަޅުވާލި ގޮތުގެ މައްޗަށް ހިންގާ އިންކުއަރީަށް ބޭއްވި ބައްދަލުވުމެކެވެ.\nއެ ބައްދަލުވުމުގައި ޖޭއެސްސީއާއި އެ ކޮމިޝަންގައި އިންނަވާ ރައީސް ނަޝީދާއި ހިސާނަށް ފާޑުވިދާޅުވެ ސިޔާމް ވާހަކަ ދެއްކެވިއިރު، އާންމުކޮށް މަޖިލީހަށް ހާޒިރުނުވާ ސިޔާމް ކުއްލިއަކަށް އެ ކޮމިޓީއަށް ހާޒިރުވުމުން އެމްޑީޕީގެ މެންބަރުންތަކެއް ވަނީ ސިޔާމަށް ވަރަށް ބޮޑަށް ފާޑުވިދާޅުވެފައެވެ.\nޖޫން 8, 2021 18:35\nމީހުން މަރަންވެސް ގޮވަންވީދޯ ، ދެންބުނާނީ ތިމަންނަ އެހެން ގޮވީ ކޮންމެހެން އެމީހުން މަރާކައް ނޫނޭ ، އަނގަ އޮތީމަ ގޮވީޔޭ\nރައްޔިތުންގެ މަޖިލީހުގެ ތަޅުމާއި ކޮމިޓީއެއްގައި މެންބަރަކު ދެއްކެވި ވާހަކައެއްގެ މައްޗަށް ޖިނާއީ ތަހުގީގެއް ނުހިންގޭނެ ކަމަށް ގާނޫނު އަސާސީގެ 90 ވަނަ މާއްދާގައިވާއިރު، ހިސާނު ހުށަހެޅި މައްސަލަ ތަހުޤީޤުކުރުމަށް ފުލުހުން އުޅުމަކީ ސިޔާމް އެވާހަކަ ދެއްކެވިނަމަ އެދައްކަވަންޖެހުނު ސަބަބަކަށްވެދަނެ. ޤާނޫނާއި ޤަވާޢިދު އަމިއްލަ އެދުމަށް މުގުރާލުން.\nޖޫން 9, 2021 09:24\nއެއީ މަޖިލީހުގެ ޖަލްސާއެއްގަ ނޫނީ ކޮމިޓީއެއްގަ ދެއްކި ވާހަކައެއް ނޫން. އޮޅުވާލަން ނޫޅޭ.. އެހެން މޯހުން ވެސް ޤާނޫނު ދަނޭ..\nޗު ކީ 2\nޖޫން 8, 2021 20:35\nޕާޓީން ޝިޔާމަށް ބިރުން ބަޔާން ނެރުނީ ދޯ\nޖޫން 8, 2021 20:40\nރައީސް ޔާމީނު ގޮއްވާލަން މީހަކު ފޭސްބުކް ލިޔުމުން އެއީ މަޖާޒީ ގޮތަކަށް ބުނިއެއްޗެއްކަމަށް ބުނީ. އެއްޑީޕީ މީހަކަށް ދެރަ ބަހެއް ބުނެފިނަމަ ވަގތުން ޖަލަށްލެވުމަކީ ދެކޮޅު ޖެހޭކަމެއްނޫން\nކޮބާ ނަޝީދު ކަރު ބުރިކުރަން ގޮވި ޕީޕީއެމް އައިސްތު؟؟ އެވެސް މަޖާޒީ؟؟ ނަޝީދު އެއީ އެމްޑީޕީއެއް ނޫންތަ؟؟ ހޮޅި ވާހަކަ ނުދައްކާ\nޖޫން 9, 2021 11:46\nޖޫން 9, 2021 19:38\nތިޔަޝިޔާމްގެ މަސްއަލަ ނުބެލޭނެ ކަމަށް ތިބުނާ މީހަކު ތިހުރީ ހަމައިގަތޯ ސުވާލުކުރަން ޖެހެއެވެ. " ޝިޔާމް އެބުނެފައި އޮތީ މާތަވެގެންވާ އިސްލާދީނާއި ޚިޅާފު " ވާހަކައެއްކަމަށްވާ އިރު މަޖިލީހުގެ ްާނޫނުގެ 90 ވަނަ މާއްދާގައި ވަރަށް ސާފުކޮށް އެބަބުނޭދޯ އިސްލާމް ދީނާއި ޚިލާފުވާހަކަ ދެއްނުދެއްކޭނެކަމަށް ތިޝިޔާމްށް އެބަޖެހޭ ޤާނޫނުގައި އޮންނަ އެއްމެ ހަރު ކަށި އަބެއް ދެވެން. އެހެން ނޫނިއްޔާ ޤާނޫނޭ ނުކިޔާ މަޑުން ތިބެންވީ އެމީހަކަށް ގޮވުނު އެެއްޗެއް ގޮވަން


April 2020 – EPS School\nEPS School > 2020 > April\nއީ.ޕީ.އެސް ފައުންޑޭޝަންގެ ފަރާތުން އޮންލައިން ނޫހެއް ނެރުމަށް ހަމަޖެހިއްޖެއެވެ. ރޭ 8:00 ގައި ވީޑިއޯ ކޮންފަރެންސް މެދުވެރިކޮށް ބޭއްވި ބައްދަލުވުމުގައި ނޫހުގެ އެޑިޓަރަކަށް ހޮވުނީ ޑރ. ސުނީނާ ރަޝީދެވެ. އެސޯސިއޭޓް އެޑިޓަރަކަށް ހޮވުނީ ޙަސަން ޒަރީރެވެ. 80 ވަރަކަށް މިނެޓަށް ދިގުދެމިގެންދިޔަ 12 މެމްބަރުން ބައިވެރިވެ ވަޑައިގެންނެވި މިބައްދަލުވުމުގައި ފުރަތަމަ ވާހަކަ ދެކެވުނީ އޮންލައިންކޮށް ނެރޭނެ އެއްޗަކާމެދު ގައެވެ. މިބައްދަލުވުން ބޭއްވުމުގައި އިސްކޮށް މަސައްކަތް ކުރެއްވި އެއްބޭފުޅެއްކަމުގައިވާ އީ.ޕީ.އެސް ފައުންޑޭޝަންގެ ނައިބު ރައީސް މަރިޔަމް އާދިޔާ ވިދާޅުވީ […]\nއީ.ޕީ.އެސް ފައުންޑޭޝަނަށް 100 މެމްބަރުން ހަމަވެއްޖެ\nއީ.ޕީ.އެސް ފައުންޑޭޝަނަށް މިއެޕްރީލް މަހުގެ6ވަނަ ދުވަހު 100 މެމްބަރުން ހަމަވެއްޖެއެވެ. ފައުންޑޭޝަނަށް މެމްބަރުން އިތުރު ކުރުމުގެ ހަރަކާތެއް އެންމެ ފުރަތަމަ ފެށުނީ 29 އޮކްޓޯބަރ 2018 ވީ ހޯމަދުވަހުގެރޭ އީޕީއެސް ގެ އެކި އެކި އެކްޓިވިޓީ ގްރޫޕްތަކުގެ މެދުގައި ފައުންޑޭޝަންގެ މެމްބަރަކަށްވުމަށް އޭ.ޑީ.ކޭ ކެފޭ ގައި ބޭއްވި ޚާއްޞަ ބައްދަލުވުމެއްގައެވެ. އެބައްދަލުވުމުގައި ފަންސަވީހަކަށް ފަރާތުން މެމްބަރުކަމަށް ސޮއިކުރިއެވެ. އީ.ޕީ.އެސް ފައުންޑޭޝަންގެ ފުރަތަމަ އާއްމު ބައްދަލުވުމަށްފަހު ފައުންޑޭޝަންގެ މެމްބަރުން އިތުރުވުން އެހާ ބާރަށް ކުރިއަށް ގޮސްފައެއް […]\nކޮރޯނާ ވައިރަސްގެ ވަބާއާ ހެދި މުޅި ރާއްޖެ އެބޭފުޅެއްގެ އިރުޝާދުތަކާއި އެންގުންތަކަށް ނަޒަރު ހުއްޓިފައިވާ މިނިސްޓްރީ އޮފް ހެލްތްގެ ޑިރެކްޓަރ ޖެނެރަލް ހެލްތް ސާރވިސާސް މައިމޫނާ އަބޫބަކުރަކީ އީޕީއެސް ސްކޫލުން ކިޔަވާ ވިދާޅުވި އަދި އެސްކޫލްގެ ފަަޚުރުވެރި ދަރިވަރެކެވެ. އީޕީއެސް ސްކޫލުން އޯލެވެލް އޭނާ ނިންމެވީ 1982 ވަނަ އަހަރުއެވެ. އޭނާ އަކީ ޑރ. ޝަމީމް އާއި ޑރ.ފަޒީލް ނަޖީބް އާއި ޑރ. ޢަލީ ރަފީޤް ގެ ބެޗް މޭޓެކެވެ. އޯލެވެލް އަށްފަހު އެޑްވާންސް ލެވެލްއަށް […]


REPORT: Furusathu dheefi, Fayyaz ah MDP hingaalevidhaanetha? - vNews.mv\nރިޕޯޓު: ފުރުސަތު ދީފި، ފައްޔާޒަށް އެމްޑީޕީ ހިންގާލެވިދާނެތަ؟\nޒިދާން މުޙައްމަދު 15 May 2022, 12:00\nދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ)އަކީ އަދާ ހަމައަށް ދިވެހިރާއްޖޭގައި އެންމެ މެމްބަރުން ގިނަ އަދި ނުފޫޒު ގަދަ ޕާޓީކަމާމެދު ދެބަސްވާނެ މީހަކު ނުހުންނާނެއެވެ. މިވަރުގެ ޕާޓީއެއް ހިންގާލެވޭނީ ވަރަށް ކުޅަދާނެ ވެގެންނެވެ. ވަރަށް ހިކުމަތްތެރިވެގެންނެވެ.\nއެމްޑީޕީގެ ހިންގުން ދެ ބަޔަކަށް ބެހެއެވެ. އެއީ ސިޔާސީ އަދި އިދާރީއެވެ. އެންމެ ފަހުން ނިމިގެން ދިޔަ އެމްޑީޕީގެ އެތެރޭގެ އިންތިޚާބަށް ގިނަ ބައެއްގެ ނަޒަރު ހުއްޓިގެން ދިޔައީ އެ އިންތިޚާބުގައި އެމްޑީޕީގެ އިދާރީ ހިންގުމުގެ އެންމެ އިސް ބޭފުޅަކު އަންޔަން ކުރުމަށް ވޯޓުލާފައި ވާތީއެވެ. އާދެ އިދާރީ ގޮތުން އެ ޕާޓީ ހިންގުމުގެ ކައްޕިތާނަކަށް ނުވަތަ ޗެއަރޕަރސަނަކަށް ބޭފުޅަކު އައްޔަން ކުރުމުގެ އިންތިޚާބަކަށް ވީތީއެވެ. އެ ރޭހުގައި ވާދަކުރެއްވީ އެކޮނޮމިކް މިނިސްޓަރު ފައްޔާޒު އިސްމާއިލާއި ރައްޔިތުންގެ މަޖިލީހުގެ މާފަންނު އުތުރު ދާއިރާގެ މެންބަރު އިމްތިޔާޒް ފަހުމީއެވެ. އިންތިޚާބުގެ ނަތީޖާ ދައްކާ ގޮތުން، 58 ޕަސެންޓްގެ ތާއީދާއެކު މި ރޭހުން ކުރި ހޯއްދެވީ އެ ޕާޓީގެ ފުރަތަމަ ރައީސް އިބްރާހިމް އިސްމާއީލް (އިބްރާ)ގެ ކޮއްކޯފުޅު އަދި އެމްޑީޕީގެ އިސް ލީޑަރު، ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހްގެ ފުރިހަމަ ތާއީދާއިއެކު އިންތިހާބަށް ވާދަކުރެއްވި ފައްޔާޒެވެ.\nމި އިންތިޚާބުގައި ދެ ބޭފުޅުންވެސް ފޯރި ގަދަ ކެންޕެއިނެއް ކުރެއްވިއެވެ. އެންމެ އަޅައިގަތް އެއް ކަމަކީ މިނިސްޓަރު ފައްޔާޒު އިސްމާއިލް ކެމްޕެއިންގައި ބޭނުން ކުރެއްވި ސްލޯގަނެވެ. ވިދާޅުވީ "އެމްޑީޕީ ހިންގާލަން" ކަމަށެވެ. އެމްޑީޕީގެ 94،000 އަށް ވުރެ ގިނަ މެންބަރުންނަށް ވޯޓް ދިނުމުގެ ހައްގު އޮތް އިންތިޚާބުގައި 50،000 ގާތްކުރާ އަދަދަކަށް މެންބަރުން ވަނީ ވޯޓު ލާފައެވެ. އިކޮނޮމިކް މިނިސްޓަރު ފައްޔާޒަށް 28،000 އަށް ވުރެ ގިނަ ވޯޓު ލިބިވަޑައިގަތެވެ. ވާދަވެރި އިމްތިޔާޒަށްވެސް 20،000 އަށް ވުރެ ގިނަ ވޯޓު ލިބިވަޑައިގަތެވެ.\nއެމްޑީޕީގެ އެތެރޭގެ އިންތިޚާބު 2022ގެ ތެރެއިން\nއިންތިޚާބުގެ ކެމްޕެއިން ދުވަސް ވަރު މިނިސްޓަރު ފައްޔާޒު ދެއްކެވި މައިގަނޑު އެއް ވާހަކަފުޅަކީ ޗެއަރޕަރސަންގެ މަގާމަށް އެންމެ އެކަށީގެން ވާނީ އިދާރީ ހިންގުންތެރިއެއް ކަމަަށް ވިދާޅުވެ ދެއްކެވި ވާހަކަފުޅެވެ. ވިދާޅުވީ ވަރަށް ސީދާ ސާދާކޮށެވެ. އެމަނިކުފާނަކީ ހިންގުންތެރިއެއް ކަމަށާއި އެ ތަޖުރިބާ ހުރި ކަމަށެވެ. އިންތިޚާބު ކާމިޔާބުކުރެވިއްޖެ ނަމަ ޕާޓީގެ ހަރަކާތްތައް ފުޅާކޮށް ވަރުގަދަކޮށް ކުރިއަށް ގެންދެވޭނެ ކަމަށެވެ. ވިދާޅުވީ، ރަށްރަށާއި ޕާޓީ އާއި ސަރުކާރުގެ ގުޅުން އެތައް ގުނައަކަށް ވަރުގަދަކޮށް ގެންދެވޭތަން ފެންނާނެ ކަމަށެވެ.\nފައްޔާޒު ވިދާޅުވީ، ހީނަރުވެފައިވާ އެމްޑީޕީގެ އިދާރީ ހިންގުން ރަނގަޅުކޮށް، 2023 ހޯދައިދެވޭނީ އެ ތަޖުރިބާ ހުރި ބޭފުޅަކަށެވެ. އެ ބޭފުޅަކީ އެމަނިކުފާނު ކަމަށް ތަކުރާރުކޮށް ވިދާޅުވިއެވެ. އިމްތިޔާޒު ފަހުމީ ފަދަ ބޭފުޅުން މަގުމަތީގެ ސިޔާސީ ހަރަކާތްތަކަށް ހެޔޮވަރުވެފައި ޕޯޑިއަމްތަކުގައި ދޫހެލުނަސް، އިދާރީ ހިންގުމުގެ ތަޖުރިބާ ނެތް ކަމަށް ފައްޔާޒާއި އެމަނިކުފާނާއެކު ނުކުންނެވި ޓީމުން ދިޔައީ ހަރުއަޑުން ގޮވަމުންނެވެ.\n"އަޅުގަނޑަކީ ހިންގުންތެރިއެއް. މި އިންތިހާބު ކާމިޔާބުކުރެވިއްޖިއްޔާ ޕާޓީގެ ހަރަކާތްތައް މިހާރަށް ވުރެން ވަރުގަދަކޮށް ކުރިއަށް ގެންދެވޭނެ. ރަށްރަށާއި ޕާޓީ އާއި ސަރުކާރުގެ ގުޅުން އެތައް ގުނައަކަށް ވަރުގަދަކޮށް ގެންދެވޭތަން އަޅުގަނޑަށް ފެނޭ.\nފައްޔާޒު އިސްމާއިލް، އިންތިޚާބީ ޗެއަރޕަރސަން (އެމްޑީޕީ)\nއިންތިޚާބުގެ ކެމްޕެއިން ދުވަސް ވަރު ވީޓީވީގެ ފަސްމަންޒަރު ޕްރޮގްރާމްގައި ފައްޔާޒަށް ތާއީދުކުރައްވާކަން ހާމަކުރައްވައި ނ. ކެނދިކުޅުދޫ ދާއިރާގެ މަޖިލިސް މެމްބަރު އަޙުމަދު ޢީސަ ވެސް ދެއްކެވީ ދާދި އެއް ވާހަކަތަކެކެވެ. ޢީސަ ވިދާޅުވީ، އެ ދެބޭފުޅުންގެ ތެރެއިން ޗެއަރޕަރސަންގެ މަސްއޫލިއްޔަތު އަދާކުރެވޭނީ ފައްޔާޒަށް ކަމަށެވެ. ސަބަބައްގެ ގޮތުގައި ފާހަގަކުރެއްވީ އެމްޑީޕީގެ އިދާރީ ހިންގުން ބަލިކަށިވެފައި ވާއިރު، އެކަމަށް ގާބިލު ބޭފުޅަކަށް ވާދަކުރެއްވީ ފައްޔާޒް އެކަނި ކަމަށް ވާތީއެވެ. ޢީސަ ވިދާޅުވި ގޮތުގައި، މެމްބަރު އިމްތިޔާޒަކީ ގާތް ރަޙުމަތްތެރިއެކެވެ. ނަމަވެސް އޭނާއަކީ އިދާރީ ދާއިރާގެ ތަޖުރިބާ ލިބިވަޑައިގެން ހުންނެވި ބޭފުޅެއް ނޫންކަން މެމްބަރު ފާހަގަކުރެއްވިއެވެ.\n"އަޅުގަނޑު ގަބޫލުކުރާ ގޮތުގަ ޗެއާޕާސަންގެ މަގާމުގެ މަސްއޫލިއްޔަތު އަދާކުރެވޭނީ ފައްޔަ އަށް. އިންތިއަކީ ސިޔާސީ ހަރަކާތްތައް ހިންގުމުގައި ވަރަގަދަ ބޭފުޅެއް. އެކަމަކު ޕާޓީގެ އިދާރީ ކަންކަން ރާވާ ހިންގުމުގެ ގާބިލުކަން ހުރީ ފައްޔާޒުގެ. އިންތިއަކީ އަޅުގަނޑުގެ ވަރަށް ގާތް ރަހުމަތްތެރިއެއް. އެކަމަކު މަގާމެއް ހަވާލުކުރާއިރު ތަޖުރިބާއަށް ވެސް ބަލާލަންވާނެތާ."\nރައްޔިތުންގެ މަޖިލީހުގެ މެމްބަރު އަހުމަދު އީސަ\nމީދޫ ދާއިރާގެ މެމްބަރު ރޮޒައިނާ އާދަމް ވިދާޅުވީވެސް ހަމަ އެހެންނެވެ. މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީ މޮޅީ ޕޯޑިއަމްގައި ވާހަކަ ދައްކަން ކަމަށާއި އޭނާގެ ކިބައިގައި އިދާރީ ހިންގުމުގެ އެއްވެސް ތަޖުރިބާއެއް ނެތް ކަމަށް ވިދާޅުވިއެވެ. އިމްތިޔާޒާއި ފައްޔާޒާ އެކު ވަރަށް ގާތުން މަސައްކަތް ކުރި ކަމަށާއި ކޮންމެ މީހެއްގައިގަވެސް އެމީހަކު މޮޅެތި ކަންކަން ހުންނަ ކަމަށް ރޮޒައިނާ ވިދާޅުވިއެވެ\nއިންތި ފަޔާއަށް ވުރެ މާ ގަދަވާނެ ޕޯޑިއަމަކަށް އަރުވާލައިފިއްޔާ ވާހަކަދައްކާލަން. އެކަމަކު ހިންގުމުގެ ދާއިރާގައި ފަޔާއަކަށް ވުރެ ގަދައެއް ނުވާނެ\nކޮންމެއަކަސް މި ވާހަކަތަށް ގަބޫލުކޮށް އެމްޑީޕީގެ ގިނަ މެމްބަރުން ފައްޔާޒަށް ވޯޓް ދީފައިވާކަން ނަމްބަރުތަކުން ވަރަށް ސާފެވެ.\nމިނިސްޓަރު ފައްޔާޒެވެ. އިންތިޚާބުގެ ނަތީޖާއާއެކު، އެމްޑީޕީ ހިންގާލަން ތިޔަ ވަނީ ފުރުސަތު ލިބިފައެވެ. އެމްޑީޕީގެ ޗެއަރޕަރސަންގެ ވާޖިބުތައް މަދެއް ނޫނެވެ. ބޮޑު މަސްއޫލިއްޔަތެކެވެ. ގައުމުގައި އޮތް އެންމެ ބޮޑު ޕާޓީގެ އިސް މަގާމެއް ތިޔަ ލިބިވަޑައިގަތީއެވެ. އެއީ އެތައް ދިވެހިންނެއްގެ އުންމީދާއި ގުޅިފައިވާ ބިޔަ ބޮޑު މަސްޢޫލިއްޔަތެއް އިސްތަށިފުޅުގައި އެޅޭނެ ޒިންމާތައް ގިނަ މަގާމެކެވެ.\nޕާޓީއެއްގެ އެތެރޭގެ މަސްލަހަތަކީ އެ ޕާޓީއެއްގެ މެމްބަރުންގެ އިތުރުން، މުޅި ގައުމާއި ގައުމުގެ ރައްޔިތުންނާއި ގުޅިފައިވާ ކަމެކެވެ. ހާއްސަކޮށް އެމްޑީޕީގެ އެތެރޭގެ މަސްލަހަތަކީ ގިނަ އަދަދެއްގެ ރައްޔިތުންތަކަކާ ގުޅިފައިވާ ކަންކަމެވެ. އެންމެ ގިނަ މެމްބަރުން ތިބި ޕާޓީގެ އިތުރުން އެމްޑީޕީ އަކީ ސަރުކާރު ހިންގާ ކޯލިޝަންގެ މައި ހިއްސާދާރަށްވެސް ވުމާއެކުއެވެ.\nފައްޔާޒު އިންތިޚާބުވެފައިވާ ޗެއަރޕަރސަންގެ ވާޖިބުތަކުގެ ތެރޭގައި، އެ ޕާޓީގެ ކޮންގްރެސްއާއި ގައުމީ މަޖިލީހާއި ޤައުމީ ހިންގާ ކޮމިޓީގެ ރިޔާސަތު ބެލެހެއްޓުމާއި ޤައުމީ ޗެއަރޕަރސަންގެ މަޤާމު ފިޔަވާ، ކޮންގްރެސްއިން ބާއްވާ އެހެން ހުރިހާ އިންތިޚާބުތައް އިންތިޒާމްކޮށް ރޭވުމާއި ދާއިރާތަކުގެ ހިންގާ ކޮމިޓީތަކުގެ އިންތިޚާބު އިންތިޒާމްކޮށް ރޭވުން އަދި ޕާޓީގެ އިދާރީ ކަންކަމުގެ މަސްއޫލިއްޔަތު އުފުލުން ހިމެނެއެވެ. ހަމައެހެންމެ، ޕާޓީގެ އަސާސީ ޤަވާއިދަށް އިޚްލާޞްތެރިކަމާއެކު ރައްކާތެރިވުން އަދި ދިފާޢުކުރުމާއި ޕާޓީގެ އުޞޫލުތަކަށް ރައްކާތެރިވެ. އެ އުޞޫލުތައް ދިފާޢުކުރުމާއި ޕާޓީގެ މެންބަރުންގެ ތެރޭގައި ޑިމޮކްރަސީގެ މިންގަނޑުތަކާއި، ބައިވެރިވުމާއި، ހަމަހަމަކަން ކުރިއެރުވުމަށް މަސައްކަތް ކުރުމަކީ ވެސް އެމްޑީޕީގެ ޗެއަރޕަރސަންގެ މަސްއޫލިއްޔަތުތަކެވެ.\nސުވާލަކީ މަނިކުފާނަށް ހަމަ އަސްލުވެސް އެމްޑީޕީ ހިންގާލެވިދާނެތޯއެވެ. އަޅުގަނޑުމެން މި ތިބީ ބަލަންށެވެ. ތިޔަ ހުރި ވަރެއް ވެސް ނިކަން ދައްކާލަބަލާށެވެ.\nފައްޔާޒް އިސްމާއީލް އެމްޑީޕީ ސިޔާސީ ރިޕޯޓް\nރާއްޖޭގެސިޔާސީމަސްރަހުވަކިބަޔަކު އަތުގަހިފެހެޓިއޮތްއޮތުން ނިމުމަކައްގެނެސްހުރިހާމީހުނައްގައުމާމެދު ބަސްބުނަން ފުރުސަތު ހޯދަދިންބަޔަކީ އެމް،ޑީ،ޕީ. އެހެންނަމަވެސް މިއަދުއެޕާޓީގެ އަސްލުމަގުސަދުމިވަނީ މަސްހުނިމުވާދިމާއައްމިސްރާބުޖަހާފަ. ކުރީ ސަރުކާރުގަހިގާދިޔަ ބޮޑެތި ހިޔާނާތުގެކަންކަންނުބެލި ހުދުތިމާމެންގެ ޕާޓީގެތެރޭގަވެސް ހިޔާނާތްމިދަނީއިތުރުވަމުން. އިންސާނީ ވަގުވިޔަފާރި ނުހުޓުވުނުއިރު ދިވެހިރާއްޖެގަ ގަވާއިދާ ހިލާފައްއުޅޭ ބިދޭސިންގެމައްސަލަ ހައްލުކޮދޭނެކަމައްބުނިނަމަވެސް އެކަންވިތަނެއްނުފެނޭ. މިނިސްޓެރކަމުގެޒިންމާފުރިހަމަނުކުރެވި އުޅޭއިރުރާއްޖޭގައޮތް އެންމެބޮޑުސިޔާސީ ޕާޓީ ހިންގިދާނެކަމާމެދުޝައްކު


Jumhooriyyathah marhabaa dhennevumah Ameen dhehvvi thagureeru!\nޖުމްހޫރިއްޔަތަށް މަރުހަބާ ދެންނެވުމަށް ރައީސް އަމީން ދެއްވި ތަގުރީރު!\nރާއްޖޭގެ ފުރަތަމަ ރައީސް މުހައްމަދު އަމީން:- އަވަސް ފޮޓޯ\nދިވެހިންނަށް ޖުމްހޫރީ ވެރިކަން ތައާރަފްކޮށްދެއްވީ، ރާއްޖޭގެ ފުރަތަމަ ރައީސް މުހައްމަދު އަމީން އެވެ. އެ ނިޒާމްގެ އާ ކަމާއި އެ ދުވަސްވަރު ރާއްޖެ ކުރިމަތިލާން ޖެހުނު ދަތި ދުވަސްތަކާ ހުރެ އެ ނިޒާމް ފެއިލްވެ ރާއްޖެ އަނެއްކާ ވެސް ފަހަތަށް ދިޔަ އެވެ. ރާއްޖެއަށް އެންމެ ފުރަތަމަ ރިޔާސީ ނިޒާމެއް ވުޖޫދުވީ 1 ޖަނަވަރީ 1953 ގަ އެވެ. ވެރިކަމުގެ އެ ނިޒާމަށް މަރުހަބާ ކިޔުމަށް މުހައްމަދު އަމީން އެ ދުވަހު ރައްޔިތުންގެ މަޖިލީހަށް ތަގުރީރެއް ދެއްވި އެވެ. އެކަމަކު ޖުމްހޫރިއްޔަތަށް 50 އަހަރު ފުރުން ފާހަގަ މި ކުރަނީ، ދެ ވަނަ ޖުމްހޫރިއްޔަތު އުފެދުނު ތާރީހުން ފެށިގެން އެވެ. ތިރީގައި މި ހިމަނާލަނީ، 1 ޖަނަވަރީ 1953 ވަނަ ދުވަހު އާ ގާނޫނު އަސާސީ މަޖިލީހުން ފާސްކުރެއްވުމުން މުހައްމަދު އަމީން މަޖިލީހަށް ދެއްވި ތަގުރީރު އެއްވެސް އުނިއިތުރެއް ނެތި ހަމަ އެގޮތަށެވެ.\nއަޅުގަނޑުގެ އެކުވެރިން އަދި އަޚުންނާއި އުޚުތުން !\nއެންމެ ކަލުންނާއި ކަނބަލުންގެ ފަރާތްޕުޅުން، ރައްޔިތުންގެ މަޖިލީހުގެ ރައީސް އެއިއްވެވި ޚިޠާބުގައި، އަޅުގަނޑާމެދު ބެހެއްޓެވި ގާތްކަމާއި، ވިދާޅުވި ހެޔޮބަސްތައް އަޑުއެހުމަށް، ދަތިވެފައިވާ ޙާލުގައިމެ، އުފަލުގެ ޝުޢޫރުތަކުން ހިތް އުތުރިއަރައިފިއެވެ.\nއަޅުގަނޑުގެ އެންމެ ފުރަތަމަ ވާޖިބަކީ، ތިޔައެންމެ ބޭފުޅުންނާއެކު ބައިވެރިވެ، އަޅުގަނޑުމެންގެ މި ލޮބުވެތި ފަސްގަނޑަށް ލެއްވި ރަޙުމަތްފުޅަށް، ﷲ ސުބްޙާނަހޫ ވަތަޢާލާގެ މަތިވެރި ޙަޟުރަތަށް ޙަމްދުކޮށް، ސަނާ ދެންނެވުމެވެ. ހަމްދާއި ޝުކުރުހުރީ އެންމެހައި ނިޢުމަތްތަކުގެވެރި ﷲ ގެ މަތިވެރި ޙަޟުރަތަށެވެ.\nއެއްވެސް ޝައްކެއްނެތްގޮތުގައި މިއަދަކީ ދިވެހިތާރީޚުގެ އެންމެ މުހިންމު ޞަފުޙާތަކުން، ކުލަގަދަ ޞަފުޙާއެއް ހުޅުވިގެންދާ ދުވަހެވެ. އެދުވަހެއްގެ ތާރީޚު ރަން އަކުރަކުން އަޅުގަނޑުމެންގެ ތާރީޚުގެ ޞަފުޙާތަކުގައި ލިޔެވިގެންދާނެ ދުވަހެކެވެ.\nއަޅުގަނޑުގެ އެކުވެރިން އަދި އަޚުންނާއި އުޚުތުން! އަޅުގަނޑުމެންގެ ލޮބުވެތި ޤައުމުގެ ވެރިކަމުގެ ނިޒާމު ބަދަލުކުރެއްވުމަށްޓަކައި، ތިޔައެންމެ ބޭފުޅުން އިއްތިފާޤުވެ، ނިންމަވާފައިވާ ނިންމެވުން ، އަޅުގަނޑުގެ ހަނދާނުން ކައްސާލައިގެންނެއް ނުދާނެއެވެ. ހަމައެހެންމެ، އަޅުގަނޑުމެންގެ އިއްޔެއާމެދު ވިސްނާލާއިރު ، އަޅުގަނޑުމެން ފަޚުރުވެރިވި، ރަސްކަމުގެ ތަޚުތުގެމަތިންވެސް، ހަނދާން ނައްތައެއް ނުލެވޭނެއެވެ.\nއެ ތަޚުތަކީ، އައްސުލްޠާން މުޙަންމަދު ތަކުރުފާނުލް އަޢުޒަމް، އައްސުލްޠާން ޙަސަން ޢިއްޒުއްދީން އަދި އައްސުލްޠާން އިބްރާހީމް އިސްކަންދަރު ފަދަ ރަސްރަސްކަލުން، ރެދަލިކުރައްވާފައިވާ، ރަސްކަމުގެ ތަޚުތެވެ. އެ ތަޚުތަކީ، އަޅުގަނޑުމެންގެ ކާބަފައިންގެ ގޮތުގައި ހިމެނިވަޑައިގެންނެވި، މަތިވެރި ރަސްރަސްކަލުންނާއި ރަނިކަނބަލުން ، ބަޠަލުންނާއި ބަތަލާއިން، ވެޑުވި ވެރިކަން ކުރައްވާފައިވާ މަތިވެރި ތަޚުތެވެ. އެ ތަޅުތަކީ، މިލޮބުވެތި ފަސްގަނޑަށްޓަކައި، ޤުރުބާންވެވަޑައިގެންނެވި4މަޝްހޫރު އަދި ޙަޤީޤީ ދަރިން ، އެ ތަޚުތުގެ މަތިވެރިކަމާއި މާތްކަން ދެމެހެއްޓެވުމުން ، މަޝްހޫރުވެފައިވާ އަގުހުރި ތަޚުތެވެ.\nޤައުމެއް ކުރިއަރައިދިއުން އޮތީ، އެޤައުމެއް ހިންގުމުގައި ބޭނުންކުރެވޭ ވެރިކަމުގެ ނިޒާމެއްގެ ސަބަބުން ނޫންކަން ހަނދާން ނައްތާ ނުލަމާތޯއެވެ! އަދި ކިއެއްތަ، ޤައުމެއްގެ ކުރިއެރުމާއި ރައްޔިތުންގެ ލާބައާއި މަންފާ އޮތީ، އެވެރިކަމެއް ހިންގޭ ގޮތްތަކެއްގެ މައްޗަށެވެ.\nދިވެހި ތަޚުތުގައި ރެދަލިކުރެއްވި ބޭބޭފުޅުންގެ ނަންފުޅުތަކުގެ ތެރެއިން، އަޅުގަނޑުގެ ލޮބުވެތި ކާފާފުޅު، އަލްއަމީރު އިބްރާހީމް ދޮށިމޭނާ ކިލެގެފާނުގެ ނަންފުޅާއި، އަޅުގަނޑުގެ ލޮބުވެތި ބައްޕަ، އަލްއަމީރު އަޙްމަދު ދޮށިމޭނާ ކިލެގެފާނު، އަދި އަޅުގަނޑުގެ ބޮޑުބޭބޭފުޅު، އަލްއަމީރު ޢަބްދުލްމަޖީދު ރަންނަބަނޑޭރި ކިލެގެފާނުގެ ނަންފުޅު ، އަދަބު އިޙުތިރާމާއި ، ޚާއްޞަ ފަޚުރުވެރިކަމަކާއެކު، ކުލަގަދަގޮތެއްގައި ފާހަގަ ކޮށްލަމެވެ.\nދިވެހި ރާއްޖެއަށް މިއަދު ލިބިފައިމިވާ މިނިވަންކަމާއި އަމަންއަމާންކަމާއި ، ފާގަތިކަން ގެނެސްދެއްވި ހައި އަބްޠާލުންގެ ޒިކުރާ އާކޮށް ، އެއެންމެ ބޭފުޅުންނަށް ، އަޅުގަނޑު ، އަދަބު އިޙުތިރާމުން ކުރުނީސް ކުރަމެވެ. މާތް ﷲ ، އެމަތިވެރި އެންމެހައި އަބްޠާލުންގެ ފުރާނަފުޅަށް ރަޙުމަތުގެ ވާރޭ ވެއްސަވައި މިދެންނެވި އެންމެހައި އަބްޠާލުންގެ ފުރާނަފުޅަށް ސުވަރުގޭގެ ދާއިމީ ނިޢުމަތް މިންވަރު ކުރައްވާށިއެވެ !\nއެ މަތިވެރި އަބްޠާލުން، މިޤައުމުގައި ފުރިހަމަކުރެއްވި، މަތިވެރި މަޤާމަށް، ތިޔައެންމެ ބޭފުޅުންގެ ހެޔޮފުޅު ކަމާއި، މި ނިންމެވުމުގެ މަތިން، ތިތިއްބެވީ އަޅުގަނޑު، އިސްކުރައްވައިގެންނެވެ. އަޅުގަނޑު، މިމަތިވެރި މަގާމާއީ ހަވާލުވަނީ ، އެއްވެސް ޖެހިލުމެއް ނެތި، ވަރަށް މަތިވެރި އުންމީދެއްގައެވެ. އެހެނީ، ﷲ ގެ ޙަޟުރަތަށް އަޅުގަނޑު ފުރިހަމަޔަށް ވަކީލު ކުރަމެވެ. އަޅުގަނޑުގެ އަމިއްލަ ނަފުސަށް ، އަޅުގަނޑު އިތުބާރު ކުރަމެވެ. އަދި އެފަދައިން، މަސްއޫލިއްޔަތު އުފުއްލޭފަދަ ފުރިހަމަ ތަޖުރިބާއާއި، ދިވެހި އެންމެހައި ލޮބުވެތި ރައްޔިތުންގެ ލޯތްބާއި އިތުބާރު، އަބަދުގެ އަބަދަށް، އަޅުގަނޑަށް ލިބިގެންވާތީއެވެ. އަޅުގަނޑަށް ހެޔޮ ވިސްނުން ދެއްވައި ،މަގުދެއްކެވުންއެދި، ﷲ ގެ ޙަޟުރަތަށް ދުޢާ ދަންނަވަމެވެ. ޙުއްބުލްވަތަންގެ ރޫޙުން، ފަހި ކުރިމަގެއް ލިބިގަތުމަށް ހިތްވަރު ލިބިގަންނަމެވެ. އަދި މި ޤައުމުގެ އެންމެހައި ދަރިން، އަޅުގަނޑުގެ އަޚުންނާއި އުޚުތުންގެ ފަރާތްޕުޅުން ،އިޚުލާޞްތެރިކަމާއެކު، އަޅުގަނޑަށް، ފުރިހަމަ އެއްބާރުލެއްވުން ދެއްވުން އެދި އިލްތިމާސް ކުރަމެވެ.\nއަޅުގަނޑުމެންގެ މަސްއޫލިއްޔަތާއި ވާޖިބުގެ މަތިން ހަނދާން ނައްތާ ނުލަމާތޯއެވެ؟ ޤައުމެއް ކުރިއަރައިދިއުން އޮތީ، އެޤައުމެއް ހިންގުމުގައި ބޭނުންކުރެވޭ ވެރިކަމުގެ ނިޒާމެއްގެ ސަބަބުން ނޫންކަން ހަނދާން ނައްތާ ނުލަމާތޯއެވެ! އަދި ކިއެއްތަ، ޤައުމެއްގެ ކުރިއެރުމާއި ރައްޔިތުންގެ ލާބައާއި މަންފާ އޮތީ، އެވެރިކަމެއް ހިންގޭ ގޮތްތަކެއްގެ މައްޗަށެވެ. އަދި ރައްޔިތުންގެ ފަރާތްޕުޅުން، އެވެރިކަމަކަށް ލިބޭ އެއްބާރު ލެއްވުމާއި، އެއްބައެއްވަންތަ ކަމުގެ މައްޗަށެވެ. ޝައްކެއްނެތްގޮތުގައި، ރަނގަޅު ވެރިކަމަކީ، ޢަދުލު އިންސާފުގެ މަގުގައި، ރަނގަޅުގޮތުގައި ހިންގޭ ވެރިކަމެކެވެ.\nރައްޔިތުންގެ މިނިވަންކަމާއި، އެމިނިވަންކަން ދެމެހެއްޓުމުގެ ޢަޒުމާއި އުންމީދު ކުރިޔަށްނެރެ، އެމަތިވެރި މަގުސަދު ހާޞިލު ކުރުމަށް އަތުކުރި އޮޅާލައި، ފަސްނުޖެހި ކުރިޔަށް ދަމާތޯއެވެ؟ ބޭނުންވާފަދަ، ރައްކާތެރި މިނިވަންކަމެކެވެ. ބަލިތަކުން ދުރުހެލިވެގެންވާ ދުޅަހެޔޮކަންމަތީ ތިބެވޭފަދަ މިނިވަންކަމެކެވެ. އަދި އެންމެހައި ބަލާ އަފާތާއި، ނުރައްކަލުން ސަލާމަތްވެ، ރައްކާތެރިކަން ލިބިފައިވާފަދަ މިނިވަންކަމެކެވެ.\nއަޅުގަނޑުމެންގެ ޤައުމުގެ ރައްޔިތުންނަށްވެ ސަލާމަތާއި ރައްކާތެރިކަން ލިބިގެންވާ، ކިޔަމަންތެރި ރައްޔިތެއް ދުނިޔޭގެ އެހެން އެއްވެސް ޤައުމަކުން ފެނިގެންނުދާނެކަމުގައި ދަންނަވާލުމަށް އަޅުގަނޑު ފަހެއް ނުޖެހެމެވެ. މިފަދަ މުޖުތަމަޢަކަށް ޚިދުމަތްކުރުމުގެ ފުރުސަތު ލިބިގެންދިޔަކަން އެއީ އުފާކުރުން ޙައްޤު ކަމެކެވެ. ﷲ ސުބުޙާނަހޫ ވަތަޢާލާގެ ވާގިފުޅާއި، މިންވަރުފުޅާއެކު އަޅުގަނޑަށް ޤާބިލުކަން ލިބިގެންވީ އެންމެ މަތީ ތަރަޖަޔަކަށް، ވީ އެންމެ ރަނގަޅަކަށް، ތެދުވެރިކަމާއި އަމާނާތްތެރިކަމާއެކު، ދިވެހި ރައްޔިތުންނަށް ހިދުމަތްކުރުންމަތީ ދެމިހުރުމަށް، މާތް ﷲ ގަންދީ ހުވާ ކުރަމެވެ. އަޅުގަނޑުގެ ޝަޚުޞިށް ނިސްބަތް ކުރައްވައި ތިޔަ އެންމެ ބޭފުޅުންގެ ފަރާތްޕުޅުން، ވިދާޅުވި ހެޔޮ ބަސްފުޅަށާއި، ފާޅުކުރެއްވި ޝުއޫރުތަކަށް، އަދި ވިދާޅުވި، ތަހުނިޔާއާއި، މަރުޙަބާއަށް، އަދިވެސް އެއްފަހަރު، އިޚުލާޞްތެރިކަމާއެކު، ޝުކުރު ދަންނަވަމެވެ.\nދިވެހި ޤައުމަށް، ކޮންމެވެސް ޚިދުމަތެއް އަދާކޮށްދިނުމުގެ ފަޚުރު، އަޅުގަނޑަށް ލިބިފައިވާ ކަމުގައި، އަޅުގަނޑުވެސް ޤަބޫލުކުރަމެވެ. މިގޮތުން، އަޅުގަނޑަށް ހޯދިފައިވާ ކާމިޔާބީގެ ސިއްރުތައް އަޅުގަނޑުގެ ހިތުން ފުހެއެއް ނުލެވޭނެއެވެ. ކާމިޔާބީގެ ހަރުފަތްތަކުން ބަޔަކަށް އަޅުގަނޑަށް ވާޞިލުވެވިފައިވަނީ ، ތިޔައެންމެ ބޭފުޅުންގެ ލޯތްބާއި ،މުޅި އާބާދީ އެކުގައި އަޅުގަނޑުގެ ފަރާތަށް ލެނބިވަޑައިގެން، ބޯލެންބެވުމާ، އަދި އަޅުގަނޑަށް އަބަދުވެސް ދެއްވަމުންގެންދަވާ، ދެގޮތެއްނުވާ، އެހީތެރިކަމާއި އެއްބާރުލެއްވުމުގެ ސަބަބުންނެވެ. ދިވެހި ރައްޔިތުންގެ ފަރާތްޕުޅުން އަޅުގަނޑަށް ލިބިފައިވާ އެހީތެރިކަމާއި އެއްބާރުލެއްވުމަށްޓަކައި ، ހިތުގެ އިޚުލާޞްތެރިކަމާއެކު، ޝުކުރުދެއްނެވުމަށް މިފުރުޞަތުގެ ބޭނުން ކުރަމެވެ.\nމަނިއްޕުޅުގެ ޚިޠާބުގައި، ނައިބު ރައީސް ، މރ. އިބްރާހީމް މުޙަންމަދުދީދީއަށް ދެއްވި ޝަރަފާއި އިއްޒަތަށް އަދި ވިދާޅުވީ ހެޔޮ ބަސްފުޅު، ޝުކުރުވެރިކަމާއެކު، ފާހަގަ ކުރަމެވެ. ޝައްކެއްނެތްގޮތުގައި، ދިވެހި ތާރީޚުގައި، އެންމެ ހަލަބޮލިކޮށް، އަޅުގަނޑުމެންގެ ސިޔާސީ މައިދާން އޮތް މިޙާލަތުގައި ، ރާއްޖޭގެ ފުރަތަމަ ނައިބު ރައީސްގެ ޙައިސިއްޔަތުން ، އެމަނިއްޕުޅުގެ ޚިދުމަތް އަޅުގަނޑުމެންނަށް ލިބިގެންދާކަމީ، ޝުކުރުކުރުން ޙައްޤު، މަތިވެރި ނަސީބެކެވެ. އެމަނިއްޕުޅަށްވުރެ މި މަޤާމަށް ވަކިން ޤާބިލު، އިޚުލާޞްތެރި ތެދުވެރި ޚިދުމަތްތެރިޔަކު މިފަސްގަނޑުން، ފެނުމަކީ ނާދިރުކަމެކެވެ. މރ. އިބްރާހީމް މުޙަންމަދުދީދީއަށްވުރެ ވަކިން ތެދުވެރި، އަމިއްލަ މަޞްލަޙަތަށްވުރެ ޤައުމީ މަޞްލަޙަތަށް އިސްކަން ދެއްވާ، އިޚުލާޞްތެރިޔަކު، މިފަސްގަނޑަށް އުފަންވެފައިނުވާނެކަމުގައި ދަންނަވާލުމަކީ، ދޮގަކަށް ނުވާނެއެވެ.\nނިންމާލުމުގެ ކުރިންވެސް، ތިޔައެންމެ ބޭފުޅުންގެ ހަމްދަރުދީއާއި، އެއްބާރުލެއްވުމަށް އެދި، އަދިވެސް އެއްފަހަރު، އަޅުގަނޑު އިލްތިމާސް ކުރަމެވެ. އަމިއްލަ ނަފުސަށާއި ، ﷲ އަށް ވަކީލުކޮށްގެންތިބެ، އަޅުގަނޑުމެންގެ މި ލޮބުވެތި ވަޠަނުގެ ، ޤައުމީ ޚިދުމަތުގައި ކުރިޔަށް ދަމާތޯއެވެ؟ އަޅުގަނޑުމެންގެ އަމިއްލަ ނަފުސާމެދު ވިސްނާ ބީދައިން ، އެހެން މީހުންނާމެދުވެސް ވިސްނަމާތޯއެވެ؟ އަޅުގަނޑުމެންގެ ޤައުމީ ޚިދުމަތާއި އަޅުގަނޑުމެންނާ ދެމެދަށް، އަމިއްލަ އެދުމާއި، އެއްވެސްކަހަލަ ނޭއްގާނީ އަދި ނޭދެވޭ އަސަރުތަކެއް ވަނަ ނުދެމާތޯއެވެ؟\nﷲ ގެ ހެޔޮ ރަޙުމަތްފުޅާއެކު ، އަދި ތިޔައެންމެ ބޭފުޅުންގެ އެހީތެރިކަމާއި އެއްބާރު ލެއްވުމާއެކު އަޅުގަނޑުގެ ލިޔާޤަތާއި ޤާބިލިއްޔަތު ތަންދިން އެންމެ މައްޗަކަށް , ޤައުމުގެ އެންމެހާ ކަންތައްތައް, އާ އުސްމިންތަކަކަށް، ވާސިލްކޮށްދިނުމުގެ މަތިވެރި ޢަޒުމާއި ހިތްވަރުގައި އަޅުގަނޑު ކުރިޔަށް ދާނަމެވެ. ދިވެހިރައްޔިތުންނަށްޓަކައި، ޤުރުބާންވެ، ނެތިދިއުމަށްވުރެ ވަކިންބޮޑު މަޤްޞަދެއް، އަޅުގަނޑުގެ ނެތެވެ. ކުރިޔަށް ދިވެހި ޤައުމު.\nޖުމްހޫރީ ރަންޔޫބީލުގެ އަޑެއް ނެތް!\nޖުމްހޫރީ 50އަށް އަލިވިލެނީ ނިޒާމު ފުރޮޅާލުމުގެ ބަހުސަށް!\nހުވާ ނުކުރެވި ޖުމްހޫރީ ދުވަހުގެ އޮފް ކެނޑިއްޖެ!\nއަމީނާގެ އަރިހުގައި ހޭދަކުރެވުނު ވަގުތުކޮޅު!


ޑިޖިޓަލް / އިލެކްޓްރޯނިކް ވަސީލަތްތައް މެދުވެރިކޮށް ފައިސާ ބަލައިގަތުމާބެހޭ\nޑިޖިޓަލް ވަސީލަތްތައް މެދުވެރިކޮށް ދެވޭ މާލީ ހިދުމަތްތައް ކުރިއަރުވައި، ރާއްޖޭގެ އިޤްތިސާދުގައި ޗެކާއި ނަގުދު ފައިސާއަށް ބަރޯސާވާ މިންވަރު ކުޑަކުރުމުގެ ގޮތުން، ދައުލަތުގެ އޮފީސްތަކުން ފައިސާ ބަލައިގަތުމުގައި ޑިޖިޓަލް / އިލެކްޓްރޯނިކް ވަސީލަތްތައް މެދުވެރިކޮށް ފައިސާ ބަލައިގަތުމަށް ވަނީ މިނިސްޓްރީ އޮފް ފިނޭންސް އިން އަންގަވާފައެވެ.\nވުމާއެކު، މޯލްޑިވްސް ކަސްޓަމްސް ސަރވިސް އަށް ދައްކާ ޑިއުޓީ އާއި އެހެނިހެން ފައިސާ 2020 އޮކްޓޯބަރު 01 ވަނަ ދުވަހުން ފެށިގެން ބަލައިގަންނަމުން ގެންދާނީ ކަސްޓަމްސް ޕޯޓަލް ، ކަސްޓަމްސް ޕޭ ނުވަތަ އެމް.އާރު.ޓީ.ޖީ.އެސް މެދުވެރިކޮށް ކަމުގައި ދެންނެވީމެވެ. އަދި ޕޯޓަލް މެދުވެރިކޮށް ދައްކަވާ ފައިސާގެ ރަސީދު ކަސްޓަމްސް ޕޯޓަލް އިން ފެންނަންހުންނާނެއެވެ. އެމް.އާރު.ޓީ.ޖީ.އެސް ހެދުމަށް އެދޭ ފޯމް މިއޮފީހުގެ ވެބްސައިޓުން ލިބެން ހުންނާނެއެވެ.\nމިގޮތަށް ހަމަޖެހުމުން ކޮވިޑް-19 އާއިގުޅިގެން ފައިސާ ދެއްކުމަށް ބޭނުންކުރަމުންގެންދިޔަ ބޭންކް ޓްރާންސްފަރގެ ޚިދުމަތް 2020 އޮކްޓޯބަރު 01 ވަނަ ދުވަހުން ފެށިގެން ބޭނުންކުރުން ހުއްޓާލެވޭނެއެވެ.\n21 ސެޕްޓެންބަރު 2020\nޕަބްލިޝްކުރި ތާރީޚު: 21 ސެޕްޓެންބަރު 2020


Thi Soora Noon - 13 | Vaahaka ތި ސޫރަ ނޫން – 13 – Vaahaka\n2k40\tJanuary 10, 2022\nމިލީން ހުރީ ސްވިމިންގެ ފައިނަލަށް ދާން ތައްޔާރުވާށެވެ. އޭނައަށް އެންމެ ކަމުދާ އެންމެ ފަތަން ފަސޭހަ ސްވިމިންގ ސޫޓް ލާފައި އޭގެ މަތިން ނޫ ޓީޝާޓަކާއި އިލެކްޓްރިކް ބްލޫ ސޯޓްކޮޅެއް ލިއެވެ. އެއަށްފަހު ދެ ގޮގްލްސް ނެގިއެވެ. ލޯގަނޑު ކުރިމަތީގައި ހުރެ އިސްތަށިގަނޑުގައި ނުނެއްޓޭނެ ވަރަށް ހުޅިއެއް ޖަހާ ސްވިމް ކެޕް ދަބަހަށް ލިއެވެ. އިތުރަށްވެސް ބޭނުންވާނެ ބައެއް އެއްޗެހިތައް ހަމަކޮށްފައި ދަބަހަށް ހަތަރުވަރަކަށް ފެންފުޅިލާފައި މިލީން ފުންނޭވައެއްލިއެވެ. ލޯގަނޑުން ފެންނަން ހުރި އޭނަގެ ސޫރައަށް މިލީން ބަލާލީ އަމިއްލަ ނަފްސަށް އިތުބާރުކުރާފަދަ ނަޒަރަކުންނެވެ. ފާއިތުވެގެން ދިޔަ ދެ ދުވަހު މިލީން ވަނީ ހަމަ ނިންޖާއި ކެއުމާއި ބުއިމާއި ދުރުވެ އެހެން އެކަކުވެސް ނުވިސްނާނެ ވަރަށް ވިސްނާފައެވެ. އެހެން ދިރޭ ފުރާނައަކަށް ނޭނގޭނެ ފަދައިން މިލީން ދެން އޭނަ ހަދާނެ ގޮތް ރާވާ ނިންމައިފިއެވެ. ޝަފްވާން އޭނަގެ ކުށަކާއިނުލާ ވަކިވާނންވީ ކޮން ސަބަބަކާއި ހުރެކަން ވިސްނުމުން މިލީންއަށް ދެން ލިބުނީ އެންމެ ޖަވާބެކެވެ. ޝަފްވާނަށް އެހެން ކުއްޖަކު ކަމުދިޔުމެވެ. ޝަފްވާންގެ ހިތުގައި ބިންވަޅު ނެގިފައިވަނީ އޭނަގެ ސޫރަކަމަށް ނުވާނަމަ އޭނާ ގަދަކަމުންވެސް ޝަފްވާންގެ ހިތް އޭނައާއި ދިމާލަށް ލަންބުވާނެއެވެ. ކިތަންމެ އޮޅިއެއް ހުރަސްކޮށްފައިވެސް މެއެވެ. އޭނަ ހުރަސްކުރަން ޖެހޭ ސިޑިއަކީ ބޮޑު ހަރުފައެއް ފަދައިން ދިގުކޮށް ބަނޑިބަނޑިކޮށް ބިނާކޮށްފައިވާ ސިޑިއަކަށްވިޔަސް ނުވަތަ އެއީ ތޫނު ވިހަގަދަ ކަށިތަކެއް ހުރި ސިޑިއަކަށްވިޔަސް މިލީން ހުރީ އެއިން ކޮންމެ ހަރުފަތެއް ހުސްފަޔާވެސް ގިރާކުރަން ތައްޔާރަށެވެ. ޝަފްވާންދެކެ އޭނަ ލޯބިވަނީ ހިތާއި ފުރާނައިން ގުރުބާންވާހާ ބޮޑަށެވެ. ޝަފްވާންގެ ހިތް އޭނަ އަތުން ލޫޓުވާލައިގެން އެގެންދިޔައީ ކޮން އަންހެންކުއްޖެއްކަން އަދި ނޭނގުނަސް އެ ކުއްޖަކާއި އާއި ޝަފްވާން ދުރުކުރުވާނެ ކަމަށް މިލީން އަޒުމު ކަނޑައެޅިއެވެ. އަދި ޝަފްވާނާއި އެކީގައި ވުމަށް މިލީން އަމިއްލަ ނަފްސަށް ވައުދުވިއެވެ. މަރުމަތީގައިވެސް ޝަފްވާންގެ ލޯބި އޭނައަށް ލިބިއްޖެނަމަ ދުނިޔެ ދޫކުރާނީ އުފަލުންކަން މިހާރުވެސް ޔަގީންވެއެވެ. މިހާރުވެސް އޭނަ ނަގަން އއުޅެނީ އޭނަގެ މުޅި ހަޔާތް އެކީގައި ބަދަލުކޮށްލާނެފަދަ ފިޔަވަޅެކެވެ. ލޯބިވާ އެތައް ބަޔަކާއި ދުރުވާނެފަދަ ފިޔަވަޅެކެވެ. ނަމަވެސް ހަމައެކަނި ޝަފްވާނަށްޓަކައި މިލީން ހުރީ ފަހަތަށް ނޭނބުރެން ނިންމައިގެންނެވެ.\n"ދަރިފުޅާ.. ކާރު އަތުވެއްޖެ.. އައިރާވެސް އައިސްފި.. އަވަސްކޮށް ނުކުމޭ.. ދާގަޑި ޖެހެނީ.." މިޝްލާ ގޮވާލިއަޑަށް މިލީން މިނުކުންނަނީއޭ ގޮވާލިއެވެ. ދަބަސް ކޮނޑުގައި އަޅުވާފައި ކޮޓަރިން ނުކުންނަނިކޮށް އޭނަގެ ފޯނަށް މީހަކު ގުޅަންފެށިއެވެ. ގުޅަމުން ގެންދިޔަ މީހާ ފެނނިފައި މިލީން އަވަހަށް ފޯނު ނެގިއެވެ. "ވަން ރޫމް އެޕާރޓްމެންޓް ތިޔަބޭފުޅާއަށް ކުއްޔަށް ހުރެވޭ ގޮތަށް ހަމަޖެހިއްޖެ.. މާދަމާގެ ވަގުތެއްގައި ބަދަލުވިޔަސް އެންމެ ރަނގަޅުވާނެ.. އެތަނުގައި ހުންނާނީ ކުރިން އުޅުނު ފަރާތްތައްވެސް ބޭނުން ކުރެއްވި ފަރުނީޗަރުތައް.. ދެން ތިޔަ ބޭފުޅާ ބޭނުންވާނަމަ......" "މަގޭ އެއްވެސް މައްސަލައެއް ނެތް.. މާދަމާއެއް ނޫން.. ތިތަނަށް މިރޭ މަ ބަދަލުވިޔަސް މައްސަލައެއް ޖެހޭނެތަ..؟" މިލީންގެ ރާގުގައި އިހުތިރާމެއް ނެތެވެ. "އާދެ ތިޔަ ބޭފުޅާ އެދިލައްވަނީ ތިހެން ކަމުގައިވާނަމަ އަޅުގަނޑުމެން ތިކަންވެސް ހަމަޖައްސައިދޭނަން.. ކުލި ދައްކަމުން ދިޔައީމަ އެއްވެސް މައްސަލައެއް ނުޖެހޭނެކަމަށް އަޅުގަނޑުމެން ޔަގީންކޮށްދެން.. ވަރަށް ބޮޑަށް ޝުކުރިއް...." އެކޮޅުން ވާހަކަ ދައްކަމުން ދިޔަ މީހާއަށް ޖުމްލަ އެކީ ނުވެސް ބުނެވެނީސް މިލީން ފޯނު ކަނޑާލިއެވެ. ފޯނުގައި ހިފާ ބާރުކޮށްލިއިރު އެ އެތުންފަތްމަތީގައި ދުވެލީ ހިސާބަކަށް ނުތަނަވަސްކަން އެކުލެވޭ ނަމަވެސް ފޮނި ހިނިތުންވުމެކެވެ. އޭނަގެ ޕްލޭންގެ ބަޔެއް މިހާރުވެސް އެ ކާމިޔާބުވީއެވެ. މިލީން ފެން ފައިވާން ހޯދަންފެށިއެވެ.\n"ލީން.." މިލީން ސިހުނީ ޔައުލާން ދޮރުގައި ޓަކި ޖަހާލިއަޑަށެވެ. "ހާދަ ލަހެއް..؟ ގަޑި ޖެހެނީ... ސްޓާރ ސްވިމަރ ޓީމުގައި ނެތިއްޔާ ޓީމް ބަލިވާނެއެއްނު..؟" ޔައުލާން އެހެން ބުނެލިއަޑަށް މިލީންގެ ގާތަށް ހިނިއައެވެ. "މި ނުކުންނަނީ.. ޔުއެލް ދޭބަ ކާރަށް އަރަން.." މިލީން ބުނެލިއެވެ. "އަހަރެން މިއައީ ދެންމެ އައި ޑެލިވަރީއެއް ލީންއަށް ހަވާލުކޮށްދޭށޭ..'' ޔައުލާން އެހެން ބުނުމާއި އެކީގައި މިލީން ވަންނާށޭ ބުނެލިއެވެ. "ކީއްކުރަން ގަތް ފޯނެއް..؟ ލީންގެ ފޯނަށް ކަމެއްވީތަ..؟" ޔައުލާން އެތެރެއަށް ވަތްއިރު އަތުގައި އޮތީ އާ ފޯން ޕެކޭޖެކެވެ. "އާނ.. މާ އަވަހަށް ޗާރޖްދަނީ.." މިލީން އަވަސްއަވަހަށް އެއަތުލިއެވެ. ހަގީގަތުގައި އޭނަގެ ފޯނަށް އެއްވެސް ކަމެއް ނުވެއެވެ. ނަމަވެސް އެންމެ ގާތްއެކުވެރިޔާ އަށްވެސް އޭނަ މިކުރަން އުޅޭ ކަންތައްތައް އެނގޭކަށް މިލީން ބޭނުމެއްނުވެއެވެ. އޯހް.. ތަންކޮޅެއް ކުރިން ބުނެލިނަމައެއްނު އަހަންނަށްވެސް ލީންއަށް ފޯނެއް ގަނެދެވުނީހެއްނު..؟" ޔައުލާން ލޯތްބާއިއެކީ މިލީންގެ މޫނަށް ބަލާލާފައި ބުނެލިއެވެ. "ހެހެ ދެން ޔުއެލްވެސް ގާރލްފްރެންޑެއް ލިބޭ ދުވަހަކަށް ތި ލާރިތައް ސޭވްކޮށްފައި ބާއްވަބަލަ.. މިހާރުވެސް މަށަށް މަށަށް ކިޔާލަކިޔާލައުޅޭ ކުދިން މަދެއް ނޫން.. އެއިން މީހަކާއި ވައިވެސް ނޭޅެން ޔުއެލް ތިހުންނަނީ ކީއްވެތަ..؟ މަގޭ ފްރެންޑް ނަހާވެސް އެހުރީ ޔުއެލްއާއި ހެދި މޮޔަވެފައި.. އޭނަ ނުލާހިކު ރަނގަޅުވާނެ.. ކައްކަން އިނގޭ އިސްތިރި ކުރަން އިނގޭ ދޮންނަން އިނގޭ ސާފުކުރަންވެސް އިނގޭ.. ޝީ ވިލް މޭކް އަ ލަވްލީ ވައިފް.." މިލީން ބުނެލިއެވެ. "ލީންއާއި ހެދިއޭ އަހަރެން އަދިވެސް ހުހަށް މިހުރީ.." އެ ޖުމްލަވީ ޔައުލާންގެ ހިތުގައެވެ. "ޔުއެލް..؟" ޔައުލާންގެ އަޑެއް ބަޑެއް ނީވޭތީ މިލީން ގޮވާލިއެވެ. ''ޔާ..؟" ޔައުލާން އަވަސްއަވަހަށް ބުނެލިއެވެ. "ކާރަށް އަރަން ދާށޭ.." މިލީން އެހެން ބުނުމާއި އެކީގައި ޔައުލާން ބޯޖަހާލާފައި ނުކުތެވެ.\nޝަފްވާން އިނީ އޭނަގެ ކޮޓަރީގައެވެ. ޑެސްކްދޮށުގައި އިށީނދެގެންނެވެ. އެ މޫނުމަތިން ފެންނަމުން ދިޔައީ ފުން ޚިޔާލެއްގެ ތެރޭގައި ފީނާފަދަ ކުލަވަރެކެވެ. އެއާރޕޮޑްސް ކޮމްޕިއުޓަރާއި ގުޅާފައިވާއިރު ކުރިމަތީގައި އޮތީ މިއުޒިކްފޮތެކެވެ. ކްރޯމްގައި އެތައް ޓެބްތަކެއް ހުޅުވާފައިވާއއިރު ހުރީ އެޑިޓް އެޕެއް ހުޅުވައިގެންނެވެ. ޝަފްވާން މޮޅީ އެހެން މީހުންގެ ލަވަ ކަވަރ ކުރަން އެކަންޏެއް ނޫނެވެ. އަމިއްލަ މިއުޒިކް ހަދަންވެސްމެއެވެ. ކުޑައިރުއްސުރެ ޝަފްވާންގެ ހުވަފެނަކީ މަޝްހޫރު ލަވަކިޔުންތެރިއަކަށް ވުމެވެ. އެކަމަށްޓަކައި އޭނާ އެދަނީ ތައްޔާރީތައް ވަމުންނެވެ. ކުޑައިރު އޭނަ ދަންނަ އެތައް ބަޔަކު އޭނަގެ ރީތި އަޑަށް ތައުރީފްކުރަމުން ގެންދެއެވެ. ޝަފްވާންގެ އާއިލާއަކީ ފުދުންތެރި އާއިލާއެއްނޫނެވެ. ލިބޭ އެއްޗަކުން ކިރިޔާ ދެކޮޅު ޖެހޭކަމެވެ. ގޭތެރޭގައި ގިނަ ބަޔަކާއި އެކީ އުޅެން ޖެހިފައިވާތީ ގޭތެރެ އޮންނަނީ ތޮއްޖެހިފައެވެ. އެހެންކަމުން އެދުވަސްވަރު ގޭތެރޭގެ ހާލަތު އެހާ ރަނގަޅެއް ނޫނެވެ. އެކަމާއިހުރެ ޝަފްވާން އެކަނިމާއެކަނި ލަވަކިޔުން ފަރިތަކުރެއެވެ. އެކަން ކުރަން އޭނާ ގިނައިން ދަނީ އަތިރިމައްޗަށެވެ. މީހުން ގިނަ ގޭތެރޭގައި އެކަން ކުރުމަށްވުރެ ހިތަށް ފިނިކަން ލިބޭ ބެދިފައި ނެތް ތަނެއްގައި އެކަންކުރަން ފަސޭހަވުމުންނެވެ. އަހުނަފާއި ދިމާވީވެސް އެހެން އުޅެނިކޮށެވެ. އަހުނަފްގެ އާއިލާއަކީ މެދުފަންތީގެ އާއިލާއެކެވެ. ދެމީހުންގެ ގުޅުން އެހާ ރަނގަޅުވީވެސް އެހެންވެއެވެ. އެކަކު އަނެކަކުގެ އިހުސާސްތައް ދެނެގަންނަން ފަސޭހަވީމައެވެ.\n"މިލީން''ގެ ޚިޔާލުތަކާއި ހުރެ މިއުޒިކް ލިޔުމަށް ޝަފްވާނަށް ދެވޭ ސަމާލުކަން ކުޑަވިއެވެ. އެންމެފަހުން ރުޅިއައިސްގެން ޝަފްވާން ފޮތް އަތުކޮޅަށް ހޫރާލިއެވެ. އެނދުމައްޗަށް ވެއްޓިގަނެ ޝަފްވާން ނިތްކުރި މަތީގައި އަތް ބާއްވާލައިގެން ސީލިންގއާއި ދިމާލަށް ގެއްލިފައި އެތައްއިރެއް ވަންދެން ހުއްޓެވެ. އެ އަންހެންކުއްޖާ އާއި ދޭތެރޭ އޭނައަށް މި ވިސްނެނީ ކީއްވެގެން ހެއްޔެވެ.؟ ކަނާތު ބޮޑުވާ އިނގިލީގައި ދައިގަނެގެން ޝަފްވާން ފިކުރުތަކުގެ ތެރޭގައި ގެނބެން ނަފްސު ދޫކޮށްލިއެވެ.\nފެތުމުގެ ފައިނަލް ނިމިއްޖެއެވެ. މިލީންމެންގެ ޓީމް މޮޅުވުމާއި އެކީގައި ވީއުފފަލުން ސަޕޯޓަރުންގެ ތެރޭ ހުރެފައި ޔައުލާން ދިޔަގޮތަށް ގޮސް ތެމިފައިހުރި މިލީން އުފުލާލިއެވެ. ވީއުފަލުން މިލީންވެސް ޔައުލާންގެ ގައިގައި ބައްދައިގަނެފިއެވެ. އެދެމީހުންނަށް ބަލާލި އައިރާވެސް ހީނލައިފިއެވެ. ނަހާ ހުރީ ފާޑަކަށް ތުން އަނބުރައިގެންނެވެ. ގައިން ލޮނުވަސް ދުވިޔަސް ހެޔޮކަމަށް ޔައުލާންވެސް މިލީންގެ ގައިގައި ބައްދާލާފައި މަރުހަބާކިއެވެ. މިޝްލާ އާއި ޒައިހާންވެސް ހުރީ ނިކަން އުފަލުންނެވެ. ޔައުލާން އާއި މިލީން ބައްދާލާ އުޅުމަކީ ކުޑައިރުއްސުރެވެސް ފެނިފެނި އާދަވެފައިވާ ކަމަކަށްވާތީ މިޝްލާއަށް އަދިވެސް އެކަން އެއީ ބޮޑުކަމަކަށް ނުވެއެވެ.\nއެންމެން ކުރި ފޮނި އުންމީދުތައް ހަގީގަތަކަށް މިލީން އާއި އޭނަގެ ޓީމް ހަދައިދިނެވެ. ފައިނަލް ނިމިގެން ދިޔައީ އެޓީމަށް އެއްވަނައިގެ ޓްރޮފީ މިލްކް ކުރެވިގެންނެވެ. އެކަން ފާހހަގަ ކުރަން ކޯޗިންގ ޓީމްގެ ފަރާތުން ފަތާ ޓީމަށް ކުޑަ ޕާރޓީއެއް ބާއްވަން ވަނީ ހަމަޖެހިފައެވެ. ޓީމްގެ ސަޕޯޓަރުންނާއި ބެލެނިވެރިންނާއި ޓީމަށް ވަނީ އެދުވަހުގެ ހަވީރު ވަގުތަށް ބާބަކިއު އޭރިޔާއާއި މާދުރުނޫން ހިސާބެއްގައި ހުންނަ ގެއަށްދާން ދައުވަތުދީފައެވެ. ފެންވަރައިގެން ވަރުބަލިކަން ފފިލުވާލާފައި މިލީން އެތަނަށް ދާން ތައްޔާރުވާން ފެށިއެވެ. މިއަދުން ފެށިގެން އޭނައަށް ނަވާރަ އަހަރު ފުރެން އޮތީ އެންމެ މަހެކެވެ. މެއި މަހުގެ އެކާވީސް ވަނަ ދުވަހަކީ އޭނަގެ އުފަންދުވަހެވެ. މިއަދު މިއީ އޭޕްރިލް އެކާވީހެވެ. ދެން ހިތަށް އެރި އެއްޗަކުން މިލީން ހިނިތުންވެލީ ވަރަށް އެހެންކަހަލލަގޮތަކަށެވެ. އެހިނިތުންވުމުގައި އުފާވެރިކަމެއް ނެތެވެ. ހިތާމަވެރިކަމެއް ވެސް ނެތެވެ. ކުލަނެތް ފޭކް ހިނިތުންވުމެކެވެ. ރަތްކުލައިގެ ޝޯލްޑަރލެސް ޓޮޕަކާއި ކަނޑުނޫކުލައިގެ ހައިވެއިސްޓެއް ލާފައި ހެދުމުގެ މަތިން މިލީން ލީ ކަޅުކުލައިގެ ލެދަރ ޖެކެޓެކެވެ. އިސްތަށިގަނޑު ރީތިގޮތަކަށް ދެފަޅިއަށް އަޅާފައި މޫނުމައްޗަށް އިސްތަށިކޮޅެއް ވައްޓާލިއެވެ. ހަމުގެ ކުލަ އިތުރަށް އަލި ކުރަންވެގެން ފުށްޖަހާފައި ކަންފަތުގައި ކަޅާއި ރަތުގެ އެތިކޮޅެއް ލިއެވެ. މަސްކަރާއާއި އައިލައިނަރ އަދި އައިޝެޑޯއިން އެދެލޯ އިހުނަށްވުރެވެސް ފާޅުވިއެވެ. ރީތިކަމުގެ މިސާލެކެވެ. ރަތް ލިޕްސްޓިކަކުން ތުންފަތް ލޭކޮޅަކަށް ހަދާ ރީތި ފައިވާނެއް ނަގާފައި މިލީން އެހެން ދުވަސްތެކެކޭ ޚިލާފަށް ހޭންޑްބޭގްތަކުގެ ތެރެއިން ނެގީ ވަރަށް ބޮޑު ހޭންޑްބޭގެކެވެ.\nތައްޔާރުވެ ނިމުމުން މިލީން ގާތުގައި ހުރި ޑްރޯވަރ ހާވާލާފައި ނެގީ ދަޅައަޅައަޅާ އޮތް ކަތުރެކެވެ. ހިފާ ބައި އޮރެންޖް ކުލައިގައި ހުރި އެ ކަތުރު ހުޅުވާ ލައްޕާލާފައި މިލީން ދަބަސްތެރެއަށް އެވެސް ލިއެވެ. ޕްލާސްޓިކް ކޮތަޅެއްވެސް ދަބަހަށްލާފައި މިލީން ނެގީ އާދައިގެ ހެދުމެކެވެ. އެވެސް ފަތްޖަހާފައި ދަބަހަށް ލާފައި ޓިޝޫ ބޮނޑިއެއްވެސް މިލީން ދަބަހަށް ލިއެވެ. އަދި އަލަމާރިން މިލީން ނެގީ ހަތަރު ފަސްވަރަކަށް ސިޓީއުރައެވެ. އެވެސް ދަބަހަށް އަޅާފައި ފޯނާއި ތަޅުދަނޑި ހަމަކޮށް މިލީން ބޭރަށް ނުކުންނަން ހިނގައިގަތެވެ. އޭނަ ނުކުންނަންދެން ހުރި މިޝްލާ އާއި ޒޒައިހާން ފެނިފައި މިލީންއަށް ދެވަނަ ފަހަރަށް ވިސްނާލަން ޖެހުނެވެ. ޝަފްވާނަށްޓަކައި އޭނަ ނަގަން އެއުޅެނީ ނުހަނު ބޮޑު ފިޔަވަޅެކެވެ. ދެވަނަ ސިކުންތުކޮޅުގައި މިލީން ދުވެލާފައި މިޝްލާ އާއި ޒައިހާންގެ ގައިގައި ނިކަން ބާރަށް ބައްދާލައިފިއެވެ. ވަދާއުގެ ބައްދާލުމެއްފަދައެވެ. މިޝްލާ ކުޑަކޮށް ހައިރާންވި ނަމަވެސް ލޯބިން މިލީންގެ ގައިގައި ބައްދާލިއެވެ. ޒައިހާން މިޝްލާ އާއި މިލީންގެ ގައިގައި ބައްދާލިއެވެ. ޒައިހާން އާއި މިޝްލާގެ މެދުން ފެންނަން ހުރި މިލީންގެ މޫނުން ފެންނަނީ ހިތާމައެވެ. އެވަގުތު މިލީންގެ ލޮލުން ކަރުނަ ފޭދުނެވެ. މިލީން ހިތާމަ ކުރަމުންދިޔައިރު އަންނަން އޮތް ކޮޅިގަނޑުގެ ހިލަމެއް ނުވާހާލު މިޝްލާ އާއި ޒައިހާން ހުރީ ނުލާހިކު އުފަލުންނެވެ. ދެމީހުންނަށް ވެސް ވަނީ މިލީންގެ ހަގީގީ މަގުސަދު ވަންހަނާ ކުރެވިފައެވެ.\nކާރުގައި ބާބަކިއު އޭރިޔާ ގާތު މަޑުކޮށްލައިފިއެވެ. އެތަނުން ގްރިލްއެއްގެ އެއްފަރާތެއްގައި ހުރި ރީނދޫ ހަންތަކާއި ފޮށިތަކެއް ފެނިފައި މިލީން އަނެއްކާވެސް އެކުލަނެތް ހިނިތުންވުމމުން ހީނލައިފިއެވެ. ކާރުން ފޭބުމުގެ ކުރިން ޒާމިންއަށް މިލީން ހީނލިއެވެ. ހައިރާންވެފައި ނަމަވެސް ޒާމިންވެސް ރައްދުދިނީ ހީނލުމަކުންނެވެ. ކާރުން ފައިބައިގެން މިލީން ދުވެލާފައި ގޮސް ޔައުލާންގެ އަތުގައި ހިއްޕެވެ. ޔައުލާން ސިހިފައި މިލީންގެ މޫނަށް ބަލާލައިފިއެވެ. އެހެން ދުވވަހަކުވެސް މިލީން އެފަދަގޮތަކަށް ކަންކޮށްފައި ނުވާތީއެވެ. މިލީން ޔައުލާންގެ މޫނަށް ބަލާލާފައި ނުލާހިކު ރީއްޗަށް ހިނިތުންވުމުން ޔައުލާނަށްވެސް އިޚްތިޔާރަކާއި ނުލާ ހީނލެވުނެވެ. މިލީންގެ ހިމަހޯލިއަތް އޭނަގެ އަތުގެތެރޭގައި ފޮރުވާލަމުން ޔައުލާން ހިނގައިގަތީ އެތެރެއަށް ވަންނާށެވެ. މިލީން ގާތުގައި ހުރުމުން އޭނަގެ ހިތް އުފަލުންގޮސް ނަށަނީއެވެ. ހަމަ މިހާރުވެސް މިލީން ކުރިމައްޗަށް އޭނަގެ އިހުސާސްތައް ބަންޑުންކޮށްލަން ބޭނުންވިއެވެ. ނަމަވެސް މިރޭ މިލީންއަށް މިއަލް އާއި ނަވާލްއާއި ބެހޭގޮތުން ދައްކަންޖެހޭ ވާހަކަތަކާއިހުރެ ދުވަސްކޮޅަކަށް ނަމަވެސް މިލީންގެ ހަމަޖެހުން ގެއްލޭނެހެން ޔަގީނާއި ގާތަށް ހީވާތީ ޔައުލާން އެކަންކުރަން ބޭނުން ނުވީއެވެ. މިލީންގެ އިހުސާސްތައް ޔައުލާން ދެނެގަންނަނީ އެއީ އޭނަގެ އަމިއްލަ އިހުސާސްތައް ފަދައިންނެވެ. އެހާވެސް އޭނަ މިލީންދެކެ ލޯބިވެއެވެ. އެހެންކަމުން ޔައުލާން މިލީންއަށް ވަގުތުދޭން ބޭނުންވީއެވެ.\nއެތެރެއަށް ވަތްގޮތަށް މިލީން އަވަހަށް މިއުޒިކް އާއި ހަވާލުވެގެން ހުރި މީހާއަށް ބަލާލިއެވެ. އެއީ ޝަފްވާނަށް ނުވުމުން މިލީންގެ މޫނުމަތިން ކުލައޮއްސުނެވެ. އުފާވެރިކަން ވެރިވެފައިވާ މޫނުމަތިން ހިނިތުންވުން ގެއްލުނީ ފުއްޓަތްކެއް ޖަހާލާހާ އަވަހަށެވެ. މިލީން ތުންފަތުގައި ދަތްއަޅާ ބާރުކޮށްލިއެވެ. ހަމަ ހަގީގަތުގައިވެސް ޝަފްވާން އޭނަގެ މަތިން ހަނދާން ނައްތާލީހެއްޔެވެ.؟ "ލުކް ހޫސް ހިއަރ.." މިލީން އައިސް ވަނުމާއި އެކީގައި ކޯޗް އައިސް މިލީންއަށް މަރުހަބާ ކިއެވެ. އައިރާ އާއި ފަތާޓީމްގައި އުޅޭ އެހެން އަންހެންކުދިންތައްވެސް އައިސް މިލީން ވަށާލައިފިއެވެ. މިލީންގެ މޫނުމަތިން އުފާވެރިކަމެއް ނުފެނެއެވެ. ބަލާ މީހަކަށް މިލީން އެހުރީ ގަދަކަމުން ހީނލައިގެންކކަން އެނގޭނެހާ އެ ހިނިތުންވުމުގައި އަސަރެއް ނެތެވެ.\nއެގޭގެ އެއް ބިތް ހުސް ބިއްލޫރިން ވާއިރު އަނެއް ބިތްތައް ވަނީ ލަކުޑިންނެވެ. ލަކުޑި ބިތްތަކުގައި ފެއަރީލައިޓްސްތައް ހަރުކޮށްލާފައިވެއެވެ. މުޅި ތަނުގައި ވަނީ ރަތްކުލަ އާއި ކަޅުކުލައިގެ ފުއްޕާހަންތައް އެލުވާފައެވެ. ސީލިންގގެ ކަނެއްގައި ހަރުކޮށްފައިވާ ލައިޓްގެ ކުލަ އަވަސްއަވަހަށް ބަދަލުވަމުންދިޔައެވެ. ދޭތެރެ ދޭތެރެއިން މިއުޒިކް ޖަހާ ސްޕީކަރސްތައް ކައިރީގައި ހުރި މީހާ ކޮންގްރެޖުލޭޝަންސް ކިޔާލާއިރަށް ރަންކުލައިގެ ކޮންފެޓީތައް ގޮއްވާލައެވެ. އެކި ކކުލަކުލައިގެ ހެދުންތައް ލައިގެން ޓީމްގެ މީހުންނާއި ސަޕޯޓަރުން ހުއްޓެވެ. ޖޯޑުޖޯޑު މިއުޒިކަށް ލުއިގޮތަކަށް ފައިހަމަކުރަމުންދިޔައިރު އެކުވެރި ބައިގަނޑުގަނޑު ގްރޫޕް ހަދާލައިގެން މަޖާ ކުރަން ހުއްޓެވެ. ދޮށީފުރައިގެ މީހުންވެސް އަމިއްލަ ވާހަކައިގައި ޖެހިފައި ހުއްޓެވެ. މެދުގައިހުރި ސްޕޮޓްލައިޓް އަޅުވާލާފައިވަނީ ސީދާ އެމީހުން މިއަދު މިލްކުކުރި ބޮޑު ކާމިޔާބީއަށެވެ. ރަންކުލައިން ދަޅައަޅައަޅާ ޓްރޮފީ އޭގެ ކޭސްތެރޭގައި ޝަރަފްވެރިކަމާއި އެކީ ހުއްޓެވެ.\n"ނަވާލްބޭ.. މިބުނީ ޒާހުބޭ..''\nމާޝާ ﷲ މި ޕާޓް ވެސް ވަރަށް ރީިތިި ✨💖\nޔޫން ސިސް އައި ރިއަލީ މިސް ޔޫ އިން އެސްފިޔަ ސައިޱް ☺☺\nހެލޯ؟ January 12, 2022\nމި ވެބްސައިޓްގެ ޔޫސަރ ނޭމާ ބަދަލު ކުރާ ގޮތް އެއްވެސް ކުއްޖަކަށް އެނގޭތަ؟ އެޑިޓް ޕްރޮފައިލް އިން ނެތް ނުވޭ...\nީއައި ލަވް ޔުއަރ ސްޓޯރީސް އޯލްވޭސް! ޔުއަރ މައި ފޭވް އޯތާ އިން ދިޒް ހޯލް ސައިޓް. ޓްރޫލީ ލަވް ޔުއަރ ޓެލެންޓް! ވެއިޓިންގ ފޮރ ދި ނެކްސްޓް ޕަރޓ!💖💖


Roadha nimey iru marukeytugai aguthah evvareggai hifehettifai | Mihaaru\nމީހަކު ލޯކަލް މާރުކޭޓުން މިރުސްތަކެއް ބަލަނީ. ރޯދަ މަސް ފެށުނުއިރު މާރުކޭޓުގައި ދިވެހި އުފެއްދުންތައް ވަރަށް ބޮޑަށް މަދުވެ، އަގު ވަރަށް ބޮޑަށް އުފުލުން.-- ފޮޓޯ: ނިޝާން އަލީ / މިހާރު\nރޯދަ ނިމޭއިރު މާރުކޭޓުގައި އަގުތައް އެއްވަރެއްގައި ހިފެހެއްޓިފައި\n30 ޖޫން 2016 - 15:22\nމި ރޯދަ މަސް ފެށުނުއިރު މާރުކޭޓުގައި ދިވެހި އުފެއްދުންތައް ވަރަށް ބޮޑަށް މަދުވެ، އަގު ވަރަށް ބޮޑަށް އުފުލުނެވެ. ކަރާ ކިލޯއެއްގެ އަގު 50ރ. އަށް ވުރެ މައްޗަށް އަރައި ފަތްޕިލާވެލީގެ ބާވަތްތައް އެއްގޮތަކަށް ވެސް ނުލިބެ އެވެ. މީގެ އިތުރުން، މިރުހާއި ލުނބޯ ފަދަ ކާއެއްޗެހީގެ ރަހަ ހެޔޮވަރު ކުރަން ބޭނުން ކުރާ އެއްޗެހީގެ އަގު ވެސް ވަރަށް ބޮޑަށް މައްޗަށް ދިޔަ އެވެ.\nނަމަވެސް، ރޯދަ މަހުގެ ފުރަތަމަ ދިހަ އަށް ފަހު މާރުކޭޓު ތިޔާގިވި އެވެ. އެއާ އެކު، ގިނަ ތަކެތީގެ އަގު ވަރަށް ބޮޑަށް ދަށަށް ދިޔަ އެވެ. އޭގެ ތެރޭގައި ކިލޯއެއް 15-20ރ. އަށް އަގު ވެއްޓުނު ކަރާ ފާހަގަކޮށްލެވެ އެވެ.\nރޯދަ މަސް ނިމެން ކައިރިވެފައި ވާ އިރު، އޭރު އަގުތައް ވެއްޓުނު ގޮތަށް އަދިވެސް ހުރީ ގާތްގަނޑަކަށް އެއްވަރެއްގައި ހިފެހެއްޓިފަ އެވެ. އެ ގޮތުން، ކަރާ ކިލޯއެއް އާއްމުކޮށް 15ރ. އަށް ލިބެން އެބަހުއްޓެެވެ. ކަރައެކޭ އެއްގޮތަށް ކުރުނބާގެ އަގު އުޅެނީ 25-30ރ.ގަ އެވެ. އެއީ ރޯދަ މަސް ފެށިގެން މިހާތަނަށް އައިރު ވެސް ކުރުނބާގެ އަގު އުޅޭ ވަރެވެ.\nކޮޕީ ފަތް އަދި ކުއްޅަފިލާފަތް ފަދަ މަސްހުންޏާއި ސަޓަނި ހަދަން އާއްމުކޮށް ބޭނުން ކުރާ ވައްތަރުތައް، ބޮނޑިއެއް 10ރ. އަށް މިހާރު ވެސް ގަންނަން ލިބެ އެވެ. އަދި 40ރ. އަށް 100 ގްރާމް މިރުސް ވިއްކާއިރު، ކިލޯއެއް 150ރ. އަށް ދެ އެވެ. މިއީ ރޯދަ މަސް ފެށުނުއިރު 200ރ. އާ ގާތްކުރާ ވަރަށް ކިލޯއެއް އަރައިގެން ދިޔަ މިރުހުގެ އަގަށް އައި ވަރަށް ބޮޑު ހެޔޮ ބަދަލެކެވެ.\nދަތުރުވެރިންގެ މާރުކޭޓުގައި އެއްޗެހި ވިއްކާ ގިނަ މީހުން ބުނި ގޮތުގައި ރޯދަ މަސް ނިމެންދެން މިހާރު ހުރި އަގުތައް ހިފެހެއްޓޭނެ އެވެ. ގިނަ އެއްޗެހި މާލެ ގެނައުމުގައި ވެސް މާ ބޮޑު ދަތިތަކެއް ކުރިމަތި ނުވާ ކަމަށް އެ ފަރާތްތަކުން ބުންޏެވެ.\n"މޫސުން ވެސް މިހާރު ރަނގަޅު. އެހެންވީމަ، އެއްޗެހި ގެންނަން އުދަނގުލެއް ނޫން،" އއ. ތޮއްޑޫގައި ކަރާ ހައްދާ މީހަކު ބުންޏެވެ.\nކޮންމެ ރޯދަ މަހާ ދިމާކޮށް މާރުކޭޓުގައި އެއްޗެހީގެ އަގު އުފުލެ އެވެ.


Majeelah Hovunu Enmme Thajuribaakaaru Hidhumath'theriaky Hassan Afeef\nއެމްޑީޕީން ނިންމައިފިނަމަ މަޖިލީހުގެ ރައީސް ކަމާ ހަވާލުވާނަން: ހަސަން އަފީފް / ފޮޓޯ ހަސަން އަފީފް ކެމްޕޭން ޓީމް\n9 އޭޕްރީލް 2019 11 ކޮމެންޓް\n"މަޖިލީހަށް ހޮވުނު އެންމެ ތަޖުރިބާކާރު ހިދުމަތްތެރިއަކީ ހަސަން އަފީފް"\nރައްޔިތުންގެ މަޖިލީހުގެ ރައީސްކަމަށް އެންމެ އެކަށީގެންވާ ބޭފުޅަކީ ކޮބައިތޯ މިއަދު މިވަނީ ސުވާލު އުފެދިފައެވެ. މަޖިލީހުގެ ރައީސްކަމަށް "އެންމެ އެކަށީގެންވާ ބޭފުޅަކީ" ކޮބައިތޯ އެތައް ބަޔަކު އަންނަނީ ސުވާލު އުފައްދަމުންނެވެ.\nސިޔާސީ ދާއިރާގައި ތަޖުރިބާކާރު ބޭފުޅުން ދެކިލައްވާ ގޮތުގައި މަޖިލީހުގެ ރައީސްކަމަށް އެންމެ އެކަށީގެންވާ ބޭފުޅުންގެ މައިގަނޑު ތިން ސިފައެއް ހުންނަންޖެހެއެވެ. އެއީ ހިދުމަތްތެރިކަމާ، ތަޖުރިބާ އަދި ތައުލީމެވެ.\nމި ތިން ސިފަ އެންމެ ފުރިހަމައަށް ހުރި އެއް ބޭފުޅަކީ ވިލުފުށީދާއިރާއާށް އެމްޑީޕީޓިކެޓުގައި އިންތިހާބުވެ ވަޑައިގަންނަވާފައިވާ ހަސަން އަފީފެވެ. އަފީފަކީ މަޖީދިއްޔާ ސްކޫލުން ތައުލީމު ހާސިލު ކުރެއްވުމަށްފަހު އީރާނުގެ ޕަހަލަވި ޔުނިވާސިޓީން ބިޒްނަސް އެޑްމިނިސްޓްރޭޝަނުން ޑިގުރީ ހާސިލުކުރައްވައިގެން ހުންނެވި ބޭފުޅެކެވެ.\nތަޖުރިބާއަށް ވިސްނާނަމަވެސް އަފީފު މިހާރު އިންތިހާބުވެ ލައްވާފައިވަނީ މަޖިލީހުގެ 25 ވަނަ އަަހަރެވެ. މިދައުރު ފުއްދެވުމުން އަފީފުގެ ބަރުލަމާނީ ހަޔާތް ރައީސުލް ޖުމްހޫރިއްޔާ އިބްރާހިމް މުހައްމަދު ސާލިހާ އެއްހަމަވީއެވެ. އަފީފު ބަރުލަމާނީ ހަޔާތް ފެއްޓެވީ 1990 ވަނަ އަހަރުއެވެ. 20 އަހަރު ވަންދެން މަޖިލީހުގައި ތ. އަތޮޅުގެ މެމްބަރުކަމުގެ މަގާމު އަފީފު ފުރުއްވިއެވެ.\nއަދި އަފީފަކީ ގުނާ އަދަދުނުކުރެވޭހާ ގިނަ ހިދުމަތްތައް ބަރުލަމަނީ ހަޔާތުގައި ކޮށްދެއްވި ބޭފުޅެކެވެ. އޭނާއަކީ ދިވެހިރާއްޖޭގެ ދެ ގާނޫނު އަސާސީއެއް އެކުލަވާލުމުގައި އަމަލީގޮތުން މަސައްކަތް ކުރައްވާފައިވާ ބޭފުޅެކެވެ. އަދި އަލަށް އެކުލަވާލާ އެމްޑީޕީގެ ޕާލިމެންޓަރީ ގުރޫޕުގައި ހުންނަވާނެ އެންމެ ބަރުލަމާނީ ތަޖުރިބާ ގިނަ އެއް ބޭފުޅަށްވާނީ ވެސް ހަސަން އަފީފެވެ. އޭނާއަކީ ނޫ ގާނޫނު އަސާސީ އިސްލާހު ކުރި އިރު ވެސް، އެ ގާނޫނު އަސާސީ ޑްރާފްޓު ކޮމެޓީގެ މެމްބަރެއްގެ ގޮތުގައި އަދި ހާއްސަ މަޖިލީހުގެ މެމްބަރެއްގެ ގޮތުގައި މަސައްކަތްކުރެއްވި ބޭފުޅެކެވެ. އަދި މިއަދު ދިވެހިރާއްޖޭގައި ތަސްދީގުކޮށް އަމަލުކުރަމުން އަންނަ ފެހި ގާނޫނު އަސީސީ އެކުލަވާލިއިރުވެސް ހާއްސަ މަޖިލީހުގައި އަދި ޑްރާފްޓިން ކޮމެޓީގައި މެމްބަރެއްގެ މަގާމު އަފީފު ފުރުއްވިއެވެ. އަދި އެންމެ ފުރަތަމަ އެކުލަވާލި ޖުޑީޝަލް ސާވިސް ކޮމިޝަނުގެ މެމްބަރެއްވެސްމެއެވެ.\nރައްޔިތުންގެ މަޖިލީހުގެ ކުރީގެ ރައީސް އަހްމަދު ޒާހިރު (ސީނާ ޒާހިރު) ވެސް ދެކިލައްވާ ގޮތުގައި މަޖިލީހަށް ބޭނުންވަނީ ތަޖުރިބާ ހުރި ހިދުމަތްތެރި ބޭފުޅުންނެވެ. އެ ގޮތުން ހަސަން އަފީފަކީ ތަޖުރިބާ ކާރު އަދި ހިދުމަތްތެރި ބޭފުޅެއްކަމަށް ސީނާ ޒާހިރު ވެސް ވަނީ ވިދާޅުވެފައެވެ.\nމިގޮތުން އެމްޑީޕީގެ ރައީސް މުހައްމަދު ނަޝީދު މިހާތަނަށް މަޖިލީހުގެ ރައީސްއަކާމެދު އިއުލާނު ކުރައްވާފައިވާ ފިލޯސަފީއަށްވެސް އެންމެ ރަނގަޅަށް ފެތިވަޑައިގަންނަވާ ބޭފުޅަކީ ހަސަން އަފީފެވެ.\nމަޖިލީސް ރައީސްގެ ޝަރުތުތަކަށް ރައީސް ނަޝީދު ކުރައްސަވާ ގޮޅި:\nމިގޮތުން ރާއްޖެޓީވީއަށް ދެއްވި އިންޓަވިއުއެއްގައި ރައީސް ނަޝީދު ވިދާޅުވީ އެމްޑީޕީއަށް މަޖިލީހުގެ ސްޕަ މެޖޯރިޓީ އޮތް ނަމަވެސް މަޖިލިސް ރައީސްކަމަށް ވަޑައިގެންނެވުމުގެ އެއްވެސް ޝައުގުވެރިކަމެއް ނެތްކަމުގައެވެ. ނަމަވެސް މަޖިލިސް ރައީސްގެ މަޤާމާއި ނައިބު ރައީސްގެ މަޤާމުގައިވެސް ތިއްވުން އެދިވަޑައިގަންނަވަނީ އެމްޑީޕީގެ މެމްބަރުންކަމަށް ރައީސް ނަޝީދު ވިދާޅުވިއެވެ. އަދި ވިދާޅުވީ މަޖިލީހުގައި ގިނަ ދުވަހު ހިދުމަތް ކުރެއްވި އަދި މަޖިލީހުގެ ރައީސްކަމަށް ގާބިލް ބޭފުޅުން އެމްޑީޕީގައި އެބަތިއްބެވިކަމަށެވެ. މިހެންކަމުން މި ރައީސް ނަޝީދު މި ކުރަހައްވާ ގޮޅިއަށް ވެސް އިންސާފުވެރި ނަޒަރެއް ހިންގާނަމަ އެންމެ ފުރިހަމައަށް ފެތޭ ބޭފުޅަކީ ހަސަން އަފީފެވެ.\nމަޖިލީސް ރައީސް ކަމާ ހަވާލުވާން އަފީފު ހުންނެވީ ތައްޔާރަށް:\nމޯލްޑިވިއަން ޑިމޮކްރެޓިކް ޕާޓީ، އެމްޑީޕީން ނިންމައިފިނަމަ ރައްޔިތުންގެ މަޖިލީހުގެ ރައީސްކަމާއި ހަވާލުވަން އަފީފު ވަނީ މިއަދު ސީއެންއެމްއަށް ވިދާޅުވެފައެވެ.\nރައީސް މުހައްމަދު ނަޝީދުގެ ވެރިކަމުގައި ހޯމް މިނިސްޓަރުކަންވެސް ކުރައްވާފައިވާ ހަސައްން އަފީފް ވިދާޅުވީ، އޭނާ މީގެ ކުރިން ރައްޔިތުންގެ މަޖިލީހުގައި އިންނެވިއުރު މަޖިލީހުގެ ރައީސްކަމަށް ހޮވަނީ މުޅިންވެސް ރައީސުލް ޖުމްހޫރިއްޔާ އެދިލައްވާ ބޭފުޅުންކަމަށެވެ. އަދި މަޖިލީހުގެ ނައިބު ރައީސްކަމަށް ވެސް ހޮވަނީ ރައީސުލް ޖުމްހޫރިއްޔާ އެދިލައްވާ ބޭފުޅުންކަމަށެވެ. ނަމަވެސް މިހާރު ދިވެހިރާއްޖޭގެ މަޝްރަހު ބަދަލުވެ، ޕާޓީ ސިސްޓަމެއްގެ މައްޗަށް ހިނގަމުން އަންނައިރު، ޕާޓީން ނިންމާ ނިންމުންތައް ގަބޫލުކުރައްވާނެކަމަށެވެ. މިހެންކަމުން މަޖިލިސް ރައީސްކަމާ ހަވާލުވެ ލައްވާނީ އެގޮތައް ޕާޓީން ނިންމައިފިނަމައެވެ. އަދި އަފީފުގެ އެންމެ މަތީ ޒިންމާއަކީ އެޖެންޑާ 19 މެނިފެސްޓޯގައި އެމްޑީޕީން ވެފައިވާ ވައުދުތައް ފުއްދުމާ އެކު ރިޔާސީ އިންތިހާބުގައި ރައީސް ސާލިހު ވެލައްވާފައިވާ ވައުދުތައް ފުއްދުމެވެ.\n"ޕާޓީން [އެމްޑީޕީން] ނިންމައިފިނަމަ އެކަމަށް މަޖިލީހުގެ ރައީސްކަމަށް އަޅުގަނޑު ޝައުގުވެރިކަން އެބަހުރި. އަޅުގަނޑުގެ އެންމެ ބޮޑު ޒިންމާއަކަށް ވާނީ އެޖެންޑާ ނަވާރައިގައިވާ ކަންތައްތައް ރައްޔިތުންނާ ހަމައަށް ގެނެސްދިނުން. މަޖިލީސް އިންތިހާބުގައި ރައްޔިތުން ވޯޓުލީ އަޅުގަނޑުމެން ގެނެސްދިން އެޖެންޑާ 19 އަށް. ރައީސް ސާލިހަށް ވެސް ރައްޔިތުން ވޯޓު ދިނީ އެމަނިކުފާނު ގެނެސްދިން ސިޔާސަތުތަކާ ވެލެއްވި ވައުދުތަކަށް. އެހެންވީމަ އަޅުގަނޑުމެން އެބަޖެހޭ މިވައުދުތައް ފުއްދައި ދިނުމަށް މަސައްކަތް ކުރަން. އެއީ އަޅުގަނޑުގެ އެންމެ މަތީ ޒިންމާއަކީ،" އަފީފް ވިދާޅުވިއެވެ.\nBuruni Zuvaanun enme edheyfadha Futsal Dhandeh mi aharuthereygai Burunigai alhan fesheyne. #VoteAfeef #Majilis19#VoteMDP #ThilafathahVoteh pic.twitter.com/Swv1ahQ8Et\n— Hassan Afeef (@Afeef2019) January 31, 2019\nމަޖިލިސް ރައީސް ކަމަށް ހަސަން އަފީފުގެ ޝަރުތުހަމަވޭ:\nރައްޔިތުންގެ މަޖިލީހުގެ ރައީސްކަމަށް އެންމެ އެކަށީގެންވާ އެއް ބޭފުޅަކީ ހަސަން އަފީފެވެ. އޭނާއަކީ ބަރުލާމާނީ ހަތާޔް ދިގު، ހިދުމަތްތެރި، ތައުލީމީ އަދި ގާބިލު ޝަހުޝިއްޔަތެވެ. އެމްޑީޕީގެ ވެރިކަން 2012 ވަނަ އަހަރުގެ ފެބުރުއަރީ7ވަނަ ދުވަހު ވައްޓާލިއިރުވެސް ސާބިތުކަމާއެކު ވެރިކަމުގެ ދިފާއުގައި ހުންނެވި ހޯމް މިނިސްޓަރަކީ ހަސަން އަފީފެވެ. ދެގޮތެއް ނުވެ އެމްޑީޕީގެ ފިކުރުގެ މަތީގައި ޕާޓީ ފެށުނީއްސުރެ އުފާވެރި ދުވަސްތަކާއި ހިތާމަވެރި ދުވަސްތަކުގައިވެސް އެންމެ އިސްސަފުގައި ހުންނެވި އެއް ބޭފުޅަކީ ހަސަން އަފީފެވެ.\nމަޖިލީސް މެމްބަރުންނަކީ ދާއިރާ ތަރައްގީ ކުރަން އަންނަޖެހޭ ބައެއް ނޫން. މަޖިލިސް މެމްބަރުންނަކީ މުޅި ގައުމަށް ހެޔޮ އެދިގެން އަންނަބައެއް... އެހެން ނޫނަސް ކުރި ހުރި ރިޔާޒައްވުރެ ގިނައިން އަފީފު އަންނަނީ ދާއިރާއަށް ވެސް އެހީވަމުން...\nކިތަންމެ ތަޖުރިބާއެއް ހުއްޓަސް ދާއިރާއަށް މިހާތަނަން ކޮށްދިން ކަމެއް ހަރާން.. އަމިއްލަ އެދުމުން ފޯވެފަ ހުރުން ފިޔަވައި..\nއަފީފު އެއީ ވަރަށް ހިތް ހެޔޮ ރަނގަޅު ބޭފުޅެއް! އެންމެން ވެގެން އަފީފު މަޖިލީސް ގެ ރައީސް ކަމަށް ހޮވަމާ!!\nމަޖިލިސްގެ ޤަވާއިދުގައި ވާގޮތުން މަޖިލިސްގެ ރައީސު ހޮވާނީ މެމްބަރުންގެ ސިއްރު ވޯޓަކުން ނުންތޯ ؟\n20 އަހަރު މަޖިލިސް ކަން ކުރެއްވި އިރު ދާއިރާ އަށް މާބޮޑު ތަރައްޤީއެއް ނުގެނެވުނު މީހަކަށް\nމަޖިލީހުގެ ރައިސް ކަން ދިނީމަ ދާއިރާ އަށް ގެނެވޭނީ ކިހާވަރެއްގެ ތަރައްޤީއެއްބާ؟\n20 އަހަރު މަޖިލީހުގަ ހުރެގެން ތ.އަތޮޅަށް އަދި ހާއްސަ ކޮށް ވިލުފުށި ދާއިރާއަށް ގެނެސް ދެވުނު ތަރައްގީ\nމަޖިލިސް ރައީސްކަމަށް އެންމެ ރަގަޅީ ސިމް އިބްރާހިމް\nއަފީފް 25 އަހަރު އަސްލަމް 10 އަހަރު.. ތަޖުރިބާކާރު ބޭފުޅަކަށް ދެއްވާ..\nދާއިރާގެ އެއާޕޯޓު އެޅުން އަވަސްކޮށްދެއްވާ\nއަފީފަކީ މަޖިލީސް ރައީސްކަމަށް އެއްވަނަ ބޭފުޅެއް!


8 (އަށެއް) އިންވާރޓަރ އެއަރ ކޮންޑިޝަނަރ ސަޕްލައިކޮށް އިންސްޓޯލް ކޮށްދިނުން\n10 ސެޕްޓެމްބަރު 2019, 12:00 އިއުލާން\n8 (އަށެއް) އިންވާރޓަރ އެއަރ ކޮންޑިޝަނަރ ސަޕްލައިކޮށް އިންސްޓޯލްކޮށްދޭނެ ފަރާތެއް ހޯދުމަށް ކުރެވުނު ނަންބަރު:(A)DC-2019/227(27 އޮގަސްޓް 2019) އިޢުލާނާއި ގުޅިގެން ހުށަހަޅާފައިވާ އަންދާސީ ހިސާބުތަށް ފުރިހަމަނުވާތީ އަންދާސީ ހިސާބުތަށް ބާޠިލްކޮށް،މި ކޮމިޝަނަށް 8 (އަށެއް) އިންވާރޓަރ އެއަރ ކޮންޑިޝަނަރ ސަޕްލައިކޮށް އިންސްޓޯލްކޮށްދޭނެ ފަރާތެއް ހޯދުމަށް އަލުން އިޢުލާން ކުރަމެވެ.\n2. ބީލަމާ ގުޅޭ މައުލޫމާތު ކަރުދާސް މި އިއުލާނާ އެޓޭޗް ކުރެވިފައިވާނެއެވެ. މި ތަކެއްޗާއި ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2019 ސެޕްޓެމްބަރ 14 ވާ ހޮނިހިރު ދުވަހުގެ 11:30 ގެ ކުރިން، [email protected] އީމެއިލް އެޑްރެހަށެވެ. މި އިޢުލާނު މިކޮމިޝަނުގެ ވެބްސައިޓް www.elections.gov.mv ގައި ޝާއިޢު ކުރެވިފައިވާނެއެވެ.\n3. ބީލަން ހުޅުވުން އޮންނާނީ 2019 ސެޕްޓެމްބަރ 15 ވާ އާދީއްތަ ދުވަހުގެ 11:30 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.


Isthashigandu Nuravumun Maa Reethi - Vaguthu\nއިސްތަށި ނުރަވުމުން މާ ރީތި\nފެޝަންއަށް ލޯބިކުރާ މީހުން މަދެއް ނޫނެވެ. ހާލަތާއި ތަނުގެ ގޮތުން ހީނުކުރާ ގޮތަކަށް ތަފާތު ފެޝަންތައް ތައާރަފްވެ ކުރިން ލަދުން ފޮރުވަން މަސައްކަތް ކުރި ކަންކަން މިހާރު ފެޝަންގެ ތެރޭގައި މި ވަނީ ހިމެނިފައެވެ. އޭގެ ތެރޭގައި އިސްތަށި ނުރަވުމަކީ އެއް ކަމެވެ.\nމީގެ ކުރީގައި އިސްތަށިގަނޑު ނުރަވެއްޖެނަމަ އަވަހަށް ކަޅު ކުރެއެވެ. އެއީ އެހެންބަޔަކަށް އެކަން އެނގިދާނެތީއެވެ. ބައެއް މީހުން ގަބޫލުކުރާގޮތުގައި، އެއީ މީހާ މުސްކުޅިވާކަމުގެ އަސްލެވެ.\nމިގޮތަށް ތަފާތު ގޮތްގޮތަށް ވާހަކަދައްކަމުންދާއިރު، ލިޔުންތެރިއެއްކަމަށްވާ ލޮރެން މެސޭ ނަމަކަށް ކިޔާ އަންހެނަކު މިހާރު ވަނީ ނުރަ އިސްތަށިގަނޑަކީ ފެޝަންގެ ތެރޭގައި ހިމެނިދާނެ ކަމެއްކަމަށް ބުނެދީ ހާއްސަ މިޝަންއެެއް ފެއްޓުމަށް ތައްޔާރުވަމުންނެވެ. އެ މިޝަންގައި އޭނާ ބޭނުންވަނީ ނުރަ އިސްތަށިތައް ހުރުމަކީ ފެޝަންއެއްކަމަށް ބަޔަކަށް އަންގާ ދިނުމެވެ.\nޅަ އުމުރުގައިވެސް ބައެއް މީހުންގެ އިސްތަށިގަނޑު ނުރަވެއެވެ. އެއީ އިސްތަށިގަނޑުގައި އުފެދިފައި ހުންނަ ޕިގްމެންޓްތައް މަރުވުމުންނެވެ. އެހާ ޅަ އުމުރުގައި ބައެއް މީހުންގެ އިސްތަށިގަނޑު ނުރަވަނީ ކީއްވެކަން ސައިންސްވެރިންނަށް އަދި ހޯދިފައެއް ނުވެއެވެ.\nއެހެން ނަމަވެސް މިހާރު އެކަން ބަލާކަށްވެސް ބޭނުން ނުވާ ކަހަލައެވެ. ނުރަ އިސްތަށިގަނޑުގައި ހުރުމުން މީހާ އިތުރަށް ރީތިކަމަށްވެސް ދައްކައެވެ.


Raees Yameen Ah Dhaulathun Dheyn Jehey Inaayathaai Rakkaatherikan Dheyn Fashaifi ރައީސް ޔާމީނަށް ދައުލަތުން ދޭންޖެހޭ އިނާޔަތާއި ރައްކާތެރިކަން ދޭން ފަށައިފި – Huvadhoo News Raees Yameen Ah Dhaulathun Dheyn Jehey Inaayathaai Rakkaatherikan Dheyn Fashaifi Huvadhoo News\nރައީސް ޔާމީނަށް ދައުލަތުން ދޭންޖެހޭ އިނާޔަތާއި ރައްކާތެރިކަން ދޭން ފަށައިފި\nކުރީގެ ރައީސް އަބްދުﷲ ޔާމީނަށް ކޮށްފައިވާ ފަސް އަހަރުގެ ޖަލު ހުކުމް ސުޕްރީމް ކޯޓުން ބާތިލުކުރުމުން، ދައުލަތުން އެ މަނިކުފާނަށް ދޭން ޖެހޭ އިނާޔަތްތަކާއި ރައްކާތެރިކަން ދޭން ފަށައިފި އެވެ.\nރައީސް ޔާމީން މިނިވަންވެވަޑައިގެންނެވި ވަގުތުން ފެށިގެން އެމްއެންޑީއެފްގެ ސެކިއުރިޓީ ނުލިބުމުން އެ މަނިކުފާނުގެ ޕާޓީ އާއި ވަކީލުން ވަނީ ކަންބޮޑުވުން ފާޅުކޮށްފަ އެވެ. ރައީސްކަމުގައި ހުންނެވިއިރު ވެސް މަރުގެ ހަމަލާއެއް ކުރިމަތިވި ރައީސް ޔާމީން، ސުޕްރީމް ކޯޓުން ނުކުމެވަޑައިގެން ގެކޮޅަށް ވަޑައިގެންނެވީ ސިފައިންނާ ނުލައި އަމިއްލަފުޅު ކާރުކޮޅެއްގަ އެވެ. އަދި މަގުމަތީގައި އެތައް ބައެއްގެ ތެރޭގައި ހުންނަވަން ޖެހިވަޑައިގަތުމަކީ އެ މަނިކުފާނުގެ ޕާޓީ އާއި ސަޕޯޓަރުންގެ ކަންބޮޑުވުމެކެވެ.\nރައީސް ޔާމީނަށް ސެކިއުރިޓީ އިއްޔެ ހަވީރުން ފެށިގެން ހަމަޖައްސާފައިވާ ކަމަށް ނުރަސްމީކޮށް އެނގިފައިވީ ނަމަވެސް، އެ މަނިކުފާނަށް ފޯރުކޮށްދެނީ ކޮން ފެންވަރެއްގެ ސެކިއުރިޓީއެއް ކަމެއް އެމްއެންޑީއެފް އިން ސާފުވާ ގޮތެއްނުވި އެވެ.\nސުޕްރީމް ކޯޓުން ރައީސް ޔާމީން މިނިވަންވުމާއެކު ނޫސްވެރިން ތަކުރާރުކޮށް އެމްއެންޑީއެފް މީޑިއާ ގްރޫޕުގައި ސުވާލުކުރުމުން މިއަދާ ހަމަޔަށް ވެސް އެއްވެސް ޖަވާބެއް ނުދެއްވަ އެވެ.\nރައީސް ޔާމީން އިއްޔެ މިނިވަންވެވަޑައިގެންނެވުމާއެކު އެ މަނިކުފާނަށް ދައުލަތުން ދޭން ޖެހޭ މާލީ އިނާޔަތްތައް މިހާރު ހަމަޖެހިފައިވާ ކަމަށް ފިނޭންސް މިނިސްޓްރީގެ ކޮމިއުނިކޭޝަން ޑިރެކްޓަރު ލަމާން މުހައްމަދު “ހުރިހާ”އަށް މިއަދު ވިދާޅުވި އެވެ.\nއޭނާ ވިދާޅުވީ ރައީސް ޔާމީން މިނިވަންވެވަޑައިގެންނެވިއިރު ދައުލަތުގެ ބަޖެޓް ފާސްވެފައިވާތީ އިނާޔަތް ދެނީ ކޮންޓިޖެންސީ ބަޖެޓްގެ ތެރެއިން ކަމަށެވެ.\n“ރައީސް ނަޝީދު 2018 ވަނަ އަހަރު މިނިވަންވެވަޑައިގެންނެވިއިރު ވެސް އިނާޔަތް ދިނީ މި އުސޫލްގެ ތެރެއިން. އަދި ރައީސް މައުމޫންނަށް ވެސް އިނާޔަތް ދިނީ އެ އުސޫލުން،” ލަމްއާން ވިދާޅުވި އެވެ.\nދައުލަތުން އުފުލި މަނީ ލޯންޑްރިންގެ ދައުވާ ސާބިތުވެ، ޔާމީން ފަސް އަހަރަށް ޖަލަށް ލައި ފަސް މިލިއަން ޑޮލަރުން ޖޫރިމަނާކުރީ ނޮވެމްބަރު، 28، 2019 ގަ އެވެ.


Azima ge serious thuhumathu thakeh Bishama\nއާޒިމާ އަދި ބިޝާމް: އާޒިމާ ވަނީ ބޮޑު ހިޔާނާތާއި ގުޅިގެން ބިޝާމަށް ސީރިއަސް ތުހުމަތުތަކެއް ކުރައްވާފަ--\nއެމްއެމްޕީއާރްސީ ހިޔާނާތުގެ މައްސަލައިގައި ކުރީގެ ޕްރޮސެކިއުޓާ ޖެނެރަލް (ޕީޖީ) އާއިޝަތު ބިޝާމްގެ ބައިވެރިވުން އޮތް ކަމަށް ވިދާޅުވެ ރައީސް އޮފީހުގެ ކުރީގެ ލީގަލް އެފެއާޒު މިނިސްޓަރު އާޒިމާ ޝުކޫރު ސީރިއަސް ތުހުމަތުތަކެއް ކުރައްވައިފި އެވެ.\nއާޒިމާގެ މައްޗަށް އުފުލާފައި ވަނީ ރަސްމީ އިދާރާއަކަށް ދޮގު މައުލޫމާތު ދިނުމުގެ ދައުވާ އާއި މަނީ ލޯންޑަރިންއަށް މަގުފަހިކޮށް ދިނުމުގެ ދައުވާ އެވެ.\nމި މައްސަލާގައި މިއަދު ކްރިމިނަލް ކޯޓުން ބޭއްވި އަޑުއެހުމުގައި އާޒިމާ ވިދާޅުވީ އެމްއެމްޕީއާރްސީގެ ހިޔާނާތުގައި ބިޝާމްގެ ބައިވެރިވުމެއް އޮތް ކަމަށާއި އެކަން އެހެން އޮތް އިރު އޭނާގެ މައްސަލަ ބިޝާމަށް ބެލޭނެ އެއްވެސް ހަމައެއް ނެތް ކަމަށެވެ. މި މައްސަލައިގެ ތެރެއަށް ބިޝާމްގެ ފަރުދީ ބައިވެރިވުން އޮތް ކަމަށް ދައުލަތުން މީގެ ކުރިން ބުނެފައިވާ ކަމަށާއި އެހެން ކަމަށްވާނަމަ އާޒިމާގެ މައްސަލަ އޭނާއަށް ބެލޭނެ ގޮތަކީ ކޮބައިތޯ ވަނީ ސުވާލު ކުރައްވާފަ އެވެ.\nބިޝާމްގެ ބައިވެރިވުން މިކަމުގައި އޮތް އިރު މިއީ ސާބިތު ނުހިފޭ ދައުވާއެއް ކަމަށާއި މީހެއްގެ މައްޗަށް ދައުވާ ކުރާއިރު އެ ކުށުގެންވާ ހެއްކާއި ގަރީނާ ހުންނަން ޖެހޭނެ ކަމަށްވެސް އޭނާ ވިދާޅުވި އެވެ.\nބިޝާމަށް ކުރެއްވި ތުހުމަތުތައް\nއެމްއެމްޕިއާރުސީގެ ހިޔާނާތުގެ މައްސަލަ ތަހްގީގުކޮށް އޮޑިޓާ ޖެނެރަލްގެ އޮފީހުން އެކުލަވާލި ރިޕޯޓު ތަންފީޒު ނުކުރާކަން ފާހަގަ ކުރައްވާ އާޒިމާ ވިދާޅުވީ އެ ރިޕޯޓް އެކުލަވާފައި ވަނިކޮށް އޮޑިޓާ ޖެނެރަލްގެ މަގާމު ގެއްލޭ ގޮތަށް އޮޑިޓް ގާނޫނަށް އިސްލާހު ގެންނަން މަޖިލީހަށް ހުށަހަޅަން ރައީސް އޮފީހުން ގާނޫނީ ލަފާ ދިނުމުގެ މަގާމުގައި ވެސް ހުންނެވީ ބިޝާމް ކަމަށެވެ.\nއެމްއެމްޕީއާރްސީ ހިޔާނާތުގެ އެންމެ ބޮޑަށް ބައިވެރިވެ ވަޑައިގެންނެވީ ކުރީގެ ނައިބު ރައީސް އަހުމަދު އަދީބަށް އެ މަގާމަށް އާދެވޭނެ ގޮތަށް ގާނޫނު އާސާސީގައިވާ ނާއިބު ރައީސުންގެ އުމުރުފުރާގެ މާއްދާ އިސްލާހު ގެނައުމަށް ސުޕްރީމް ކޯޓުގެ ފަނޑިޔާރަކާއި އުއްތަމަ ފަނޑިޔާރު ވަކި ކުރެވޭނެ ގޮތަށް ލަފާ ދެއްވީ ވެސް ބިޝާމް ކަމަށް އާޒިމާ ވަނީ ތުހުމަތު ކުރައްވާފަ އެވެ.\nމީގެ އިތުރުން އާޒިމާ ވިދާޅުވީ ދައުލަތުގެ އެކި މުއައްސަސާތަކުގެ ވެރިން މެދުވެރި ވެގެން ހިންގާފައިވާ އެ ހިޔާނާތް ހިނގިއިރު ރައީސް އޮފީހުގައި ގާނޫނީ ކަންކަން ނިންމަން އޮންނަ އިދާރާ، ލީގަލް އެފެއާޒްގެ އެންމެ އިސް މީހަކަށް ހުންނެވީވެސް ބިޝާމް ކަމަށެވެ.\nއާޒިމާ ވިދާޅުވީ މިފަދަ ސީރިއަސް ތުހުމަތެއް އޭނާގެ މައްޗަށް ކުރެވުނު އިރު މިކަން ތަހުގީގު ނުކޮށް މި މައްސަލަތަކުގައި ދައުވާ އުފުލުމަށް ފަރުދީ ހައިސިއްޔަތުން ބައިވެރިވުމަކީ ދައުވާގެ މަސްލަހަތަށް ފުށު އަރާ ކަމެއް ކަމަށެވެ. އެހެންކަމުން މިއީ ސާބިތު ނުހިފޭ ދައުވާއެއް ކަމަށް ނިންމައިދިނުމަށް އެދި ވަޑައިގަންނަވާ ކަމަށެވެ.\nމީގެ އިތުރަށް އާޒިމާ ވިދާޅުވީ އެމްއެމްޕީއާރްސީގެ ހިޔާނާތުގެ ފައިސާއިން ސިޔާސީ ބޮޑެތި ނިންމުންތަކުގައި ބިޝާމްގެ ބައިވެރިވުން އޮތް އިރު މި މައްސަލަ ތަހްގީގު ކުރާ ސުޕަވައިޒަރެއްގެ މަގާމަށް ވަޑައިގަތުމަކީ ކަމުން ރެކެން ވެގެން ކުރެއްވި ކަމެއް ކަމަށެވެ. އަދި މި މައްސަލަތަކުގެ ތެރޭގައި ހިމެނޭ އެހެން މީހުންނަށް އެއްހަމައެއްގައި ދައުވާ ނުކުރަނީ ކީއްވެތޯ އާއި އެއް ކަހަލަ ކަމެއްގައި ބައިވެރިވި ކަމަށް ދައުލަތުން ބުނާ ނަމަ މިކަމުގައި އޭސީސީގެ ކުރީގެ ރައީސް ހަސަން ލުތުފީ އާއި ނައިބް ރައީސް މުއައްވިޒާއި ބީއެމްއެލްގެ ޝަރީފަށް ދައުވާ ނުކުރަނީ ކީއްވެތޯ ވެސް އާޒިމާ ވަނީ ސުވާލު ކުރައްވާފަ އެވެ.\nއާޒިމާ ވަނީ އޭނާއަށް ކުރާ ދައުވާތަކަކީ އެއްވެސް އަސާސެއް ނެތް ދައުވާއެއް ކަމަށް ތަކުރާރުކޮށް ވިދާޅުވެފަ އެވެ.\nދައުލަތުން ބުނީ އެމްއެމްޕީއާރްސީ ތަހްގީގު އަދިވެސް އެއްކޮށް ނުނިމޭ ކަމަށާއި ދައުވާތަށް ކުރަމުން ދަނީ މުޅި އެ މައްސަލާގައި ނޫން ކަމަށެވެ. އަދި ތަހުގީގު ފުރިހަމަވާ މިންވަރުން މިކަމުގައި ބައިވެރިވި މީހުންނަށް ދައުވާ ކުރަމުންދާނެ ކަމަށްވެސް ދައުލަތުން ވަނީ ބުނެފަ އެވެ.\nބިޝާމަށް ކުރާ ތުހުމަތުތަކާއި ގުޅިގެން ދައުލަތުން ބުނީ މަނީ ލޯންޑާ ކުރުމުގައްޔާއި ދައުލަތަށް ދޮގު މައުލޫމާތު ނުވަތަ އެމްއެމްޕީއާރްސީ ހިޔާނާތުގައި ބިޝާމް ބައިވެރިވި ކަމުގެ އެއްވެސް ހެއްކެއް އަދި ދަލީލެއް އާޒިމާ އަށް ދެވިުފައިނުވާ ކަމަށެވެ. އެހެން ކަމުން މިކަމުގައި ބިޝާމްގެ ބައިވެރިވުން އޮތް ކަމަށް ނުބެލެވޭ ކަމަށްވެސް ދައުލަތުން ވަނީ ބުނެފަ އެވެ.\nމި މައްސަލައިގެ އިބްތިދާއީ އަޑުއެހުންތައް މިއަދު ނިންމާލާފައިވަނީ މި ދައުވާ ކުރިއަށް ގެންދާނެތޯ ނުވަތަ ނޫންތޯ ނިންމުމަށް އަންނަ މަހުގެ ނުވަ ވަނަ ދުވަހު އިތުރު އަޑުއެހުމެއް ބާއްވާނެ ކަމަށް އިއުލާން ކުރަމުންނެވެ.\nމި މައްސަލާގައި އެންމެ ފަހުން ބޭއްވި އަޑުއެހުމުގައި އާޒިމާގެ ފަރާތުން ޝަރީއަތަށް ހުށަހެޅުންތަކެއް ވަނީ ހުށަހަޅުއްވާފަ އެވެ. އަދި މި ހުށަހެޅުންތަކަށް ދައުލަތުން ރައްދު ދެއްވުމުން އާޒިމާގެ ވަކީލުން ވަނީ ދައުލަތުން ލިޔުމުން އެއްވެސް ހުށަހެޅުމެއް ހުށަނާޅާ ރައްދު ނުދެވޭނެ ކަމަށް ވިދާޅުވެފަ އެވެ. އެހެން ކަމުން އެއަށް ގޮތެއް ނިންމާނެ ކަމަށް ވިދާޅުވެ ގާޒީ ވަނީ އެ ދުވަހުގެ ޝަރީއަތް މެދުކަނޑާލާފަ އެވެ. މިއަދު އެއަށް ގޮތެއް ނިންމަވަމުން ގާޒީ ހަސަން ސައިދު ވިދާޅުވީ ދައުލަތުން ލިޔުމުން ހުށަހަޅާފައިނެތް އެއްޗަކަށް ރައްދު ނުދެވޭނެ ކަމަށެވެ. އަދި އާޒިމާގެ ފަރާތުން ހުށަހަޅާފައިވާ ހުށަހެޅުންތަކުގެ އިތުރަށް އެހެން ހުށަހެޅުމެއް ނުހުށަހެޅެނެ ކަމަށް ވަނީ ވިދާޅުވެފަ އެވެ.\nޖިނާއީ އިޖުރާއަތުގެ ގާނޫނު ބުނާގޮތުން މިފަދަ މައްސަލަތަކުގައި އިބްތިދާއީ މަރުހަލާގައި ވާހަކަ ދެއްކުމަށް ލިޔުމަކުން ޝަރީއަތް ފެށުމުގެ ކުރިން ކޯޓަށް ހުށަހަޅަންޖެހެ އެވެ.\nރައީސް އަބްދުﷲ ޔާމީން ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް + އައިޝަތު ބިޝާމް އާޒިމާ ޝަކޫރު އެމްއެމްޕީއާރުސީ އޮޑިޓު ރިޕޯޓް


ރައީސް ނަޝީދުގެ ޤާނޫނީ ވަކީލުންގެ ޓީމަށް އިނގިރޭސިވިލާތުގެ ދެ ލޯފަރމަކުން ދެ ޤާނޫނީ ވަކީލަކު އައްޔަން ކުރައްވައިފި | President Mohamed Nasheed\nރައީސް ނަޝީދުގެ ޤާނޫނީ ވަކީލުންގެ ޓީމަށް އިނގިރޭސިވިލާތުގެ ދެ ލޯފަރމަކުން ދެ ޤާނޫނީ ވަކީލަކު އައްޔަން ކުރައްވައިފި\nރައީސް ނަޝީދުގެ ޤާނޫނީ ވަކީލުންގެ ޓީމަށް އިނގިރޭސިވިލާތުގެ ދެ ލޯފަރމަކުން ދެ ޤާނޫނީ ވަކީލަކު އައްޔަން ކުރައްވައިފިއެވެ. އެ ދެ ޤާނޫނީ ވަކީލުންނަކީ، ސަރ އިވާން ލޯރެންސް (ކިޔު.ސީ) އާއި، މރ. ޢަލީ މުޙައްމަދު އަޒްހަރު އެވެ.\nސަރ އިވާން ލޯރަންސް (ކިޔު.ސީ) އަކީ، އިނގިރޭސިވިލާތުގެ ކްރިމިނަލް ލޯޔަރުންގެ ތެރެއިން އެންމެ ފާހަގަކޮށްލެވޭ އެއް ޤާނޫނީ ވަކީލެވެ. ސަރ އިވާން ލޯރަންސް (ކިޔު.ސީ) އަކީީ ޑިވިޜަނަލް ކޯޓާއި، ކޯޓް އޮފް އެޕީލްއާއި (އިސްތިއުނާފު ކޯޓު) އަދި އެންމެ މަތީ މަރުހަލާގެ ކޯޓު ކަމުގައިވާ ހައުސް އޮފް ލޯޑްސްގައި ވަކާލާތު ކުރައްވަމުން ގެންދަވާ ބޭފުޅެކެވެ. މީގެ އިތުރުން، ސަރ އިވާން ލޯރަންސް (ކިޔު.ސީ) އަކީ އިނގިރޭސިވިލާތުގެ ޤާނޫނު ހަދާ މަޖިލީހުގައި 23 އަހަރު ދުވަހު މަސައްކަތް ކުރައްވައި، ޖިނާޢީ ޢަދުލުގެ ނިޒާމް ހަރުދަނާ ކުރުމަށް ގިނަގުނަ މަސައްކަތްތަކެއް ކުރައްވާފައިވާ ބޭފުޅެކެވެ. އަދި، ސަރ އިވާން ލޯރަންސް (ކިޔު.ސީ) އަކީ، ފައިވް ޕަމްޕްކޯޓް ޗެމްބަރސް (ލަންޑަން ޗެމްބަރސް)ގެ 33 މެމްބަރުން ހިމެނޭ ކްރިމިނަލް ލޯ ގްރޫޕްގެ އެންމެ އިސް ޤާނޫނީ ވަކީލު ވެސް މެއެވެ.\nސަރ އިވާން ލޯރަންސް (ކިޔު.ސީ) ގެ އިތުރުން، ރައީސް ނަޝީދު ޢައްޔަން ކުރެއްވި ޤާނޫނީ ވަކީލު މރ. ޢަލީ މުޙައްމަދު އަޒްހަރަކީ، އިނގިރޭސިވިލާތުގެ އެންމެ މަތީ މަރުހަލާގެ ކޯތުތަކުގައި (ކޯޓް އޮފް އެޕީލް އަދި ހައުސް އޮފް ލޯޑްސް) ގައި ވަކާލާތު ކުރައްވާ ބޭފުޅެކެވެ. މރ. ޢަލީ މުޙައްމަދު އަޒުހަރު ޖިނާޢީ މައްސަލަތަކުގައި ދިފާޢީ ވަކީލެއްގެ ގޮތުން މަސައްކަތްކުރެއްވުމުގެ އިތުރުން ވަނީ ޕްރޮސިކިޔުޝަންގައިވެސް މަސައްކަތް ކުރައްވާފައެވެ. އަދި، ޤާނޫނީ ހުރިހާ ދާއިރާއަކުން ގިނަގުނަ ތަޖުރިބާތަކެއް ލިބިވަޑައިގަތުމުގެ އިތުރުން ޢަލީ މުޙައްމަދު އަޒްހަރަކީ އިސްލާމީ ޝަރީޢާ ލޯ އާއި، އިންޓަރނޭޝަނަލް އަދި ހިއުމަންރައިޓްސް ލޯ ގެ މާހިރެއްވެސްމެއެވެ. ޢަލީ މުޙައްމަދު އަޒްހަރަކީ ޕާކިސްތާނުގެ ހައިކޯޓުގައާއި، އިނގިރޭސިވިލާތުގެ ސައުތް އީސްޓަރން ސަރކިޓް، އަދި ކްރިމިނަލް ބާ އެސޯސިއޭޝަންގެ މެންބަރެކެވެ.\nސަރ އިވާން ލޯރަންސް (ކިޔު.ސީ) އާއި މރ.ޢަލީ މުޙައްމަދު އަޒުހަރު ވަނީ ރައީސް ނަޝީދުގެ ޤާނޫނީ ޓީމާއެކު މިހާރު މަސައްކަތް ކުރައްވަން ފައްޓަވާފައެވެ.\nOctober 14, 2012 / ހަބަރު


India dhathuru kurukollumah fahu Obama Saudi gai\nއިންޑިއާ ދަތުރު ކުރުކޮށްލުމަށް ފަހު އޮބާމާ ސައޫދީ ގައި\nސައޫދީ ރަސްގެފާނު ސަލްމާން (ކ) ގައި އެމެރިކާގެ ރައީސް އޮބާމާ އަށް ރިޔާޟް އެއާޕޯޓުގައި މަރުހަބާ ވިދާޅުވަނީ. -- ރޮއިޓާސް\nއެމެރިކާގެ ރައީސް ބަރަކް އޮބާމާ އިންޑިއާ އަށް ކުރެއްވި ދަތުރުފުޅު ކުރުކޮށްލެއްވުމަށް ފަހު ސައޫދީ އަރަބިއްޔާ އަށް ވަޑައިގެންފި އެވެ.\nސައޫދީ ރަސްގެފާނު އަބްދުﷲ ބިން އަބްދުލް އަޒީޒް އަވަހާރަވުމާ ގުޅިގެން ތައުޒީ ދެންނެވުމަށާއި އާ ރަސްގެފާނު ސަލްމާންއާ ބައްދަލުކުރެއްވުމަށް އޮބާމާ އާއި އަނބިކަނބަލުން މިޝޭލް ކުރައްވާ ދަތުރުފުޅުގައި އޮބާމާގެ ޑިމޮކްރަޓިކް ޕާޓީގެ އިތުރުން ރިޕަބްލިކަން ޕާޓީގެ އިސް ބޭފުޅުން ވެސް ބައިވެރިވެ ވަޑައިިގަންނަވަ އެވެ. އޭގެ ތެރޭގައި ކުރީގެ ސެކްރެޓަރީ އޮފް ސްޓޭޓުން ކަމަށްވާ ޖޭމްސް ބޭކާ އާއި ކޮންޑަލީޒާ ރައިސް ވެސް ހިމެނިވަޑައިިގަންނަވަ އެވެ.\nސައޫދީ އަކީ ހަނގުރާމަތަކާއި ހަމަނުޖެހުންތައް ބޮޑު ސަރަހައްދެއްގައި އޮތް، އެމެރިކާގެ މުހިންމު އެކުވެރިއެކެވެ.\nދަތުރުގެ ކުރިން އޮބާމާ ސީއެންއެން އަށް ވިދާޅުވެފައި ވަނީ ރަސްގެފާނު އަބްދުﷲ އަކީ އަމިއްލަ ގޮތްތަކެއް ގެންގުޅުއްވި އަދި އިސްލާހަށް މަސައްކަތްކުރެއްވި ބޭފުޅެއް ކަމަށެވެ.\nއޮޮބާމާއާ އެކު އެމެރިކާގެ 30 ބޭފުޅަކު ސައޫދީ އަށް ވަޑައިގެންފައިވެ އެވެ. އޭގެ ތެރޭގައި ޖާސޫސީ އިދާރާ ސީއައިއޭގެ ޑިރެކްޓަރު ޖޯން ބްރެނަން ހިމެނެ އެވެ. އަދި ސެނެޓްގެ ނުފޫޒު ގަދަ އާމްޑް ސާވިސަސް ކޮމިޓީގެ ޗެއާމަން ޖޯން މެކެއިން އާއި އެމެރިކާގެ ގައުމީ ސަލާމަތާ ބެހޭ ކުރީގެ މުޝީރު ރިޕަބްލިކަން ޕާޓީގެ ބްރެންޓް ސްކޯކްރޮފްޓް ވެސް ހިމެނެ އެވެ.\nއޮބާމާ ސައޫދީ އަށް ވަޑައިގެންފައި ވަނީ އިންޑިއާގެ ޖުމްހޫރީ ދުވަހުގެ ރަސްމިއްޔާތު ޝަރަފްވެރިކޮށްދެއްވުމަށް އެ ގައުމަށް ވަޑައިގަތުމަށް ފަހުގަ އެވެ. މިއަދަކީ އޮބާމާ ތާޖް މަހަލް އަށް ވަޑައިގަތުމަށް ކުރިން ހަމަޖައްސާފައި އޮތް ދުވަހެވެ. ނަމަވެސް ސައޫދީ އަށް ވަޑައިގަތުމަށް ތާޖް މަހަލް ދަތުރު ކެންސަލްކުރެއްވީ އެވެ.


SunOnline: 300 million dollar ge samurai bond eh Japan ah vikkany\n300 މިލިއަން ޑޮލަރުގެ ސަމުރާއީ ބޮންޑެއް ޖަޕާނަށް ވިއްކަނީ\nއަހުމަދު ޖައިޝަން 10 Nov 2019, 19:56\nދައުލަތުގެ ބެޖެޓު ދިރާސާކުރާ ރައްޔިތުން މަޖިލީހުގެ ކޮމިޓީގެ ބައްދަލުވުމުގައި ފިނޭންސް މިނިސްޓަރު އިބްރާހިމް އަމީރު ވާހަކަފުޅުދައްކަވަނީ -- ސަން ފޮޓޯ/ ފަޔާޒު މޫސާ\nޖުމްލަ 300 މިލިއަން ޑޮލަރުގެ ސަމުރާއީ ޓްރެޜަރީ ބޮންޑެއް، ޖަޕާނަށް ވިއްކަން ނިންމާފައިވާ ކަމަށް ފިނޭންސް މިނިސްޓަރު އިބްރާހީމް އަމީރު ވިދާޅުވެއްޖެ އެވެ.\nއަންނަ އަހަރަށް ލަފާކޮށް ހުށަހަޅާފައިވާ ބަޖެޓު ދިރާސާ ކުރުމަށް އެކުލަވާލާފައިވާ ކޮމިޓީގެ މިއަދުގެ ބައްދަލުވުމުގައި ވާހަކަފުޅުދައްކަވަމުން މިނިސްޓަރު އަމީރު ވިދާޅުވީ އެ ބޮންޑަކީ އަންނަ އަހަރުގެ ބަޖެޓުގެ ޑެފިސިޓް ހަމަޖައްސަން ބޭނުންވާ ފައިސާ ހޯދުމަށް ވިއްކާ ބޮންޑެއް ކަމަށެވެ.\nސަމުރާއީ ބޮންޑަކީ ޖަޕާނަށް ހާއްސަ ފޮރިން ބޮންޑެކެވެ. އެފަދަ ބޮންޑެއްގެ ބޭނުމަކީ އެހެން ފައިނެންޝަލް މާކެޓަކަށް އެކްސެސް ހޯދުމަށް ބޭނުންކުރާ ބޮންޑެކެވެ. އެފަދަ ފޮރިން ބޮންޑުތަކަކީ ގައުމާ ގުޅިގެން ނަން ބަދަލުވާ ބޮންޑެކެވެ. މިސާލަކަށް ޔޫކޭގައި "ބުލްޑޯގް ބޮންޑްސް" ކިޔާއިރު އޮސްޓްރޭލިއާގައި އެފަދަ ބޮންޑަށް ކިޔަނީ "ކެންގަރޫ ބޮންޑްސް"އެވެ.\nމިނިސްޓަރު އަމީރު ވިދާޅުވީ އެ 300 މިލިއަން ޑޮލަރުގެ ބޮންޑު ގެރެންޓީ ކުރާނީ ޖަޕާން ބޭންކް ފޮ އިންޓަނޭޝަނަލް ކޯޕަރޭޝަން (ޖޭބިކް)އިން ކަމަށެވެ.\n"މީގެ އިންޓްރެސްޓް ރޭޓަކީ 0.75 ޕަސެންޓް. ދެން އޭގެ ތެރޭގައި ގެރެންޓީ ފީއާއި މެނޭޖްމެންޓް ފީސް ހިމެނީމާ 0.75 ޕަސެންޓަށްވުރެ އިތުރުވުމަކީ އެކަށީގެންވާ ކަމެއް،" މިނިސްޓަރު ވިދާޅުވިއެވެ.\nއަމީރު ވިދާޅުވީ އެ 300 މިލިއަން ޑޮލަރުގެ ބޮންޑު ދޭނީ ތިން ބަޔަކަށް ބަހާލައިގެން ކަމަށެވެ. އެއީ 100 މިލިއަންގެ ތިން ޓްރާންޗުގެ ގޮތުގައި އެއްފަހަރ ކަމަށް އޭނާ ވިދާޅުވިއެވެ.\n"އެއީ އަށް އަހަރުން މެޗުއާ ވާ އެއްޗަކާއި ނުވަ އަހަރުން މެޗުއާ ވާ އެއްޗެއް އަދި 10 އަހަރުން މެޗުއާ ވާ އެއްޗެއް،" އޭނާ ވިދާޅުވިއެވެ.\nއޭގެ އިތުރުން ޓްރެޜަރީ ބިލްގެ ގޮތުގައި 563 މިލިއަން ރުފިޔާ ވިއްކަން ނިންމާފައިވާ ކަމަށްވެސް މިނިސްޓަރު ފާހަގަކުރައްވާފައިވެއެވެ. އެ ވިއްކާނީ މިހާރުވެސް މޯލްޑިވްސް މަނިޓަރީ އޮތޯރިޓީ (އެމްއެމްއޭ)ގެ ރޭޓުތަކާ އެއްގޮތަކަށް ކަމަށް އޭނާ ވިދާޅުވިއެވެ.


REPORT: Covid-19 Jehigen Niyaavaa Meehunge Sandhoah Thafaathu! - Vaguthu\nކޮވިޑް-19 ޖެހިގެން ނިޔާވާ މީހުންގެ ސަންދޯއް ތަފާތު!\n5 މަސް ކުރިން ( މެއި 15, 2020 )\nކޮވިޑް-19 އަށް ހާއްސަކޮށް ހަދާފައިވާ ސަންދޯއް. ސަންދޯކުގައި ސަލާމަތީ ފިޔަވަޅުތައް ވަނީ ވަރުގަދަކޮށްފައި. --- ވަގުތު އިމޭޖަސް\nރާއްޖޭގައި ކޮވިޑް-19 ފެތުރެން ފެށުމާ އެކީގައި ދިވެހިންގެ ދިރިއުޅުމަށް ބޮޑެތި ބަދަލުތަކެއް ވަނީ ގެނުވައިފައެވެ. މީގެކުރިން ގާތް ތިމާގެ ނުވަތަ ރަހްމަތްތެރިއަކު ނިޔާވެއްޖެ ނަމަ، ސަހަރާ އަށް ގޮސް މޫނު ބެލުމުގެ ފުރުސަތު އޮވެއެވެ. ޖަނާޒާގައި ބައިވެރިވުމަށް އެއްވެސް ހުރަހެއް ނެތެވެ. އެކަމަކު، މިހާރުގެ ހާލަތު ތަފާތެވެ. ކަމާބެހޭ ފަރާތްތަކުން އިރުޝާދު ދެނީ މޫނު ބަލަން އެހާ ގިނަ މީހުން ނުދިއުމަށެވެ. ކޮވިޑް-19 ފެތުރިދާނެ ކަމުގެ ބިރަށެވެ.\nރާއްޖެއަށް ނުރައްކާތެރި ކޮވިޑް-19 ރޯގާ އައުމުގެ ކުރިން، އެކިއެކި ބަލިތަކުގައި ނުވަތަ އެ ނޫން ވެސް ކަންކަމުގައި ނިޔާވާ މީހުން ވަޅުލުމަށް ބޭނުން ކުރަނީ ތިން ފިލައަކުން ގުޅުވާލާއިގެން ހަދާފައިވާ ސަންދޯކަކުންނެވެ. އެކަމަކު، ކޮވިޑް-19 ގައި ނިޔާވާ މީހުންގެ ސަންދޯއް ވަރަށް ތަފާތެވެ.\nއިސްލާމިކް މިނިސްޓްރީން ހެދި އުސޫލުގައިވާ ގޮތުން ކޮވިޑް-19 ގައި ނިޔާވާ މީހުންލުމަށް ސަންދޯއް ހުންނަން ޖެހޭނީ "ފޫ އަޅައި" ބަންދުކޮށްފައެވެ. މާނައަކީ ކުރިން ސަންދޯކުގައި ތިން ފިލައެއް ބޭނުން ކުރިޔަސް، މިހާރު ބޭނުން ކުރަން ޖެހޭނީ ހަތަރު ފިލައެވެ.\nއާސަހަރާ އަދި ހުޅުމާލެ ސަހަރާގައި މަސައްކަތް ކުރަމުން އަންނަ އިސް ޖަމާއަތްތެރިއެއް ކަމަށްވާ އަހުމަދު މުނައްވަރު ބުނީ ކުރީގެ ސަންދޯއްތަކުގައި ދަށުގައި ނަނު ފުރާފައިވާ އިރު، ކޮވިޑް-19 މަރުތަކަށް ހާއްސަކޮށް ޖަހާފައިވާ ސަންދޯއްތަކުގެ ފުލުގައި ފިލައެއް ޖަހައި ބަންދުކޮށްފައިވާ ކަމަށެވެ. އަދި ހިންމިތަކަށް ސިލިކޯން އަޅައި ލީކް ނުވާ ވަރުކޮށްފައިވާ ކަމަށް ވެސް މުނައްވަރު ބުންޏެވެ.\nމީގެކުރިން ބޭނުން ކުރަމުން އަންނަ ސަންދޯއް. --- ވަގުތު އިމޭޖަސް\n"މިކަމުގެ ސަބަބެއް ކަމަށް ބޮޑަށް ލަފާ ކުރެވެނީ ކޮވިޑް ވައިރަސް ފެތުރޭ ގޮތާއި ވައިރަހުގެ ނުރައްކާތެރިކަމުން. ކޮވިޑް-19 ޖެހިގެން ނިޔާވާ މީހާ ވަޅުލުމާ ހަމައަށް ހޭދަވާ ހުރިހާ މަރުހަލާއެއްގައި ވެސް ރައްކާތެރިވުމުގެ ގޮތުން،" މުނައްވަރު ބުންޏެވެ.\n"މީގެ ސަބަބުން ސަންދޯއް އުފުލައި ވަޅަށް ތިރިކޮށް ހަދާ މީހުންނަށް އެކަމުގެ ރައްކާތެރިކަން ލިބިގެންދާނެ،"\nމުނައްވަރު ބުނީ ކޮވިޑް-19 ޖެހިގެން ނިޔާވާ މީހުންނަށާއި އެހެން ކަންކަމުގައި ނިޔާވާ މީހުންގެ ސަންދޯއް ޖަހަނީ އެއް ފިލައެއް ބޭނުންކޮށްގެން ކަމަށެވެ. ކޮވިޑް-19 ޖެހިގެން ނިޔާވާ މީހުންގެ ސަންދޯއް އެހެން ސަންދޯއްތަކާ ބޮޑު ވާނެ ކަމަށް ވެސް އޭނާ ބުންޏެވެ.\n"ސަންދޯކުގެ ބޯ މިނުގައި ތަފާތެއް ނޫޅޭނެ. އެކަމަކު ބޮޑީ ބޭގާ އެކީގައި ލާތީ ސަންދޯއް ބޮޑުވެގެންދޭ ކުރީގެ ސަންދޯއްތަކަށް ވުރެ. ކޮވިޑް-19 ޖެހިގެން ނިޔާވާ މީހުން ސަންދޯކަށްލުމުގެ ކުރިން ބޮޑީ ބޭގަކަށް ވެސް ލާ ގޮތަށް މިހާރު އޮންނަނީ،" މުނައްވަރު ކިޔައި ދިނެވެ.\nމުނައްވަރު ބުނީ ކޮވިޑް-19 ގައި ނިޔާވާ މީހުންގެ އިތުރުން އެ ބައްޔަށް ޝައްކު ކުރެވޭ މީހުންގެ ސަންދޯއްތައް ހުންނާނީ ދަށުން ފިލާ ޖަހާފައި ކަމަށެވެ. އަދި އެހެން ކަންކަމުގައި ނިޔާވާ މީހުންނަށް ބޭނުން ކުރާނީ ހަމަ ކުރީގެ ސަންދޯއް ކަމަށް އޭނާ ބުންޏެވެ.\nމީގެކުރިން ބޭނުން ކުރަމުން އައި ސަންދޯކެއް މުނައްވަރު ހިފަހައްޓައިގެން. --- ވަގުތު އިމޭޖަސް\nމިހާރު އަމަލު ކުރަމުން އަންނަ އުސޫލުގައިވާ ގޮތުން މާލެ ސަރަހައްދުގައި ކޮވިޑް-19 ޖެހިގެން ނުވަތަ އެ ބައްޔަށް ޝައްކު ކުރެވޭ މީހުން ވަޅުލުމަށް ހަމަޖެހިފައި ވަނީ ހުޅުމާލޭގައެވެ. އަދި އެފަދަ މީހުން ވަޅުލުމަށް ހުޅުމާލޭގެ ވަކި ސަރަހައްދެއް ވަނީ ހަމަޖައްސައިފައެވެ.\nމީގެއިތުރުން އެހެން ބައްޔެއްގައި ހުޅުމާލޭގައި އާއި މާލޭގައި ނިޔާވާ މީހުން ވަޅުލުމަށް ހަމަޖެހިފައި ވަނީ އާސަހަރާގައެވެ.\nކޮވިޑް-19 ބަލީގައި ނިޔާވާ މީހުންނަށް ހާއްސަ ސަންދޯއް ޖެހުމުގައި އިތުރު ހަރަދުތަކެއް ހިނގާތީ ސަންދޯކަށް ނަގަމުން އަންނަ އަދަދު މިހާރު ބޮޑެވެ.\nސަންދޯއް ހަދަމުން އަންނަ ޖަމިއްޔާ ޖަމިއްޔަތުއް ތައާވުން އިން ބުނި ގޮތުގައި ކޮވިޑް-19 ސަންދޯކަށް ނަގަނީ 2،500ރ. ކަމަށެވެ. އަދި އެހެން ބަލިތަކުގައި ނިޔާވާ މީހުންގެ ސަންދޯއް ހެދުމަށް ނަގާނީ ކުރިން ވެސް ނަގަމުން އަންނަ 1،000ރ. ކަމަށް އެ ޖަމިއްޔާ އިން ބުންޏެވެ.\nރާއްޖޭގައި ކޮވިޑް-19 މިހާތަނަށް ނިޔާވެފައި ވަނީ އެންމެ ހަތަރު މީހުންނެވެ. އެއީ ތިން ދިވެހިންނާއި ބިދޭސީއެކެވެ.\nރާއްޖެ އިން މި ބަލި ޖެހުނު މީހުންގެ އަދަދު 982 އަށް އަރާފައިވާ އިރު، 931 މީހަކަށް ދަނީ ފަރުވާދެމުންނެވެ. މިހާތަނަށް 45 މީހަކު މި ބަލީގައި ރަނގަޅުވެފައިވާ އިރު، ހޮސްޕިޓަލްތަކުގެ އައިސީޔޫގައި ފަސް މީހަކަށް ދަނީ ފަރުވާދެމުންނެވެ.\nމިހާތަނަށް ފަރުވާއެއް އަދި ވެކްސިނެއް ހޯދިފައި ނުވާ މި ބައްޔަށް ރާއްޖެ އިން ފައްސިވި މީހުންގެ ތެރޭގައި ގިނައީ ބަންގްލަދޭޝް މީހުންނެވެ. އެ ގައުމުގެ 524 މީހަކަށް ބަލި ޖެހިފައިވާ އިރު، ދެ ވަނަ އަށް އެންމެ ގިނައީ ދިވެހިންނެވެ. އެއީ 323 މީހުންނެވެ. ތިން ވަނަ އަށް އެންމެ ގިނަ އިން ބަލި ޖެހިފައި ވަނީ އިންޑިއާ މީހުންނަށެވެ. އެއީ 99 މީހުންނެވެ.\nރާއްޖެއިން ކޮވިޑް ފެނުނުތާ 232 ދުވަސް - މިހާރު ފަރުވާދެނީ 937 މީހަކަށް\nކޮވިޑް-19 ޖެހިގެން އިންޑިއާއިން އިތުރު 463 މީހަކު މަރުވެއްޖެ\nކޮވިޑް-19: ފައްސި އާއި މަރު އިންތިހާއަށް އިތުރުވެ، ނުރައްކާ ލިސްޓުން ފްރާންސް އެއް ދަރަޖަ ކުރިޔަށް\nމެއި 15, 2020 14:40\nޢިސްކުރު ޖަހާވަރު އިތުރީތަ؟ ނޫނީ މޮހޮރު ޖަހާވަރު ގިނަވީތަ؟\nމެއި 20, 2020 20:05\nހަހަ މާގިނައިން ރޯދައަށް ހުރެ އެބޭބެ އިސްކުރު އަބުރާތީ ކަމަށް ވެދާނެ. ދެން ކީކޭ ބުނާނީ. ލާރި ލިބެންނާ ކޮންމެ ކަމެއްވެސް ކޮށްފާނެ. އެ ބޭބެ ކުރާ މަސައްކަތަށްވެސް އަގު އޮންނަށްވާނެ ދޯ.\nމެއި 15, 2020 14:52\nދިވެހިން ހުރިހާ ކަމައްގައި ވެސް އުޅޭނީ އެއްދަރަޖަ މަތީގައި. ޑަބްލިޔުއެޗްއޯ އިން ބުނާތީ އަޑުއެހިން މައްޔިތާއަކުން ވައިރަސް ފެތުރުމުގެ ފުރުޞަތެއްނެތޭ ވެސް.\nމެއި 15, 2020 16:19\nރައްކާވެ ތިބިއްޔާ ދަތުރު.. ތިޔަ ބުނާ ޑަބްލިއު އެޗް އޯއަކުން ދެ ދުވަހަކު އެއް ވާހަކައެއް އެބަ ކިޔާތޯ މި ކޮވިޑް ކަންތަކުގަ؟؟ އިހަށް ބުނީ އެއަރބޯން އެއް ނޫނޭ މިހާރު ބުނަނީ އެހެން އެއްޗެއް ފުރަތަމަ 14 ދުވަހުން އަލާމާތް ދެނެގަނެވެއޭ ފަހު 21 ދުވަސް ވާއިރުވެސް ދެނެ ނުގަނޭފަހަރު އަންނަ ކަމަށް.. މިއީ އަދި ހޯދުންތައް ހޯދާ ނުނިމޭ ބަލި މަޑުކަމެއް ކޮންމެ ދުވަހަކު އާ މަޢުލޫމާތެއް ލިބޭ.. އެހެންވީމަ އެޅެން ހުރި ރައްކާތެރިކަމުގެ ހުރިހާ ފިޔަވަޅެއް ވީވަރަކުން އެޅުން ބުއްދިވެރީ\nމެއި 20, 2020 17:44\nތިޔަ އިންޓަވިއު ދިން މުނައްވަރު ކަމަށް ބުނާ މީހަކީ އަނެއްކާ ހަމަ މިހެއްތަ؟ ފުޅިމަދު އުގުރިއެކޭ އެއްގޮތް. އިސްޖަމާޢއފްތެރިއެއް ނުހުރޭ ސަރާޔަކު ދޮގު ހަބަރެއް.\nމެއި 20, 2020 19:45\nރަނގަޅު ވާހަކައެއް. މަށަށްވެސް ހިޔެއް ނުވޭ ހަމަ މީހެއްހެން. ލާރިއާހެދި ހޭބަލިވިޔަސް ބޮޑުވަރު. ސަހަރާގައި ހުންނަ މަހާގާ ޖަހައިގެން އަކުން އެހެން މީހުންނަށް ވިއްކާއުޅުނު މީހެކޭވެސް އޮތް. ސަންދޯއް ކުރިން ބޮޑުއަގުގަ ދިހަހާސް ރުފިޔާއަށް ރަށަކަށް މީހާ ލައިގެން ގެންދަށް އަގު ނަގާފައިވާ މީހެކޯ\nމެއި 21, 2020 04:07\nސުބުޙާނައްﷲ. ތިވަރުގެ މީހަކު ކޮށްފާނެ ކޮންމެފަދަ ކަމެއްވެސް. 10ހާސް ރުފިޔާއަށް ސަންދޯއް ވިއްކާ މަހާނަ ގާ ވިއްކާ ރަނގަޅު ވިޔަފާރިއެއް ކަލޯ ތިކުރަނީ. ކޮބާ ވެރީން\nމެއި 15, 2020 16:15\nސަންދޯކު ދަށުގައި ޖަހާ ފިލާކޮޅުގެ އަގު އެބަ އަރާ އާއްމުކޮށް ވިއްކާ ސަންދޯކަށްވުރެ ބޮޑު އަގު. ލާ ޖަހާފަތަ. ނޫނީ ރަނުން ގިރިޓީ ކުރަނީތަ.\nމެއި 16, 2020 01:03\nސައިޒްއިން ބޮޑުކުރެޔޭވެސް އެބައޮތްދޯ. ސިލިކޯން އަޅައޭވެސް އެބައޮތްދޯ\nމެއި 20, 2020 19:40\nސިލިކޯން އަޅާކަށް އަދި 1000 ރުފިޔާއަށް ދޭ ނޯމަލް ސަންދޯކަށް ވުރެ ދަށުގައި އަޅާފިލާގެ ބަދަލުގައި 1500 ރުފިޔާ އިތުރަށް ބޮޑުވާން ޖެހޭ ސަބަބެއް ނެތް. ތިއީ އަނެއް ޖަރީމާ. ޖަމްޢިއްޔާ އަކީ ވަރަށް ގިނަ މީހުން އެހީވާތަނެއް. ފިލާ އެނޫންވެސް އެއްޗެހި ހަދިޔާ ކުރަނީ ބައެއް ވިޔަފާރިވެރިން. ސަރުކާރުން ތިކަށް މިރަށް ފެނޭ. އާސަންދަ ގެ ދަށަށް ބަދަލު ކުރޭ .ތިއަށްވުރެ ރައްޔިތުންނަށް ފައިދާވާނެ\nމެއި 20, 2020 18:12\nސަންދޯކެއް ދިހަހާސް ދުފިޔާއަށް ވިއްކާލައިފައި ހުރި މީހެއްގެ ވާހަކަ ތިބުނީ. ފައިސާ ލިބެންނާ ހަލާލެއް ހަރާމެއް ނުބަލާނެ. ފުޅިމަދު އުނގުރިއެއް\nމެއި 15, 2020 16:31\nސަންދޯކުގައި ތިން ފިލައެއް ބޭނުން ކުރިޔަސް، މިހާރު ބޭނުން ކުރަން ޖެހޭނީ ހަތަރު ފިލައެވެ\nމީވަރަ މަޖާ ވާހަކައެ. ކުރިންވެސް ސަންދޯކުގަ ހުންނާނެ މަތިގަޑާ އެކު5ގަޑު ފިލާ 5ގަޑު ފިލަޔަކީ ހުރަސް2ކޮޅު ދިގު2ކޮޅު މަތިގަޑު އެހެންވީމަ މިވީ5 ނޫން އިސްލާމިކް މިނިސްޓްރީގެ ތިބިމީހުން ހަމަ ކަދުރު ބަހާއުސޫލުން ހުރިހާ ވާހަކަ ޔެދޯ\nމެއި 15, 2020 17:04\nއިތުރައް ދަ ނީ ފިލާ ސިލޮކޯ ނު.އެޔައް އިތުރު ވީ 1500ރ ލޮލް?\nމެއި 15, 2020 17:07\nކޮވިޑް ޖެހިގެން މީހަކު މަރެއްނުވޭ.. މީހުން މަރުވަނީ ގުދުރަތީ ގޮތުން .. ނަންވަނީ ކޮވިޑް .. ހުސް ޑްރާމާ\nމެއި 16, 2020 00:52\nކަލޯ ކޮން ދުނިޔެއެއްގަ ތި އުޅެނީ\nމެއި 20, 2020 18:15\nބޭނުންވަނީ މިދަނޑިވަޅުގައި ނާޖާއިޒު ފައިދާ ނަގަށް. ހުޅުމާލޭ ސަހަރާގައި ހުރެގެން ޖަމްޢިއްޔާގެ ނަމުގައި ސަންދޯއް ހަދައިގެން ކަތިލައިގެން ރައްޔިތުން ފެލަނީ. އާސަންދައަށް ބަދަލުކުރޭ މކަންކަށްވެސް.\nމެއި 20, 2020 19:34\nތި މުނައްވަރުގެ ވާހަކަ ނުދެއްކިއްޔާ ރަނގަޅުވާނީ. ޖަމްޢިއްޔާއިން ތިއަށްވުރެ އަގުހެޔޮކޮށް ތިކަށް ކޮށްދޭން ބޭނުންވާނެ. އެކަމަކު ތި މުނައްވަރު އެއަށް ކަތިލައިގެން ވިޔަފާރި ޖައްސާފަ ތިހުރީ މިދަނޑިވަޅުގަވެސް. ރައްޔިތުންނަށް ހުރިހާ ގެއްލުމެއް.\nމެއި 21, 2020 13:14\nތިވަރު ނުބެލެހެއްޓޭ ތަނެއްގައި ސުވާލަކީ ޖަމާޢަތްތެރީން ޖަމްއިއްޔާގެ ކަންކަމުގައި ބަސްބުނުމާައި އެތަނުގެ ކަންކަމުގައި އުޅުމަކީ ގޯހެއް އަޅުގަނޑު ދެކޭގޮތުގައި. ކުރީރޭ މީހަކު ނިޔާވެގެން އަޅުގަނޑު ހުރުން. ޖަމާޢަތްތެރިޔަކަށް ހުރިބޭފުޅަކު ސަހަރާގައި ވެސް ހުރީ. އަދި ސަންދޯއް ދޫކުރުމާއި ފައިސާ ހަވާލުވި ވެސް އެބޭފުޅާ. މިއީ ވައްކަން ކުރަށް ގުޅުވައިދޭ ފުރުސަތެއް. ކޮބާ ޖަމާޢަތްތެރީންގެ ކަންކަމާ ހަވާލުވެ ތިއްބެވި ވެރީން\nމެއި 15, 2020 17:45\nކޮވިޑް ޖެހިގެން ނިޔާވެފައި އޮންނަ މައްޔިތާގެ ހަމުގައިވެސް ބަލީގެ ވައިރަސް ހުންނަކަމަށް މެލޭޝިޔާގެ އިސް ޑޮކްޓަރަކު ބުނޭ. އެއްގޮތަކަށްވެސް މިވެނި ގޮތަކުންނޭ އެވެނި ގޮތަކުންނޭ އެވެނި މިވެނި ކަމެއްވަނީ ބުނަން އެނގޭ ކަމެއްނޫން މިނުރައްކާތެރި ކޮވިޑް-19 އަކީ.\nމެއި 17, 2020 21:13\nއެއްޗެއް ހެދި މީހާ އޭގެ ބޭނުމެއް ނުކުރޭ، އޭތި ގަތް މީހާ ވެސް އޭގެ ބޭނުމެއް ނުކުރޭ، އެބޭނުން ކުރި މީހާ އަކަށް ނޭނގޭ އެއީ ކޮން އެއްޗެއް ކަމެއް. އެހެން ވެއްޖިއްޔާ އެއީ ކޮންއެއްޗެއް؟\nމެއި 17, 2020 22:34\nމީ ރަގަނގަޅު ވިޔަފާރި އެއްތާ! މީހުން ގިނައިން މަރުވީމަ ބިޒްނަސް ރަގަޅުވޭ. މީހަކު މަރުނުވާ ދުވަހެއް ވިއްޔާ އެއީ ވިޔަފާރި ދައް ދުވަހެއް...\nމެއި 20, 2020 18:05\nއާސަންދައިގެ ދަށަށް ގެނެސް ސަރުކާރުން މިކަން ކުރާގޮތަށް ބެހެއްޓުން ބުއްދިވެރި. ރައްޔިތު މީހާއަށް ދައުލަތުން އެންމެ ފަހުގެ ހަރަދެއްގެ ގޮތުގައި ހޭދަކޮށްލާނެ ފޮތް ހަމަޖެހިފައި އޮތުމަކީ ރައްޔިތު މީހާގެ ޖީބަށް ވެސް ލުއިވާނެ ކަމެއް. ތިފަދަ ބޮޑުއަގުގައި ސަންދޯއް ވިއްކަނީ ވިޔަފާރިއެއްބާ މުނައްވަރު. ކޮބާ ޖަމްޢިއްޔާގެ ވެރީން. މީނަ މިއީ ކިހާ ފެންވަރެއްގެ މީހެއްތަ؟ ސަހަރާގެ ޖަމާޢަތްތެރިއެކޭ އެކަމަކު ސަންދޯއް ހަދައިގެން ފައިސާ\nމެއި 20, 2020 19:52\nކޮއެފުޅާ ތިބުނީ ރަނގަޅަށް. މި މުނައްވަރު މިސްކިތެއްގެ ކާޕެޓް ނެގިޔަސް އެތާގަ. މިސްކިތުގަ ފަންކާއެއް ހަލާކުވިޔަސް އެކަމުގައި. މިހާރު ސަންދޯއް ޖަހައިގެން ބޮޑުއަގުގައި ވިއްކުމުގެ ވިޔަފާރީގައި. ރައްޔިތުން އަމިއްލަޔަށް ތަނަކުން ޖަހައިގެން ގެނަޔަސް މިއަށްވުރެ އަގުހެޔޮވާނެ. ކޮބާ ޖަމްޢިއްޔާގެ ވެރީން. އެހޭދޭގަރާތްތަކުން އެހޭދެނީ މީހުންނަށް އަގުހެޔޮކޮށް މިކަށް ފޯރުކޮށްދިނުމަށް. އާސަންދައަށް ބަދަލު ކުރޭ\nމެއި 20, 2020 22:38\nމާލޭގައި މަރުވި އައްޑޫ މީހެއް ރަށަށް ގެންދަށް ވެގެން ސަންދޯއް ވިއްކީ 1000 ހާސް ރުފިޔާއަށް. އެވަރުގެ މީހެއް އެއީ\nމެއި 18, 2020 02:48\nތިޔައީ ވަރަށް އުފާވެރި ޚަބަރެއް. ދެނެއް ސަންދޯކުގެ ދަށުން ވެލިގަނޑު ފަޅާފައި ވައިރަހެއް ނުނިކުންނާނެ.\nމެއި 20, 2020 17:51\nސަހަރާ ހަވާލްވާ ފަރާތުގެ ބަހެއް ނެތް. އަދި ސަންދޯއް ހަދާ ޖަމްޢިއްޔާގެ ބަހެއްވެސް ނެތް. ކިހިނެއް މުނައްވަރު ބުންޏޭ ކިޔާފަ ޤަބޫލުކުރާނީ. އޭނާއަކީ ތަލި ލިބެންވާ ކޮންމެފަދަ ކަމެއްވެސް ކޮށްފާނެ. މަރުވެގެން ސަރާއިން އައްޑޫއަށް ގެންދިޔަ2މީހެއްގެ އަތުން ދިހަހާސް ރުފިޔާއާއި ބާރާހާސް ރުފިޔާގެ ބޮޑު އަދަދަކުން ފައިސާ ނަގާފައިވާ ކަމަށް މަޢުލޫމާތު ލިބިފައި ހުރި މީހެއް. މާލޭގެ މިސްކިތެއްގައި ކަމެއް ކުރަށްޏާ އެތަނުގަވެސް ޖަމްޢިއްޔާއިން ސަންދޯއް ހަދައިގެން މިހާރު ވިއްކުމުގެ މަސައްކަތުގަ ހަމަ ސާބަސް\nމެއި 20, 2020 19:57\n2500 ރުފިޔާއަށް ސަންދޯކެއް ވިއްކާއިރު ތި އުޅެނީ ވިޔަފާރި ކޮށްގެން މުއްސަދިވާންތަ. ކޮބާ އަހަރެމެން ޖަމްޢިއްޔާގެ މެމްބަރުން ޖަމްޢިއްޔާއަށް ހަދިޔާ ކުރާ ފައިދާތަށް. ކޮބާ ވިޔަފާރިވެރިން ދޭ ވިލާތަށް. ސަންދޯކެއް ދެވެންވާނެ 1000 އަށް.\nމެއި 20, 2020 20:23\nމިއިންޓަވިއުގަަައި މިފެންނަ މިހާރު ބޭނުން ކުރާ ސަންދޯއް 1000 ރުފިޔާއަށް ކަމަށް ވާނަމަ ދަށުގަ އަޅާ ފިލާ އިތުރުވާތީ 2500 އަށް. ހުންނާނީ ކަމެއްކުރެވިފަ. ވަގުން ވައްކަން ކުރަށްވީމަ ވާނެގޮތް ތިފެންނަނީ.\nމެއި 20, 2020 20:29\nއާސަންދަ ކުންފުނިން މަރުވާ މީހުންނަށް ބޭނުންވާ ކަފުނާއި ސަންދޯއް ހިދުމަތް ދިނުމަށް ސަރުކާރަށް ގޮވާލަށް. ކޮވިޑްގަ މަރުވާ މީހުން ގެ އާއިލާ މީހުންއަތުން މިހާ ބޮޑު އަދަދެއް ނެގުމަކީ މިފަދަ ނާޒުކު ދަނޑިވަޅުގައި ޖަމާޢަތްތެރިޔަކު އިސްވެހުރެ ޖަމްއިއްޔާގެ ނަން ބޭނުންކޮށްގެން އެހިންގަމުންދާ ޖަރީމާ އެއް. މުނަައްވަރުއަށް ސާބަސް\nމެއި 21, 2020 04:01\nއަސްޖަމާޢަތްތެރި އެއްތޯ މިކަހަލަ މައުލޫމާތު ދޭންޖެހޭނީ. ނުވަތަ ޖަމްޢިއްޔާއިން ތޯ. ސަަރާގައި އިސްޖަމާޢަތްތެރިޔަކު ނުހުންނަކަމަށް އެތަނުން މަޢުލޫމާތު ހޯދުމުން ބުނީ.\nމެއި 21, 2020 14:53\nރަނގަޅު ވަހަކައެއް ތިޔަކަހަލަ ކަންތަކުގައި މައުލޫމާތު ހޯދަށް ޖެހޭނީ އަދި މިފަދަ މުހިންމު މައުލޫމާތު ދޭންވާނީ އެތަނުގެ އިސްފަރާތްތަކުން. ކަމާއި ނުބެހޭ މީހުން ދިނީމަ އެންމެ ސައްހަ މަޢުލޫމާތު ނުދެވޭނެ. ތިޔަ މުނައްވަރާއި ވަރަށް ބޮޑުވާ މީހެއް


ސެކިއުރިޓީ އޮފިސަރ (އެސް.އެސް.2 / 02 މަޤާމު)\nމަޤާމް :ސެކިއުރިޓީ އޮފިސަރ (އެސް.އެސް.2)\nސެންޓަރުގެ ސެކިއުރިޓީ ބެލެހެއްޓުން.\nސެންޓަރުގައި މަސައްކަތްކުރައްވާ ގާރޑުންގެ މަސައްކަތް ސުޕަވައިޒުކުރުމާއި އެޕްރައިޒަލް ފުރުމުގެ މަސައްކަތްކުރުން.\nބެލެނިވެރިން ކްލައިންޓުންނަށް ފޮނުވާ ތަކެތި ބަލައިގަތުމާއި، އެތަކެތީގެ ލިސްޓުގެ ކޮޕީ ހަދާ ކައުންޓަރާއި ހަވާލުކުރުން.\nކްލައިންޓުން ގެންދާ ތަކެތި އަދި ކްލައިންޓް ޗެކްކުރުން.\nކްލައިންޓުންގެ ޔޫރިން ނެގުމަށް ކުރަންޖެހޭ އެންމެހައި ކަންތައްތައް ކުރުމާއި ކްލައިންޓުންގެ ޔޫރިން ނެގުން.\nކްލައިންޓުންގެ ޙާސިރީގައި ސޮއިކުރުވުން.\nސޮއިކުރުމަށް އަންނަ ކްލައިންޓުން ބޯން ބޭނުންވާ ފެން ލިބޭނެގޮތަށް ޔޫރިން ނަގާ ތަނުގައި ބެހެއްޓުމުގެ އިންތިޒާމް ކޮންމެ ދުވަހަކުވެސް ހަމަޖެއްސުން.\n8. ފަރުވާ ހޯދާ އެހެން މީހަކަށް ނުވަތަ ފަރުވާދޭ މަރުކަޒުގެ މުވައްޒަފަކަށް އިންޒާރުދީ ބިރުދެއްކުން، އަނިޔާކުރުން ނުވަތަ މާރާމާރީ ހިންގުމަށް މަސައްކަތްކޮށްފިނަމަ ނުވަތަ ހިންގައިފިނަމަ އެމީހުންގެ މަޢުލޫމާތު މިއެޖެންސީގެ ކަމާބެހޭ ފަރާތްތަކަށް ހުށަހެޅުން.\nމަސައްކަތްކުރާ މުވައްސަސާގެ ތެރެއަށް މަސްތުވާތަކެތި ވެއްދުމާއި، މަރުކަޒުގެ ތެރޭގައި މަސްތުވާތަކެތި ބޭނުންކުރުމާއި، ވިއްކުން ހުއްޓުވުމަށް އެފަދަ ފަރާތްތަކާއި ބެހޭ މަޢުލޫމާތު މިއެޖެންސީގެ ކަމާބެހޭ ފަރާތްތަކަށް ހުށަހެޅުން.\n9. މިއެޖެންސީގެ ޤަވާއިދުތަކަށް ތަކުރާރުކޮށް ޚިލާފުވާ މީހުންނާއި ބެހޭ މަޢުލޫމާތު ކަމާބެހޭ ފަރާތްތަކަށް ހުށަހެޅުން\n10. އިސްލާމްދީނާއި ދިވެހިރާއްޖޭގެ ޤާނޫނުތަކާއި ޤަވާއިދުތަކާ ޚިލާފު އެއްވެސް ޢަމަލެއް ސެންޓަރު ތެރޭގައި ހިނގާނަމަ އެކަން ހުއްޓުވުމާއި އެފަދަ ކަންތައްތަކާއިބެހޭ މަޢުލޫމާތު ކަމާބެހޭ ފަރާތްތަކަށް ހުށަހެޅުން.\n11. މަތީގައިވާ މަސައްކަތްތަކުގެ އިތުރުން، ނޭޝަނަލް ޑްރަގް އެޖެންސީގެ ރަސްމީ މަސައްކަތްތަކަށް އަންނަ ބަދަލަކާއި ގުޅިގެން ނުވަތަ އެހެން ގޮތަކުންވެސް ހަވާލު ކުރެވޭ ރަސްމީ މަސައްކަތްތައް ހަވާލްކުރެވޭ މުއްދަތެއްގައި ހަމަޖެހިފައި އޮންނަ އުސޫލް ތަކާއި އެއްގޮތަށް ކުރުން.\n- ަވަޒީފާއަށް އެދޭ ފޯމު


Chile gai hamanujehun boduve fare bodunukuraan ninmaifi\nޗިލޭގެ ވެރިރަށް ސެންޓިއާގޯގައި އާންމުންދަނީ ސަލާމަތީ ބާރުތަކާ ކުރިމަތިލަމުން -- ފޮޓޯ: އޭއެފްޕީ\nސެންޓިއާގޯ (އޮކްޓޯބަރު 20) - ޗިލީގެ ސެންޓިއާގޯގައި އާންމުން ނުކުމެ ހިންގަމުންދާ ހަމަނުޖެހުންތައް ބޮޑުވެ، އެ ގައުމުގެ ރޭލު ދަތުރުތަކުގެ އަގު ބޮޑު ކުރަން ނިންމި ނިންމުން އެންމެ ފަހުން ބަދަލު ކޮށްފި އެވެ.\nއާންމުންގެ ގިނަ ބަޔަކު ނުކުމެ މުދަލަށާއި ތަކެއްޗަށް ބޮޑެތި ގެއްލުންތައް ދެމުންދާއިރު، ޗިލީގައި ކުއްލި ހާލަތު އިއުލާނުކޮށް ހަމަޖެނުޖެހުންތައް ހުއްޓުވަން ބަރު ހަތިޔާރާއެކު ސިފައިން ދަނީ ހަރަކާތްތެރި ވަމުންނެވެ.\nލެޓިން އެމެރިކާ ސަރަހައްދުގެ އެންމެ މުއްސަނދި ގައުމުގެ ގޮތުގައި އޮތް ނަމަވެސް، ޗިލީގެ ދިރިއުޅުމުގެ ހަރަދު ބޮޑުވަމުންދާ މައްސަލާގައި އާންމުންގެ ތެރެއިން ގިނަ ބަޔަކު ޝަކުވާ ކުރާތާ އަހަރުތަކެއްވެއްޖެ އެވެ.\nޗިލީގައި 15 ދުވަހުގެ ކުއްލި ހާލަތު އިއުލާނުކޮށްފައިވީ ނަމަވެސް، އާންމުން އަދިވެސް ދަނީ މަގުތަކަށް ނުކުމެ މުޒާހަރާކުރަމުން. -- ފޮޓޯ: އޭއެފްޕީ\nއެ ހަމަނުޖެހުންތަކުގައި މިހާތަނަށް 300 އަށް ވުރެ ގިނަ މީހުން ހައްޔަރުކޮށްފައިވާއިރު، 150 އަށް ވުރެ ގިނަ މީހުން ޒަހަމްވެފައިވާކަމަށްވެސް ކަމާބެހޭ ފަރާތްތަކާ ހަވާލާދީ މީޑިއާ ރިޕޯޓުތައް ވަނީ ބުނެފަ އެވެ.\nފެއާ ބޮޑުކުރުމާ ދެކޮޅަށް ކުރަމުންދާ މުޒާހަރާތައް އެހެން ސިޓީތަކަށްވެސް މިހާރު ފުޅާވެފައިވާކަމަށް ޗިލީގެ މީޑިއާތަކުން ވަނީ ރިޕޯޓުކޮށްފަ އެވެ.\n"ސުލްހަވެރި މުޒާހަރާއަކާ މެދު ކަންބޮޑުވުމެއް ނެތް"\nމިއަންމާ ޖެނެރަލުންނަށް ވާނީ ސައްދާމްއާ ގައްޒާފީއަށް ވީގޮތް\nމިއަންމާގައި ވަޒަންއެރި ޒުވާނާ މަރުވެއްޖެ


SunOnline: Dhekunu Korea aa dhekolhah askaree fiyavalhu naalhan ninmaifin: Uthuru Korea\nދެކުނު ކޮރެއާއާ ދެކޮޅަށް އަސްކަރީ ފިޔަވަޅު ނާޅަން ނިންމައިފިން: އުތުރު ކޮރެއާ\nރުގިއްޔާ މުހައްމަދު މޫސާ 24 Jun 2020, 20:22\nކޭސީއެންއޭ ނޫހުން ބުނި ގޮތުގައި ދެކުުނު ކޮރެއާއާ ދެކޮޅަށް އަސްކަރީ ފިޔަވަޅު ނާޅާން އުތުރުން ނިންމީ ވެރިކަން ކުރާ ޕާޓީގެ ސެންޓްރަލް މިލިޓަރީ ކޮމިޝަންގެ ބައްދަލުވުމަކަށް ފަހުގައި ކަމަށް -- ފޮޓޯ:\nސޯލް (ޖޫން 24): ދެކުނު ކޮރެއާއާ ދެކޮޅަށް އަސްކަރީ ފިޔަވަޅު ނާޅަން އުތުރު ކޮރެއާއިން ނިންމައިފި ކަމަށް އެގައުމުގެ ދައުލަތުގެ މީޑިއާއިން މިއަދު ރިޕޯޓުކޮށްފި އެވެ.\nއުތުރު ކޮރެއާގެ ކޭސީއެންއޭ ނޫސް އޭޖެންސީން ބުނި ގޮތުގައި އެގައުމުން ދެކުނާ ދެކޮޅަށް އަސްކަރީ ފިޔަވަޅު ނާޅަން ނިންމީ ވެރިކަން ކުރާ ޕާޓީގެ ސެންޓްރަލް މިލިޓަރީ ކޮމިޝަނުން ބޭއްވި ބައްދަލުވުމަކަށް ފަހުގަ އެވެ. އެ ބައްދަލުވުމުގައި އިސްކޮށް ހުންނެވީ ލީޑަރު ކިމް ޖޮންގް އުން އެވެ.\nކޭސީއެންއޭގައިވާ ގޮތުން ވީޑިއޯ ކޮންފަރެންސް މެދުވެރިކޮށް ބޭއްވި އެ ބައްދަލުވުމުގައި ކޮމިޓީގެ މެމްބަރުން ވަނީ "މިހާރުގެ ހާލަތަށް ބައްލަވާ" އަސްކަރީ ފިޔަވަޅު ނޭޅުމަށް ނިންމާފަ އެވެ. ނަމަވެސް އެކަމާ ބެހޭ ގޮތުން އިތުރު ތަފްސީލެއް އެ ނޫހުން ހާމަ ނުކުރެ އެވެ.\nއުތުރު ކޮރެއާއިން ވަނީ އެ އަމަލުތައް ކުށްވެރިކޮށްފަ އެވެ. އަދި އެއީ ދެ ކޮރެއާގެ ލީޑަރުން 2018 ވަނަ އަހަރު ބައްދަލު ކުރައްވާ، ދެ ފަރާތުން "އަދާވާތްތެރި އަމަލުތަކާއި އަޑުގަދަކުރާ އާއި ލީފްލެޓުތައް މެދުވެރިކޮށް އެފަަދަ އަމަލުތަކަށް މަގުފަހި ކުރުން" ހުއްޓުވާނެ ކަމަށް އެއްބަސްވި އެއްބަސްވުމާ ހިލާފުވުން ކަމަށް ބުނެފަ އެވެ.\nއޭގެ ސަބަބުން އުތުރު ކޮރެއާއިން ވަނީ ދެކުނާ އެކު އޮތް ހުރިހާ މުވާސަލާތީ ގުޅުންތައް ކަނޑާލާ، ދެ ކޮރެއާގެ މެދުގައި މަޝްވަރާތައް ބޭއްވުމަށް މީގެ ދެ އަހަރު ކުރިން ހުޅުވި ލިއޭޒަން އޮފީސް މިދިޔަ ހަފްތާ ތެރޭ ގޮއްވާލާފަ އެވެ.


Meeehaku Nikamethi Koalumakee Gasim'Ge Falsafaa Eh Noon: Nahula - Vaguthu\n4 މަސް ކުރިން ( މެއި 23, 2021 )\nޓްރާންސްޕޯޓް މިނިސްޓަރު އައިޝަތު ނަހުލާ ފޮޓޯ: ރާއްޖެ.އެމްވީ\nފިރިހެނަކު ނުވަތަ އަންހެނެއްވިޔަސް ނިކަމެތި ކޮށްލުމުގެ ގޮތުން ނުވަތަ ބޭއިންސާފު ވިސްނުމެއްގައި، ޖުމްހޫރީ ޕާޓީގެ ލީޑަރު އަދި ރައްޔިތުންގެ މަޖިލިހުގެ މާމިގިލި ދާއިރާގެ މެންބަރު ގާސިމް އިބްރާހިމް އެއްޗެއް ވިދާޅުނުވާނެ ކަމަށް އޭނާގެ އަނބިކަނބަލުން އަދި ޓްރާންސްޕޯޓް މިނިސްޓަރު އައިޝަތު ނަހުލާ މިއަދު ވިދާޅުވެއްޖެއެވެ.\nނަހުލާ އެހެން ވިދާޅުވީ، އަންހެނުންނާ ގުޅޭ ގޮތުން ގާސިމް ދެއްކި ވާހަކައަކާ ގުޅިގެން "ވަގުތު" އިން ކުރި ސުވާލަކަށް ޖަވާބުދެއްވަމުންނެވެ.\nނަހުލާ ވިދާޅުވީ، ގާސިމް އަކީ އަމިއްލަ ހަޔާތުގައި ވަރަށް ގިނަ ކަންތައް ތަޖުރިބާ ކުރާއްވާފައިވާ ބޭފުޅެއް ކަމަށެވެ. ތަފާތު އެތައް ދާއިރާއެއްގައި މަސައްކަތް ކުރައްވާފައިވާ އަދި ކުރައްވަމުން ގެންދަވާ ގާސިމް އެއްވެސް ކަމެއްގައި އެއްޗެއް ވިދާޅުވާނީ ވިސްނުންތެރިކަމާއި ހިކުމަތްތެރިކަމާއި އެކު ކަމަށް ވިދާޅުވިއެވެ.\n"ތި ވިދާޅުވި ކަންތަކާއި ބެހޭ ގޮތުން ގާސިމް އެއްޗެއް ވިދާޅުވަނީ ހިކުމަތްތެރިކަމާއި އެކު. އަންހެނަކަށްވިޔަސް ފިރިހެނަކަށްވިޔަސް ނިކަމެތި ކޮށްލުމުގެ ގޮތުން ނުވަތަ ބޭއިންސާފުން ވިސްނުމެއްގައި ގާސިމް އެއްޗެއް ވިދާޅެއް ނުވާނެ" ނަހުލާ ވިދާޅުވިއެވެ.\nގާސިމްގެ އެ ވާހަކަތައް އައިސްފައިވަނީ ކެނދިކުޅުދޫ ދާއިރާގެ މެމްބަރު އަހުމަދު އީސަގެ މައްސަލައާ ގުޅިގެންނެވެ. އެކަމުގައި ސީދާ އެއްޗެއް ނުދެންނެވިޔަސް ނަހުލާ ވިދާޅުވީ "އަންހެނަކަށްވުމަކީ އަނިޔާ ލިބެންޖެހޭ ސަބަބެއް ނޫން" ކަމަށެވެ. އިތުރު ތަފްސީލެއް ނުދެއްވައެވެ.\nއެކަމަކު އެފަދަ ހުރިހާ މައްސަލަތައް ސީރިއަސްކަމާއި އެކު ވަކި ފަރާތަކަށް ބުރަނުވެ، ފިޔަވަޅު އެޅެން ޖެހޭ ފަރާތްތަކާއި މެދު ފިޔަވަޅު އެޅިގެންދާނެ ކަމަށް އުއްމީދު ކުރައްވާ ކަމަށްވެސް އޭނާ ވިދާޅުވިއެވެ.\nއީސަގެ ގެވެށި އަނިޔާގެ މައްސަލަ ފެންމަތިވެ އޭނާ ހައްޔަރުކުރަން ގޮވާލަމުން ދަނިކޮށް، އޭނާ ހައްޔަރު ކުރުމުގެ އަމުރެއް ނެރެދޭން ޕީޖީން ކްރިމިނަލް ކޯޓުގައި އެދުނެވެ. އެކަމަކު ކޯޓު އަމުރު ނެރެ ނުދިނެވެ. ކުރެވޭ ތުހުމަތުތަކަށް ރައްދު ދެއްވަމުން އީސަ ވިދާޅުވެފައިވަނީ ރާއްޖޭގެ ގާނޫނޫ ގަވައިދާ ހިލާފު އެއްވެސް ކަމެއް ކޮށްފައިނުވާނެ ކަމަށެވެ.\nއީސާއަށް ގެވެށި އަނިޔާގެ ތުހުމަތުތަކެއް ކުރެވިފައިވީ ނަމަވެސް އެންމެ މީހެއްގެ ބަހަށް އީސަ ހައްޔަރު ކޮށްގެން މައްސަލަ ތަހުގީގު ގެންދިއުން ރަނގަޅު ނޫން ކަމަށް ގާސިމް ވަނީ ވިދާޅުވެފައެވެ.\nސަރުކާރުން ކުރާ ގޯސް ކަންކަމާއި ފުރަތަމަ ދެކޮޅު ހަދަނީ އަޅުގަނޑު - ގާސިމް\nރާއްޖޭގައި ބޮޑުވަޒީރަކު ހުރުމަކީ އަޅުގަނޑު އެދޭ ކަމެއް ނޫން: ގާސިމް\nމެއި 23, 2021 10:28\nނަހުލާ ނޫނަސް ގާސިމު ދަންނަ ބޭފުޅުން ނަހުލާ އެބުނި ބަހަށް ތާއީދު ކުރައްވާނެ. ފަހަރެއްގައި ގާސިމް ވިދާޅުވެވެނީ ބަ ސްވިދާޅު ވާންޖެހޭ ފުރިހަމަ އެކްސެންޓްގައި ނޫން ކަމަށް ވެދާނެ. އަދި އޭގެ އިތުރުން ގިނަ މީހުން ތިބޭނީ ގާސިމް އާއި ބެހޭ ވާހަކައެއް އަޑުއިވޭ އިރަށް. ނޫނީ އެފަދަ ޚަބަރެއް ކިޔާއިރުުވެސް އިގްނޯ ބޯޑު އަޅުވައިގެން، ވީމާ ވާގޮތް މިއީ! ހަގީގަތަކީ މިއީ.\nމެއި 23, 2021 11:06\nކީއްވެ ބައެއް އިންސާނުން ދޮގުހަދާނެއޭ ނުބުނީ...ހަމަ އަންހެނުން ދޮގުހަދައޭ ފުރަތަމަވެސް ބުނީ...ދޭހަވޭ ބުނި އެއްޗެއް ވަރަށް ސާފުކޮށް...އަސްރާ އަށް އިނގިލި ދިގުނުކޮށް އީސަ އަނިޔާ ނުކުރާ ކަމުގެ ހެއްކެއް ދެއްކުން ބުއްދިވެރި.. އަނިޔާ ލިބޭމީހުން އެވާހަކަ ނުދައްކަނީ އަނިޔާ ކުރާ މީހާއަށް ދެވޭ ތަރުހީބު ފެނި މާޔޫސްވާތީ..އަނިޔާ ލިބޭ މީހާއަށް އިތުރަށް އަނިޔާ ކުރުން ހުއްޓާލަމާ...\nމެއި 23, 2021 10:42\nހާދަ ހީވެއޭ ލޮސް ހުދޯލި އަށް އަރުވަނީހެން\nމެއި 23, 2021 13:42\nނޫނެކޭ ނަހޫ އައްސުވެސް އެހާ ރީތީއޭ\nމެއި 23, 2021 11:23\nކަލޭގެ ބުރުމާ ބާގީ، ރައީސް ނަސީދުގެ ވެރިކަން ވައްޓާލަށް، ﷲއަކުބަރު ކިޔާ ސިފައިގޭ ތެރޭ، އައުވާނުން ގަޔޭ ބެއްދިތަން. އެންމެންނައް ލައިވްކޮއް ފެނުނު. މިހާރު ކަލޭގެ ބުރުމާ، ކޮވިޑް ބައްޔާ ފިލާ، ސަންއައިލެންޑްގަ ހުރި ބިންގަރާއަށް އެރި އެއޮތީ. ބޮޑު ބާގީ ބުރުމާ.\nސިފައިންގެތެރޭގައޭ. ބުރުމާ ވަންނަ ތަނެއް ނޫން އެއީ.\nމެއި 23, 2021 11:40\nމެއި 23, 2021 11:58\nނަހުލާ އެބުނިގޮތަށް ގާސިމް ކަންތަށް ކުރައްވާނަމަ އަދި ކުރެއްވި ނަމަ މިއަދު މިދެކޭ މާޔޫސްކަމާއި ހިއްދަތިކަން މިގައުމުގެ އެއްވެސް ރައްޔިތަކު ތަޙައްމަލް ނުކުރާނެ އެއްހޮރަކުން ދެވަނަފަހަރަށް ކަށި ޖެހީ އަމިއްލަ އެދުން ބޮޑުކަމާއި އިސްލާމް ދީނާއި ދިބެހިރައްޔިތުންދެކެ އޮތް ލޯބި ބޮޑުކަމުންތޯ؟ލާދީނިއްޔަތަށް ބަހެއް ބުނަން ނުކެރެނީ އިސްލާމްދީން ދެކެ ލޯބި ވާތީތޯ؟\nމެއި 23, 2021 12:39\nމުއަޒަފުން ނިކަމެތިވުމަކީ ގާސިމުގެ ކޮންއެޗެއްބާ\nމެއި 23, 2021 12:55\nއަންހެނަކު ތެދެއް ނުހަދާނެ\nމެއި 23, 2021 14:04\nކަލޭ ހީކުރީ ސިފަރީތީމައި ވަޒީރުކަން ކުރެވިދާކަމަށްތޯ! ތިއީ މިސަރުކާރުގައިހުރި އެންމެ ނުކުޅެދޭ ވަޒީރު! ރިސޯޓުތަކަށް ނަށަންދޭ! އަންހެނުންނަށް ވަޒީރުކަން ހޯދައިދީގެން ގާސިމު ރައްޔިތުން ހަނާކުރަނީ މގައުގެ ހަލާކަކީ ގާސިމު\nމެއި 23, 2021 14:22\nތިޔަ ބުނަނީ އެއީ ހަމަތެދައްހުރި އަލިފްއެކޭތަ!\nމެއި 23, 2021 14:25\nސިޔާސީ ބޮޑުން ގުޅޭނީ ސިޔާސީ ބޮޑުންނާ އެވެ. އެމީހުންނަށް ނިކަމެތީންގެ ހާލެއް ނުވިސް ނޭނެ އެވެ.\nމެއި 23, 2021 15:19\nއެހެންވެ4މަސްވާއިރުވެސް މުސާރަ ނުލިބިފަ ތިބެންޖެހެނީ. އަދި ސާވިސް ޗާޖުގެ ވާހަކަ ރަނގަޅުވާނީ ނުދެއްކިއްޔާ.\nމެއި 23, 2021 15:38\nކަމަނާ ގާސިމް ކައިރިން ވަރިވާންވެގެން ކޯޓަށްގޮސް ދީފައިވާ ބަޔާނެއްކަމަށްބުނެ ޝޯޝަލް މީޑިޔާގައި ލީކުވި ބަޔާނުގައި ގާސިމްއާއިބެހޭގޮތުން ހުރީކީ އަޑުއަހާލަންމާ ހިތްގައިމު ވާހަކަތަކެއްނޫން. ލާރި ހުރިހާވެސް އެއްޗަކީ\nމެއި 23, 2021 17:15\nގާސިމަށް އަންހެނުން ތަޖުރިބާ ކުރެވިފައިވަނީ ތެދުވެރި ނުވާނެ ބައެއްގެ ގޮތުގައި އެކަމަކު އަހަރެންގެ ފިރިމީހާ ބުނަނީ އަންހެނުންނަކީ ވަރަށް ތެދުވެރިބައެއްކަމުގައި އެމީހުން ފުލުހުންނާ ހަމައަށް ދަނީ ވަރަށްވަރުވީމައޭ\nމެއި 23, 2021 18:06\nނަހޫއައް މިހިތް އަބަދުވެސް.\nމެއި 23, 2021 18:35\nސްޓަ ރފުން ނިކަމެތިކުރުމެއްނޫންތޯ އަދިވެސް ހަމަމުސާ ރަ ނުދީ މަސައްކަތް ކު ރުވުން އެއީ . ކިތައް ގަޑީއި ރުތޯ މަސައްކަތް ކު ރަނީ؟؟